<p style="text-align: center;"><strong><span style="font-size: 14pt;">"วิชยา"ร่วงเดี่ยว-คู่ศึกโปรเซอร์กิตที่แคนาดา</span></strong></p>
"จูเนียร์" วิชยา ตรงเจริญชัยกุล นักหวดมือ 1 ของไทย มือ 427 ของโลก ไม่สามารถผ่านเข้ารอบก่อนีองชนะเลิศ ชายเดี่ยว ศึกเทนนิส ไอทีเอฟ โปรเซอร์กิต แคนาดา เอฟ 5 ฟิวเจอร์ ชิงเงินรางวัลรวม 25,000 ดอลลาร์สหรัฐ ที่ประเทศแคนาดา ได้หลังจากในการลงหวด รอบสอง ต้องพ่าย กริฟฟิท วิลเลี่ยม นักหวดอเมริกัน วัย 22 ปีที่มาจากรอบคัดเลือก หวุดหวิด 1-2 เซต ด้วยสกอร์ 6-3, 1-6 และ 3-6 โดยแมตช์นี้ วิชยา เสิร์ฟไป 5 เอซ แต่เสียดับเบิ้ลฟลอท์ไปถึง 6 ครั้ง โดยเ<span class="text_exposed_show">ฉพาะเซตสองที่เสียไปถึง 4 ดับเบิ้ลฟลอท์ และเซตสามเปอร์เซ็นต์เสิร์ฟแรกก็ตกลงไปอยู่ที่ 41 เปอร์เซ็นต์ทำให้คู่ต่อสู้โจมตีได้และเป็นฝ่ายเบรกเสิร์ฟและเอาชนะไปในที่สุด ส่งผลให้ </span><span class="text_exposed_show">วิชยา ต้องยุติเส้นทางไว้แค่รอบสอง</span>

<span class="text_exposed_show">ขณะที่ชายคู่ รอบก่อนรองชนะเลิศ วิชยา จับคู่กับ โจเซฟ ซิเรียนนี่ จากอิสเตรเลีย พ่ายให้กับคู่มือวาง 1 ของรายการ อังเดร มาร์ช ฮูชเลอร์ จากสวิตเซอร์แลนด์ กับ เซม เวอร์บิค จากเนเธอร์แลนด์ 0-2 เซตด้วยสกอร์ 2-6 และ 4-6 ตกรอบไปอีกรายการ</span>
<div class="text_exposed_show">

(แฟ้มภาพ)

<img class="alignnone size-full wp-image-11850" src="https://www.bucket.cloudaccess9.com/ltatorg/2018/07/36665817_1883503548339271_1728832045829849088_n.jpg" alt="" width="858" height="685" />

</div>