<!-- wp:paragraph {"align":"center","style":{"typography":{"fontSize":20},"color":{"background":"#e8eec1"}}} -->
<p class="has-text-align-center has-background" style="background-color:#e8eec1;font-size:20px"><strong>"ปรัชญา"ทะยานชิงฯเดี่ยวศึกไอทีเอฟ2นักเทนนิสไทยครองแชมป์ประเภทคู่</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 สัปดาห์ที่ 9 ซึ่งเป็นสัปดาห์สุดท้ายของปีนี้ เทนนิสหญิง "ไอทีเอฟ โปร เซอร์กิต พรีเซนเต็ด บาย เอสเอที (1)" ชิงเงินรางวัลรวม 25,000 ดอลลาร์สหรัฐ หรือประมาณ 888,000 บาท และเทนนิสชาย "ไอทีเอฟ เมนส์ เซอร์กิต 2" ชิงเงินรางวัลรวม 15,000 ดอลลาร์สหรัฐ หรือประมาณ 532,800 บาท รวม 2 รายการอยู่ที่ 1,420,800 บาท ที่สนามเทนนิส ภายในสนามกีฬากลางตุมปัง ม.วลัยลักษณ์ จ.นครศรีธรรมราช เมื่อวันที่ 9 ก.ย. 2566 เป็นการแข่งขันวันรองสุดท้าย</p>
<!-- /wp:paragraph -->

<!-- wp:paragraph -->
<p>ประเภทหญิงคู่ รอบชิงชนะเลิศ "แน็ต" พัณณิน โควาพิทักษ์เทศ นักเทนนิสไทย และ ถัง เฉียนฮุย จากจีน พบกับ มิซากิ มัตสึดะ และ นาโฮะ ซาโตะ คู่นักหวดชาวญี่ปุ่น ผลปรากฏว่า ดวลกันถึง 3 เซต และเป็นคู่ของ พัณณิน ที่เล่นได้เข้าขาในเซตตัดสิน จึงเป็นฝ่ายเฉือนชนะไป 2-1 เซต 7-6 ไทเบรก 7-2, 1-6 และซูเปอร์ไทเบรก 10-3 ในเวลา 1 ชั่วโมง 43 นาที ส่งให้ พัณณิน กับ ถัง เฉียนฮุย ได้ครองแชมป์ประเภทหญิงคู่ รับเงินรางวัลร่วมกัน 1,437 ดอลลาร์สหรัฐ หรือประมาณ 51,042 บาท และคะแนนสะสมอันดับโลก คนละ 50 แต้ม ส่วนคู่ชาวญี่ปุ่น รองแชมป์ได้รับเงินรางวัลร่วมกัน 719 ดอลลาร์สหรัฐ หรือประมาณ 25,538 บาท และคะแนน คนละ 30 แต้ม</p>
<!-- /wp:paragraph -->

<!-- wp:paragraph -->
<p>ด้านชายคู่ รอบชิงชนะเลิศ "คู่เต็ง 4" วิชยา ตรงเจริญชัยกุล นักเทนนิสไทย และ ซุน เฉียน จากจีน ผนึกกำลัง ปราบ "คู่เต็ง 1" แม็กซิมัส ภราพล โจนส์ จากไทย และ กริกอรี่ โลมากิ้น จากคาซัคสถาน เอาชนะได้ 2-0 เซต 6-4, 6-4 เป็นผลให้ คู่ของ วิชยา ได้ครองแชมป์ประเภทชายคู่ รับเงินรางวัลร่วมกัน 930 ดอลลาร์สหรัฐ หรือประมาณ 33,033 บาท และคะแนน คนละ 15 แต้ม ส่วนคู่รองแชมป์ ได้รับร่วมกัน 540 ดอลลาร์สหรัฐ หรือประมาณ 19,180 บาท และคะแนน คนละ 8 แต้ม หลังการแข่งขันได้มีพิธีมอบรางวัลแก่นักกีฬาในประเภทคู่ โดย ผู้ช่วยศาสตราจารย์ ดร.ผดุงศักดิ์ สุขสอาด รองอธิการบดี ม.วลัยลักษณ์ ให้เกียรติเป็นประธาน ร่วมด้วย ผู้ช่วยศาสตราจารย์ ดร.มาริสา ภูมิภาค ณ หนองคาย ผู้อำนวยการศูนย์ส่งเสริมวัฒนธรรมและการกีฬา ม.วลัยลักษณ์</p>
<!-- /wp:paragraph -->

<!-- wp:paragraph -->
<p>ขณะที่ชายเดี่ยว รอบรองชนะเลิศ "ณัฐ" ปรัชญา อิสโร นักหวดไทย มือ 1,382 โลก ที่เข้ามาจากรอบคัดเลือก ยังโชว์ฟอร์มการหวดได้ดี เอาชนะ โมเอรานี บูซิจ จากออสเตรเลีย มือ 902 โลก 2-0 เซต 6-3, 6-2 ในเวลา 1 ชั่วโมง 31 นาที ส่งให้ ปรัชญา ผ่านเข้าไปชิงชนะเลิศกับ มิตสึกิ เหว่ย คัง ลีออง มือ 1,129 โลก จากมาเลเซีย ที่ตัดเชือกชนะ กริกอรี่ โลมากิ้น จากคาซัคสถาน มือ 1,060 โลก ซึ่งเป็นแชมป์สัปดาห์ที่ 7 ในการแข่งขันที่ ม.วลัยลักษณ์ 2-0 เซต 7-5, 6-4 </p>
<!-- /wp:paragraph -->

<!-- wp:paragraph -->
<p>ด้านหญิงเดี่ยว รอบรองชนะเลิศ มนัญชญา สว่างแก้ว (วาง 4) แพ้ อนาสตาเซีย ซาคาโรวา (มือวาง 1) 7-6(5), 4-6 และ 1-6 อนาสตาเซีย โควาเลวา ชนะ หม่า เย่ซิน (วาง 5-จีน) 6-1, 6-2</p>
<!-- /wp:paragraph -->

<!-- wp:image {"id":39132,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/09/377462982_701380772024908_6737133724193895042_n-1024x683.jpg" alt="" class="wp-image-39132"/></figure>
<!-- /wp:image -->