<!-- wp:paragraph {"align":"center","style":{"typography":{"fontSize":20},"color":{"background":"#cedadf"}}} -->
<p class="has-text-align-center has-background" style="background-color:#cedadf;font-size:20px"><strong>เปิดตัวแล้ว! "บิ๊กสุชัย" ประกาศชิง<br>เก้าอี้ประธานโอลิมปิคไทยคนใหม่</strong></p>
<!-- /wp:paragraph -->

<!-- wp:paragraph -->
<p>"บิ๊กสุชัย" สุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทยฯ ประกาศลงสมัครรับเลือกตั้งให้ดำรงตำแหน่งประธานคณะกรรมการโอลิมปิคแห่งประเทศไทยฯ คนใหม่ เพื่อเป็นอีกหนึ่งทางเลือกให้กับสมาคมกีฬาต่าง ๆ และหวังช่วยงานโอลิมปิคไทยอย่างเต็มสูบ พร้อมทุ่มเททั้งกำลังกายและกำลังใจ โดยไม่มีผลประโยชน์ใด ๆ แอบแฝง<br>ตามที่ คณะกรรมการโอลิมปิคแห่งประเทศไทย ในพระบรมราชูปถัมภ์ กำหนดให้มีการเลือกตั้งประธานคณะกรรมการโอลิมปิคแห่งประเทศไทยฯ คนใหม่ หลังจาก พล.อ.ประวิตร วงษ์สุวรรณ พ้นตำแหน่งไปเป็นที่เรียบร้อยตามธรรมนูญโอลิมปิคไทย รวมถึงเลือกตั้งคณะกรรมการบริหารฯ ชุดใหม่ ในวันที่ 25 มีนาคม 2568 นั้น<br>ล่าสุด "บิ๊กสุชัย" นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ ได้ตัดสินใจลงสมัครเข้ารับการเลือกตั้งในตำแหน่งประธานคณะกรรมการโอลิมปิคแห่งประเทศไทยฯ คนใหม่เป็นที่เรียบร้อยแล้ว<br>นายสุชัย เปิดเผยว่า หลังจากพิจารณาอย่างรอบคอบแล้ว จึงได้ตัดสินใจลงสมัครเข้ารับการเลือกตั้งในตำแหน่งประธานคณะกรรมการโอลิมปิคแห่งประเทศไทยฯ คนใหม่ เพราะต้องการเข้าไปช่วยเรื่องการทำงานของโอลิมปิคไทยให้เป็นไปอย่างราบรื่น โดยเฉพาะเรื่องการประสานงานระหว่างองค์กรนานาชาติหรือระดับโลก ตนไม่มีผลประโยชน์ใด ๆ แอบแฝง ตนพร้อมที่จะทุ่มเทกำลังกายและกำลังใจ และพร้อมที่จะประสานงานกับทุกฝ่าย เพื่อให้การทำงานของโอลิมปิคเป็นไปอย่างราบรื่น<br>"จากประสบการณ์ที่อยู่ในวงการกีฬามานาน หากผมได้รับความไว้วางใจให้ดำรงตำแหน่งประธานคณะกรรมการโอลิมปิคแแห่งประเทศไทยฯ คนใหม่ ผมจะนำประสบการณ์ทั้งหมดที่มีมาบริหารโอลิมปิคไทยให้ดีที่สุดครับ" นายสุชัย กล่าว</p>
<!-- /wp:paragraph -->

<!-- wp:image {"id":47628,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/01/475233771_1039955831500732_6824445542336066123_n-1024x683.jpg" alt="" class="wp-image-47628"/></figure>
<!-- /wp:image -->