<!-- wp:paragraph {"align":"center","style":{"typography":{"fontSize":20},"color":{"background":"#ccdfe7"}}} -->
<p class="has-text-align-center has-background" style="background-color:#ccdfe7;font-size:20px"><strong>"พัชรพล หลีกุล" นักหวดเยาวชนดาวรุ่งสงขลาก้าวอย่างมีจังหวะเพื่อรอเวลาสู่ความสำเร็จ </strong></p>
<!-- /wp:paragraph -->

<!-- wp:paragraph -->
<p>พัชรพล หลีกุล หรือ ซินเซียน นักเทนนิสเยาวชนจากจ.สงขลา ถือเป็นหนึ่งในทีมนักหวดเยาวชนทีมชาติไทย รุ่นอายุไม่เกิน 14 ปีที่มีเป้าหมายในการเล่นเทนนิสที่ค่อนข้างชัดเจน จากการเล่นเทนนิสเป็นกีฬา ต่อยอดพัฒนาสู่ระดับทีมชาติ และ อนาคตจะก้าวสู่การเป็นนักเทนนิสอาชีพ ซินเซียน เกิดวันที่ 12 เมษายน 2554 ปัจจุบันอายุ 14 ปี เป็นนักเทนนิสจากแดนใต้ จังหวัดสงขลา ปัจจุบันศึกษาอยู่ระดับเกรด 8 ที่ Wells International School การได้ "โค้ชโอ๊ต"วีรภัช สังข์ทอง มาเป็นครูสอนเทนนิสคนแรก และมีโค้ชมากประสบการณ์อย่าง อาจารย์เสถียร ปุรณวิทย์ มาช่วยดูแลทำให้ ซินเซียน ได้รับการถ่ายทอดเทคนิคพื้นฐานของกีฬาเทนนนิสที่ถูกต้อง และค่อนข้างแน่น เมื่อฐานรากถูกสร้างให้มีความแข็งแรง ทำให้การพัฒนาต่อยอดไปตามลำดับขั้นของการเล่นกีฬาเทนนิสมีความสมบูรณ์ และแข็งแกร่ง มีประสิทธิภาพไปตามวัย</p>
<!-- /wp:paragraph -->

<!-- wp:paragraph -->
<p>ยิ่งการได้ทีมสตาฟฟ์โค้ชปัจจุบันที่มีความเป็นมืออาชีพ มีการวางโปรแกรมฝึกซ้อมที่ครบวงจรทั้งด้านเทคนิค แท็คติก โภชนาการ และ วิทยาศาสตร์การกีฬาจาก Troops Tennis Academy ที่มีโค้ชใหญ่อย่าง "วี" วีรภัทร ดอกไม้คลี่ มาดูแลร่วมกับ "โค้ชไอซ์" นภัส สังข์ทอง และ "โค้ชฟร้อง" พงศภัค เกิดลาภภี ยิ่งส่งเสริมให้ ซินเซียน เป็นเหมือนลูกเสือติดปีก พัฒนาการด้านกีฬ่าเทนนิสมีความสมบูรณ์แข็งแกร่ง และส่งให้ผลงานดีขึ้นแบบก้าวกระโดด โดยมีผลงานที่โดดเด่นในปีนี้ คือ ชนะเลิศอันดับ 1 รายการคัดเลือกนักเทนนิสเยาวชนทีมไทย ปี 2568, ชนะเลิศอันดับ 1 Asian14 &amp;Under C2 (4), ชนะเลิศอันดับ 1 ลอนเทนนิสพัฒนาฝีมือ ภาคกลาง 2568 ครั้งที่ 1 รุ่น 16 ปี และ รองชนะเลิศอันดับ 2 รายการ ATF 14&amp;U Grade A Tournament (East Asia)China ที่สำคัญคือการก้าวเข้าสู่เวทีการเป็นนักกีฬาเทนนิสเยาวชนทีมชาติ ในรุ่นอายุไม่เกิน 14 ปี ซึ่งถือเป็นบันไดก้าวแรกสู่การเป็นทีมชาติ ครั้งแรกในชีวิตของ ซินเซียน เลยก็ว่าได้</p>
<!-- /wp:paragraph -->

<!-- wp:paragraph -->
<p>"ผมรู้สึกภูมิใจมากครับที่ได้เป็นหนึ่งในทีมเยาวชนทีมชาติชุดนี้ เป็นครั้งแรกของผม และผมพยายามจะทำผลงานให้ดีที่สุด" นั่นคือความรู้สึกของ ซินเซียน หลังทำผลงานผ่านการคัดตัวแทนทีมชาติผ่านได้สำเร็จ ซินเซียนมี อเล็กซ์ เด มินออร์ นักเทนนิสวัย 26 ปีชาวออสเตรเลีย ปัจจุบันอยู่อันดับ 11 ของโลก ผู้มีสไตล์การเล่นที่ค่อนข้างโดดเด่นการเรื่องการหาจังหวะเคลื่อนที่เข้าหาบอล และ มีการหวดที่ครบเครื่องทั้งรับและรุก ขณะที่เป้าหมายในการเล่นเทนนิสของนักหวดเยาวชนดาวรุ่งจากสงขลาผู้นี้ คือ การได้ก้าวไปสร้างผลงานในระดับจูเนียร์ แกรนด์สแลม ในปีหน้าให้ได้ ขณะเดียวกันก็จะพยายามทำผลงานคัดเลือกตัวเยาวชนทีมชาติ รุ่นอายุไม่เกิน 16 ปีให้ผ่านให้ได้เช่นกัน ซินเซียน บอกว่า การเล่นเทนนิสของเขาจะเป็นไปในแบบค่อยเป็นค่อยไป ควบคู่ไปกับการพัฒนาศักยภาพของตัวเองให้มีความแข็งแกร่งไปตามลำดับ เทนนิส เป็นกีฬาที่นอกจากฝีมือ ความสามารถ บางครั้งยังต้องรอจังหวะและโอกาสที่เหมาะสม ถึงจะสามารถก้าวไปทำผลงานในระดับนานาชาติได้อย่างมีประสิทธิภาพต่อเนื่อง และ ยืนระยะได้อย่างยาวนาน</p>
<!-- /wp:paragraph -->

<!-- wp:image {"id":50594,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/07/516192946_1164145962415051_7177463998601969316_n-683x1024.jpg" alt="" class="wp-image-50594"/></figure>
<!-- /wp:image -->