<!-- wp:paragraph {"align":"center","style":{"typography":{"fontSize":20},"color":{"background":"#dbdce5"}}} -->
<p class="has-text-align-center has-background" style="background-color:#dbdce5;font-size:20px"><strong>"พิมพ์รดา"หวดดุทุบสาวดัตช์ 2 เซตลิ่วก่อนรองฯศึกอาชีพตูนิเซีย</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพชายและหญิง ไอทีเอฟ เวิลด์ เทนนิส ทัวร์ รายการ "M15 โมนาสตีร์" ชิงเงินรางวัลรวม 15,000 ดอลลาร์สหรัฐ หรือราว 495,000 บาท และรายการ "W15 โมนาสตีร์" ชิงเงินรางวัลรวม 15,000 ดอลลาร์สหรัฐ หรือราว 495,000 บาท ที่ประเทศตูนิเซีย เมื่อวันคืนวันที่ 30 กันยายน ในประเภทหญิงเดี่ยว รอบสอง "แพตตี้" พิมพ์รดา จัตวาพรวนิช ดาวรุ่งวัย 17 ปีของไทย ที่มาจากรอบคัดเลือก ลงสนามพบกับ อนุ๊ก โคเวร์มันส์ นักหวดดาวรุ่งวัย 17 ปีจากเนเธอร์แลนด์ มืออันดับ 1438 ของโลก โดยแมทช์นี้ พิมพ์รดา ยังคงโชว์ฟอร์มหวดได้อย่างเฉียบขาดคุมได้ดีทั้งเกมเสิร์ฟและการยิงสโตรก ขณะที่สาวดัตช์พลาดเสิร์ฟไม่ดีเสียดับเบิ้ลฟอลท์ถึง 8 ครั้ง ทำให้ พิมพ์รดา สามารถเอาชนะได้สำเร็จ 2 เซตรวด ด้วยสกอร์ 6-4 และ 6-3 ใช้เวลาแข่งทั้งสิ้น 1 ชั่วโมง 37 นาที พิมพ์รดา ผ่านเข้าสู่รอบก่อนรองชนะเลิศ(8 คน)ทันที</p>
<!-- /wp:paragraph -->

<!-- wp:paragraph -->
<p>ด้าน "ออมสิน" อัญชิสา ฉันทะ นักเทนนิสไทยวัย 19 ปี มืออันดับ 760 ของโลก ต้านแรงหวดของ เซบาสเตียน่า ไซลิโปตี้ ดาวรุ่งวัย 18 ปีชาวสวิตเซอร์แลนด์ มืออันดับ 598 ของโลก มือวาง 4 ของรายการไม่ไหวพ่าย 0-2 เซต ด้วยสกอร์ 1-6 และ 0-6</p>
<!-- /wp:paragraph -->

<!-- wp:paragraph -->
<p>ส่วนประเภทหญิงคู่ รอบก่อนรองชนะเลิศ "พราว" ชมภู่ทิพย์ จันดาเขต นักเทนนิสไทยจับคู่กับ นิติธรา ราจ์โมฮาน จากอินเดีย แพ้คู่มือวาง 2 ของรายการ โฮโนกะ โคบายาชิ จากญี่ปุ่น กับ หม่า เยซิน จากจีน 0-2 เซตด้วยสกอร์ 0-6 และ 0-6</p>
<!-- /wp:paragraph -->

<!-- wp:paragraph -->
<p>ขณะที่การแข่งขันของนักเทนนิสอาชีพชาย นักหวดไทยลงแข่งประเภทชายคู่ รอบก่อนรองชนะเลิศ โดย ธนเพชร ฉันทะ คู่กับ ณัฐสิทธิ์ กุลสุวรรณร์ พลาดท่าปราชัยให้กับคู่มือวาง 4 ของรายการ อูโก้ บร็องเชต กับ มาเยอูล ดาร์เรซ คู่นักหวดฝรั่งเศส มือวาง 4 ของรายการ 1-6 และ 5-7</p>
<!-- /wp:paragraph -->

<!-- wp:paragraph -->
<p>"เจได" เครดิต ไชยรินทร์ นักเทนนิสเยาวชนไทยวัย 17 ปี จับคู่กับ ยูเซฟ เลปเบนี่ ชาวตูนิเซีย ปราชัยให้คู่ของ ลูกัส นีเมเยอร์ จากออสเตรีย กับ วอเชียส มาเร็ค จากโปแลนด์ 3-6 และ 1-6</p>
<!-- /wp:paragraph -->

<!-- wp:image {"id":28862,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/10/243318913_4597653120257620_1083901388270358069_n-768x1024.jpg" alt="" class="wp-image-28862"/></figure>
<!-- /wp:image -->