<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#0070a3"}}} -->
<p class="has-text-align-center has-vce-bg-color has-text-color has-background" style="background-color:#0070a3;font-size:20px"><strong>"อัญชิสา"หวดแซงสาวอินเดียทะลุก่อนรองฯ<br>หวดไอทีเอฟบายเอสเอที-"เพียงธาร-ลัลนา"ฉลุยด้วย</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพหญิงนานาชาติ เก็บคะแนนโลก ไอทีเอฟ วีเมนส์ เวิลด์ เทนนิส ทัวร์ W40 รายการ "ไอทีเอฟ โปร เซอร์กิต พรีเซนเต็ด บาย เอสเอที" ชิงเงินรางวัลรวม 40,000 ดอลลาร์สหรัฐ หรือประมาณ 1,400,000 บาท ณ ศูนย์พัฒนากีฬาเทนนิสแห่งชาติ เมืองทองธานี นนทบุรี เมื่อวันที่ 5 ม.ค. 2566 ในประเภทหญิงเดี่ยว เป็นการแข่งขันรอบสอง หรือ 16 คนสุดท้าย
       "ออมสิน" อัญชิสา ฉันทะ นักเทนนิสสาวไทยวัย 20 ปี จากประจวบคีรีขันธ์ มือ 799 ของโลก พบกับคู่ต่อกรที่มีอันดับโลกสูงกว่า อันกิต้า ไรน่า จากอินเดีย วัย 29 ปี มือ 266 ของโลก และผลปรากฏว่า ดวลกันสนุกตั้งแต่เซตแรก ซึ่งสาวไทยพ่ายไทเบรก ทว่าหลังจากนั้น อัญชิสา พยายามรวบรวมสมาธิสู้ใหม่ ก่อนเก็บชัยได้ 2 เซตรวด เป็นฝ่ายเฉือนชนะ 2-1 เซต 6-7 ไทเบรก 1-7, 6-0 และ 6-4 โดยใช้เวลาแข่งขันถึง 2 ชั่วโมง 48 นาที ส่งผลให้ อัญชิสา ผ่านเข้ารอบก่อนรองชนะเลิศ ไปพบกับ "รวงข้าว" ลัลนา ธาราฤดี สาวไทยวัย 18 ปี มือ 639 ของโลก ที่ทำผลงานได้ดีเช่นกัน เฉือนชนะ อนาสตาเซีย คูลิโคว่า จากฟินแลนด์ มือ 319 ของโลก 2-1 เซต 6-1, 3-6 และ 7-5
       ส่วนอีกคู่ระหว่างคนไทยด้วยกัน "เอิร์ธ" เพียงธาร ผลิพืช นักเทนนิสวัย 30 ปี มือ 345 ของโลก พบกับ "อีฟ" พัชรินทร์ ชีพชาญเดช นักเทนนิสวัย 28 ปี มือ 660 ของโลก ผลการแข่งขัน ปรากฏว่า เพียงธาร ใช้ความเฉียบขาดเอาชนะได้ 2 เซตรวด ด้วยสกอร์ 6-1 และ 6-2 ผ่านเข้ารอบก่อนรองชนะเลิศ ไปพบกับ กาเบรียล่า อันเดรีย นัตสัน จากสาธารณรัฐเช็ก ที่ชนะ เอริกะ เซมะ จากญี่ปุ่น 6-1, 3-6 และ 6-2
       สำหรับผลการแข่งขันคู่อื่น ๆ มีดังนี้ หญิงเดี่ยว รอบสอง พัณณิน โควาพิทักษ์เทศ แพ้ คาเทริน่า บอนดาเรนโก้ (มือวาง 8-ยูเครน) 5-7, 6-7(4-7) ดาลิล่า ยาคูโปวิช (มือวาง 4-สโลวีเนีย) ชนะ คู ยอน วู (เกาหลีใต้) 7-6(4), 4-6 และ 6-0
       หญิงคู่ รอบก่อนรองชนะเลิศ อัญชิสา ฉันทะ-ลัลนา ธาราฤดี ชนะ ปาร์ค โซยุน-หว่อง หง อี้ โคดี้ (เกาหลีใต้-ฮ่องกง) 6-4, 4-6 และซูเปอร์ไทเบรก 10-7 พัณณิน โควาพิทักษ์เทศ-เกา ซินหยู (จีน) แพ้ กาเบรียล่า อันเดรีย นัตสัน-หยา อี้ หยาง (เช็ก-ไต้หวัน) 3-6, 3-6 เพียงธาร ผลิพืช-มนัญชญา สว่างแก้ว แพ้ คาเทริน่า บอนดาเรนโก้-ฮิโรโกะ คูวาตะ (คู่มือวาง 3 ยูเครน-ญี่ปุ่น) 1-6, 3-6
       ในส่วนผลการแข่งขันคู่อื่น ๆ ดูรายละเอียดได้ที่ https://www.itftennis.com/en/tournament/w40-nonthaburi/tha/2023/w-itf-tha-01a-2023/draws-and-results/</code></pre>
<!-- /wp:code -->

<!-- wp:image {"id":35526,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/01/63E4A379-4A8B-49F9-8E7E-B00DC713F128-1024x683.jpeg" alt="" class="wp-image-35526"/></figure>
<!-- /wp:image -->