<!-- wp:paragraph {"align":"center","style":{"typography":{"fontSize":20},"color":{"background":"#ceebf8"}}} -->
<p class="has-text-align-center has-background" style="background-color:#ceebf8;font-size:20px"><strong>ยอดเยี่ยม! "พัชรินทร์" ผงาดคว้าแชมป์"กษิดิศ" ท่านรองฝ่ายชายหวดไอทีเอฟ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ ไอทีเอฟ เวิลด์ เทนนิส ทัวร์ ประจำปี 2024 สัปดาห์ที่ 7 เทนนิสชาย รายการ ITF World Tour (M7) และเทนนิสหญิง รายการ ITF World Tour (W5) ชิงเงินรางวัลรวม รายการละ 15,000 ดอลลาร์สหรัฐ หรือประมาณ 533,850 บาท รวม 2 รายการอยู่ที่ 1,067,700 บาท ที่สนามกีฬากลางตุมปัง มหาวิทยาลัยวลัยลักษณ์ จ.นครศรีธรรมราช เมื่อวันที่ 25 ส.ค. 2567 เป็นวันสุดท้าย โดย นายสนธยา​ คงชัย หัวหน้าส่วนอาคารสถานที่ ม.วลัยลักษณ์ เป็นประธานมอบรางวัลให้แก่นักกีฬา "อีฟ" พัชรินทร์ ชีพชาญเดช นักหวดลูกสักหลาดสาวไทยวัย 29 ปี จาก "เมืองหมอแคน" ขอนแก่น สร้างผลงานได้อย่างยอดเยี่ยมในการแข่งขันประเภทหญิงเดี่ยว โดย พัชรินทร์ ดีกรีทีมชาติไทย มือวางอันดับ 4 ของรายการ และมือ 498 ของโลก ลงหวดรอบชิงชนะเลิศกับ ไวษณวี อัดการ์ ดาวรุ่งวัย 19 ปี ของอินเดีย มือวางอันดับ 8 มือ 704 ของโลก และเอาชนะได้ 2 เซตรวด 6-3 และ 6-3 ในเวลา 1 ชั่วโมง 25 นาที</p>
<!-- /wp:paragraph -->

<!-- wp:paragraph -->
<p>พัชรินทร์ได้ครองแชมป์ประเภทหญิงเดี่ยวศึกไอทีเอฟ เวิลด์ ทัวร์ (W5) พร้อมรับเงินรางวัล จำนวน 2,352 ดอลลาร์สหรัฐ หรือประมาณ 83,707 บาท และคะแนนสะสมอันดับโลก จำนวน 15 แต้ม ทั้งนี้ นับเป็นการได้แชมป์ไอทีเอฟอาชีพ รายการที่ 8 ของพัชรินทร์ และจากจำนวนนี้ยังเป็นการได้แชมป์ที่ ม.วลัยลักษณ์ จำนวน 3 รายการติดต่อกันในปี 2024 ด้วย ส่วน ไวษณวี อัดการ์ รองแชมป์ ได้รับ 1,470 ดอลลาร์สหรัฐ หรือประมาณ 52,317 บาท และคะแนนสะสมอันดับโลก จำนวน 10 คะแนน ประเภทชายเดี่ยว รอบชิงชนะเลิศ "บูม" กษิดิศ สำเร็จ นักเทนนิสไทยวัย 23 ปี มือวาง 7 และมือ 612 ของโลก ไม่สามารถต้านทานความแข็งแกร่งของ อิเลีย ซิมาคิน นักหวดหนุ่มวัย 20 ปี มือวาง 1 และมือ 471 ของโลก ได้ ทำให้ปราชัยไป 0-2 เซต ด้วยสกอร์ 3-6 และ 4-6 ในเวลาเกือบ 2 ชั่วโมง ส่งผลให้ กษิดิศ ได้รองแชมป์ศึกไอทีเอฟ เวิลด์ ทัวร์ (M7) ได้รับเงินรางวัล จำนวน 1,272 ดอลลาร์สหรัฐ หรือประมาณ 45,270 บาท และคะแนนสะสมอันดับโลก จำนวน 8 แต้ม ในขณะที่ อิเลีย ซิมาคิน ได้ครองแชมป์ชายเดี่ยว พร้อมเงินรางวัล 2,160 ดอลลาร์สหรัฐ หรือประมาณ 76,874 บาท และคะแนนสะสมอันดับโลก จำนวน 15 คะแนน</p>
<!-- /wp:paragraph -->

<!-- wp:image {"id":44989,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/08/456670981_924720833024233_6922898658978522181_n-1024x683.jpg" alt="" class="wp-image-44989"/></figure>
<!-- /wp:image -->