<!-- wp:paragraph {"align":"center","style":{"color":{"background":"#e7e4a6"},"typography":{"fontSize":20}}} -->
<p class="has-text-align-center has-background" style="background-color:#e7e4a6;font-size:20px"><strong>พระบาทสมเด็จพระเจ้าอยู่หัวพระราชทานรางวัลชนะเลิศการแข่งขันเทนนิสเยาวชนเพื่อความชนะเลิศแห่งประเทศไทยชิงถ้วยพระราชทาน ครั้งที่ ๕๙ ประจำปี ๒๕๖๔</strong></p>
<!-- /wp:paragraph -->

<!-- wp:paragraph -->
<p>ด้วยสมาคมกีฬาลอนเทนนิสแห่งประเทศไทย ในพระบรมราชูปถัมภ์ ได้กำหนดจัดการแข่งขันเทนนิสเยาวชนเพื่อความชนะเลิศแห่งประเทศไทย ชิงถ้วยพระราชทาน ครั้งที่ ๕๙ ประจำปี ๒๕๖๔ ระหว่างวันที่ ๑๙ เมษายน - ๑ พฤษภาคม ๒๕๖๔ ณ สนามเทนนิสภายในศูนย์พัฒนากีฬาเทนนิสแห่งชาติ เมืองทองธานี อำเภอปากเกร็ด จังหวัดนนทบุรี</p>
<!-- /wp:paragraph -->

<!-- wp:paragraph -->
<p>โดยสมาคมกีฬาลอนเทนนิสแห่งประเทศไทย ในพระบรมราชูปถัมภ์ ได้มีหนังสือถึงราชเลขานุการในพระองค์ฯ เพื่อนำความกราบบังคมทูลพระกรุณาทรงทราบฝ่าละอองธุลีพระบาท ขอพระราชทานถ้วยรางวัลจำนวน ๒ ถ้วย ของพระบาทสมเด็จพระเจ้าอยู่หัว เพื่อมอบแก่ ผู้ชนะเลิศการแข่งขันประเภทชายเดี่ยวและชายคู่ รุ่นอายุไม่เกิน ๑๘ ปี กับขอพระราชทานพระบรมราชานุญาตเชิญอักษรพระปรมาภิไธย ว.ป.ร. ประดิษฐานบนถ้วยรางวัล</p>
<!-- /wp:paragraph -->

<!-- wp:paragraph -->
<p>ในการนี้ สมาคมกีฬาลอนเทนนิสแห่งประเทศไทย ในพระบรมราชูปถัมภ์ ได้รับหนังสือแจ้งจากผู้ช่วยราชเลขานุการในพระองค์ฯ ปฏิบัติราชการแทน ราชเลขานุการในพระองค์พระบาทสมเด็จพระเจ้าอยู่หัว ว่าได้นำความกราบบังคมทูลพระกรุณาทรงทราบฝ่าละอองธุลีพระบาทแล้ว ทรงพระกรุณาโปรดเกล้าฯ พระราชทานถ้วยรางวัลสำหรับการแข่งขันครั้งนี้ นับเป็นพระมหากรุณาธิคุณเป็นล้นพ้นอย่างหาที่สุดมิได้ต่อคณะกรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ และเป็นการนำความปลาบปลื้มสู่นักเทนนิสเยาวชนชาย รุ่นอายุไม่เกิน ๑๘ ปี ของไทยทุกคน ที่จะมีโอกาสได้ครองถ้วยพระราชทาน เพื่อเป็นเกียรติประวัติต่อตนเองและครอบครัววงศ์ตระกูลสืบไป</p>
<!-- /wp:paragraph -->

<!-- wp:paragraph -->
<p>ด้วยเกล้าด้วยกระหม่อม ขอเดชะ ข้าพระพุทธเจ้า นายสุชัย พรชัยศักดิ์อุดมนายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ในนามของคณะกรรมการอำนวยการสมาคมกีฬาลอนเทนนิสแห่งประเทศไทยในพระบรมราชูปถัมภ์และนักเทนนิสเยาวชนชาย รุ่นอายุไม่เกิน ๑๘ ปี ของไทย</p>
<!-- /wp:paragraph -->