<!-- wp:paragraph {"align":"center","style":{"typography":{"fontSize":20},"color":{"background":"#8aacba"}}} -->
<p class="has-text-align-center has-background" style="background-color:#8aacba;font-size:20px"><strong>"เตชธรรม" ไม่พลาดคว้าชัยรุ่น 18 ปีชายศึกยช.PTT-ลอนเทนนิสฯภาคเหนือ </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชน "PTT-ลอนเทนนิสพัฒนาฝีมือ" ภาคเหนือ ครั้งที่ 7 ที่สนามเทนนิสองค์การบริหารส่วนจังหวัดเชียงราย จ.เชียงราย เมื่อวันที่ 6 ก.ย.68 รุ่นอายุไม่เกิน 18 ปี ประเภทชายเดี่ยว รอบก่อนรองชนะเลิศ "เต็ง 1" เตชธรรม ศรีเสน นักเทนนิสจากประจวบคีรีขันธ์ บุกขึ้นมาเอาชนะนักเทนนิสเมืองเหนือ เชียงใหม่ ซามูเอล โลเนอร์แกน 2-0 เซต ด้วยสกอร์ 6-3 และ 6-4 ลิ่วเข้ารอบรองชนะเลิศไปพบกับ ณฤณัฐ ภัททิยางกูร ม้ามืดจากจ.ตาก ที่พลิกล้มมือวาง 4 ของรายการ พีรวิชช์ ด่านบุญเรือง เจ้าถิ่นเชียงราย ได้อย่างเยี่ยมยอด 6-4 และ 6-3 ขณะที่ กรวิชญ์ โตจำเริญ มือวาง 2 ของรายการจาก จ.ตาก ผ่านเข้ารอบรองชนะเลิศได้ตามคาด หลังเอาชนะ ธันวา ทองบุญนาค จากพิจิตร 6-3 และ 6-4 โดยรอบรองฯ กรวิชญ์ จะต้องเจอกับ พงศธรรม อสัมภินพงศ์ มือวาง 3 ของรายการจากนนทบุรี ที่ผ่านเข้ารอบได้หลังเฉือนชนะ รัตนกร ธรรมสอน นักเทนนิสเจ้าถิ่น เชียงราย 2-1 เซต ด้วยสกอร์ 6-3, 5-7 และ ซูเปอร์ไทเบรก 10-3 ด้านประเภทหญิงเดี่ยว รุ่นอายุไม่เกิน 18 ปี รอบก่อนรองชนะเลิศ จิตตานันท์ วิมุกตานนท์ มือวาง 2 ของรายการจากพิษณุโลก เอาชนะ กุลนิดา ทองเนื้อขาว จากเชียงราย 6-0 และ 6-1 ลอยลำเข้าไปตัดเชือกกับ กานต์ธีรา ลิมปิวรรณ จากเชียงใหม่ที่ผ่านเข้ารอบได้หลังเอาชนะ ธัญสุดา โปธาซาง จากเชียงราย 6-3 และ 6-4 </p>
<!-- /wp:paragraph -->

<!-- wp:paragraph -->
<p>ส่วนผลอื่นๆ ติดตามได้ที่ <a rel="noreferrer noopener" href="https://www.tour.ltat.org/tournaments-draws-MTcxNg==.html?fbclid=IwZXh0bgNhZW0CMTAAYnJpZBExNDBSbE1xRmwxUDNoSERUZAEeOJplTFhhyxA2PpR2ZhZNMBWWSGgEK5DgdqNisS64xMUla2owQi6MEOWu0y0_aem_Bt_Uk9wedxLNx2VOqd22XQ" target="_blank">https://www.tour.ltat.org/tournaments-draws-MTcxNg==.html</a></p>
<!-- /wp:paragraph -->

<!-- wp:image {"id":51827,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/09/544889408_1214231084073205_7497701494989946239_n-1024x954.jpg" alt="" class="wp-image-51827"/></figure>
<!-- /wp:image -->