<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#9a00a3"}}} -->
<p class="has-text-align-center has-vce-bg-color has-text-color has-background" style="background-color:#9a00a3;font-size:22px"><strong>"ปารมี"ล้มมือวางทะลุตัดเชือก<br>เทนนิสเก็บแต้มศึกเอเชีย2023</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสเยาวชน รุ่นอายุไม่เกิน 14 ปี เก็บคะแนนสะสมเอเชีย ระดับเกรด 2 รายการ "แอลทีเอที เอเชี่ยน โฟร์ทีน แอนด์ อันเดอร์ 2023" ครั้งที่ 1 ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 17 พ.ค.2566 ในประเภทเดี่ยว เมนดรอว์ เป็นรอบก่อนรองชนะเลิศ
       ศึกหญิงเดี่ยว ปารมี ทัดแก้ว นักหวดไทย มือ 227 เยาวชนเอเชีย พบกับ ริโอะ ฮิกาชิ นักหวดลูกครึ่งไทย-ญี่ปุ่น มือ 166 เยาวชนเอเชีย และเป็นมือวาง 6 ของรายการ ผลปรากฏว่า หลังจากทั้งคู่เรียกฟอร์มเก่งออกมาสู้กันถึง 3 เซต ซึ่งเซตสุดท้ายต้องดวลซูเปอร์ไทเบรกและเป็น ปารมี ที่ทำคะแนนได้มากกว่า จึงเป็นฝ่ายคว้าชัยในแมทช์นี้ ด้วยการเฉือนชนะ 2-1 เซต 4-6, 7-5 และซูเปอร์ไทเบรก 10-6 ปารมี ตีตั๋วสู่รอบรองชนะเลิศ ไปพบกับ ปวีณอร นวลศรี มือวาง 4 จากไทย ที่ชนะ ณัฐลียา คลาร่า ชาลินสกี้ จากไทยเช่นกัน 2-0 เซต 6-2, 6-1
       ด้านชายเดี่ยว รอบก่อนรองชนะเลิศ เตชธรรม ศรีเสน นักหวดไทย มือ 157 เยาวชนเอเชีย โชว์ฟอร์มมือวาง 4 ของรายการ เก็บชัยได้ไม่ยาก โดยเอาชนะ ปริญ อินทรพรหม จากไทยเช่นกัน ได้ด้วยสกอร์ 6-1 ทั้งสองเซต ส่งผลให้ เตชธรรม ทะยานสู่รอบรองชนะเลิศ ไปพบกับ อาคิล อาดิบี้ ราฮิมาน เต็ง 1 ของรายการ จากมาเลเซีย ที่เข้ารอบด้วยการหวดชนะ ไดมอน บุนทะลา นักหวดดาวรุ่งจากลาว 2-0 เซต 7-5, 6-3
       ขณะที่ผลการแข่งขันคู่อื่น ๆ มีดังนี้ ชายเดี่ยว รอบก่อนรองชนะเลิศ ตรัย ศรีเสน (มือวาง 5) ชนะ แอชเชอร์ ยู่ อ่อง (มือวาง 3-สิงคโปร์) 6-3, 6-2 วิวัน บิดาซาเรีย (มือวาง 2-อินเดีย) ชนะ หว่อง ยู่ ฮิน (มือวาง 6-ฮ่องกง) 6-2, 6-0
       หญิงเดี่ยว รอบก่อนรองชนะเลิศ พลอยเพชร ด้วงเขียว แพ้ อารัดหยา เวอร์ม่า (มือวาง 1-อินเดีย) 1-6, 1-6 นีน่า หวัง ชิว ควัน (ฮ่องกง) ชนะ ง็อค ทุย คานห์ เหวียน (มือวาง 3-เวียดนาม) 6-2, 6-3
       สำหรับผลการแข่งขันคู่อื่น ๆ ดูรายละเอียดได้ที่ https://atf.tournamentsoftware.com/tournament/15566fae-58ce-4fde-9f1c-1d89e0aadc6f/Matches</code></pre>
<!-- /wp:code -->

<!-- wp:image {"id":37344,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/05/369FC767-19D7-451F-AA88-36AFBBC6A740-1024x683.jpeg" alt="" class="wp-image-37344"/></figure>
<!-- /wp:image -->