<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#76a300"}}} -->
<p class="has-text-align-center has-vce-bg-color has-text-color has-background" style="background-color:#76a300;font-size:22px"><strong>"กมลวรรณ"งัดทีเด็ดโค่นเต็ง6ตกรอบ<br>จูเนียร์โชว์เสิร์ฟเอซฉลุยหวดไอทีเอฟ</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 รายการ "ไอทีเอฟ เมนส์ เซอร์กิต 1" และ "ไอทีเอฟ วีเมนส์ เซอร์กิต 1" ชิงเงินรางวัลรวม รายการละ 15,000 ดอลลาร์สหรัฐ หรือประมาณ 546,000 บาท รวม 2 รายการอยู่ที่ 1,092,000 บาท ที่สนามเทนนิส ภายในสนามกีฬากลางตุมปัง มหาวิทยาลัยวลัยลักษณ์ จ.นครศรีธรรมราช เมื่อวันที่ 6 มิ.ย.2566 เป็นการแข่งขันของเมนดรอว์วันแรก
       คู่ที่น่าสนใจ ประเภทหญิงเดี่ยว รอบแรก "น้องบัว" กมลวรรณ ยอดเพ็ชร นักเทนนิสดาวรุ่งไทยวัย 15 ปี ที่ยังไม่มีอันดับโลกของดับเบิลยูทีเอ และได้ไวลด์การ์ดหรือสิทธิพิเศษเข้าร่วมการแข่งขัน พบกับ โมนิค แบร์รี่ นักหวดวัย 20 ปี จากนิวซีแลนด์ มือ 712 ของโลก และยังเป็นเต็ง 6 ของรายการ ผลการแข่งขัน ปรากฏว่า กมลวรรณ ที่เป็นรองคู่แข่งขัน แต่สามารถต่อกรกับนักหวดมือวางได้อย่างสนุก งัดกลยุทธ์ออกมาสู้เต็มสูบ ก่อนเป็นฝ่ายเฉือนชนะ 2-1 เซต 6-4, 6-7 ไทเบรก 4-7 และ 6-4 หลังใช้เวลาไป 2 ชั่วโมง 32 นาที กมลวรรณ ได้เข้ารอบสองหรือ 16 คนสุดท้าย ไปพบกับ อารูซาน เซแกนดิโคว่า จากคาซัคสถาน มือ 1162 ของโลก
       ประเภทชายเดี่ยว รอบแรก (สาย 32) ระหว่างนักเทนนิสไทยด้วยกัน "จูเนียร์" วิชยา ตรงเจริญชัยกุล นักหวดวัย 28 ปี มือ 931 ของโลก พบกับ "หมิง" ณัฏฐญุตม์ นิธิธนนนต์ วัย 21 ปี ที่ได้ไวลด์การ์ดลงสนาม ผลปรากฏว่า ในแมทช์นี้ วิชยา โชว์ฟอร์มได้ดี โดยเสิร์ฟเอซได้ถึง 10 ครั้ง และไม่เสียดับเบิลฟอลท์เลย ใช้เวลาไป 68 นาที เก็บชัยชนะได้ 2 เซตรวด 6-2, 6-4 วิชยา ผ่านเข้ารอบสอง หรือ 16 คนสุดท้าย ไปพบกับผู้ชนะระหว่าง ไดสึเกะ ซูมิซาวะ จากญี่ปุ่น มือวาง 8 และมือ 730 ของโลก กับ แม็กซิมัส ภราพล โจนส์ ของไทย มือ 1060 ของโลก
       ในส่วนผลการแข่งขันของนักเทนนิสไทยรายอื่น มีดังนี้ ชายเดี่ยว รอบแรก เครดิต ไชยรินทร์ (ไวลด์การ์ด) ชนะ ธนเพชร ฉันทะ 4-6, 6-3 และ 7-5 ฐานทัพ สุขสำราญ แพ้ ชินจิ ฮาซาวะ (วาง 3-ญี่ปุ่น) 0-6, 3-6 พลภูมิ โควาพิทักษ์เทศ แพ้ ไอแซ็ค บีครอฟท์ (นิวซีแลนด์) 2-6, 1-6 ธีรภัทร ขันติวีรวัฒน์ (ไวลด์การ์ด) แพ้ ฟินน์ เรย์โนลด์ส (นิวซีแลนด์) 4-6, 2-6
       หญิงเดี่ยว รอบแรก วรรษชล สวัสดี (ไวลด์การ์ด) แพ้ นาตาชา แสงพระจันทร์ (แคนาดา) 2-6, 1-6 เวียร่า ดีเพิ่ม (ไวลด์การ์ด) แพ้ วู โฮ ชิง (วาง 5-ฮ่องกง) 2-6, 2-6
       ชายคู่ รอบแรก กฤติน โกยกุล-ฐานทัพ สุขสำราญ ชนะ ณัฏฐญุตม์ นิธิธนนนต์-อนพัช ทิมางกูร 6-0, 7-5
       หญิงคู่ รอบแรก ญาตาวี ฉิมฉ่ำ-ธนัชพร ยังโหมด (ไวลด์การ์ด) ชนะ ยานนี่ หลิว-ซื่อ ยู่ หม่า (จีน) 6-3, 6-4 วราภรณ์ เมืองโพธิ์-ณัชชารีย์ ธีรโชติจิรานนท์ (ไวลด์การ์ด) แพ้ นิโคล คีริน-ซาร่า นายาร์ (วาง 4 อิสราเอล-ออสเตรเลีย) 2-6, 2-6</code></pre>
<!-- /wp:code -->

<!-- wp:image {"id":37588,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/06/492584D0-C93C-4611-A6A6-80C3928A08DA-1024x683.jpeg" alt="" class="wp-image-37588"/></figure>
<!-- /wp:image -->