สมาคมกีฬาเทนนิสฯ จัดคอนเสิร์ตใหญ่ครั้งแรก เชิญ 2 ศิลปินดัง “เจ-เจตริน” และ “Room 39” ขึ้นเวทีสร้างความมันส์ ที่เซ็นเตอร์คอร์ต ศูนย์พัฒนากีฬาเทนนิสแห่งชาติ ในวันที่ 8 เม.ย.นี้ หวังระดมทุนสร้างผันดันนักหวดไทยสู่ระดับโลก รวมถึงเวทีโอลิมปิกเกมส์ พร้อมเปิดจองบัตรแล้ว ราคา 2,000 บาท ทุกที่นั่ง

“บิ๊กเอ๋” นายกิตตน์สมบัติ เอื้อมมงคล นายกสมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ เปิดเผยว่า สมาคมจะจัดงาน “คอนเสิร์ตระดมทุนเพื่อสร้างฝัน นักเทนนิสไทยสู่อันดับโลก” โดยมี “รองฯโจ๊ก” พล.ต.ต.สุรเชษฐ์ หักพาล อุปนายกสมาคมกีฬาเทนนิสฯ เป็นประธานจัดงาน ซึ่งเป็นคอนเสิร์ตระดมทุนสร้างฝันนักเทนนิสไทยสู่อันดับโลก ชุดดรีมทีม ไทยแลนด์ จัดที่เซ็นเตอร์คอร์ต ศูนย์พัฒนากีฬาเทนนิสแห่งชาติ เมืองทองธานี วันที่ 8 เมษายน 2561 เวลา 18.00 น. โดยมี 2 ศิลปินชื่อดังมาขึ้นเวทีสร้างความบันเทิงคือ “เจ” เจตริน วรรธนะสิน นักร้องแร็ปเปอร์รุ่นใหญ่ และ “Room 39” วงป๊อปขวัญใจวัยรุ่น ที่นำโดย “ทอม” อิศรา กิจนิตย์ชีว์, “มน” ชุติมน วิจิตรทฤษฎี และ “โอ” โอฬาร ชูใจ

นายกิตตน์สมบัติ กล่าวว่า ได้นำแนวคิดการจัดคอนเสิร์ตนี้มาจากรายการแกรนด์สแลม “ออสเตรเลี่ยน โอเพ่น” ซึ่งนอกจากสเตเดี้ยมที่ทางผู้จัดใช้จัดการแข่งขันแล้ว ยังนำมาจัดคอนเสิร์ตและงานๆ ต่างที่เป็นประโยชน์เพื่อเป็นการสร้างรายได้ ในขณะที่สมาคมเองก็มีสเตเดี้ยมที่มีความพร้อมและจุได้กว่า 3,000 ที่นั่ง ซึ่งนอกจากใช้จัดการแข่งขันแล้ว คิดว่าน่าจะจัดงานอื่นๆ ได้อีก เพื่อเป็นการทำกิจกรรมความเคลื่อนไหวให้ประชาชนและสปอนเซอร์หลักได้เห็นว่าสมาคมก็มีการหารายได้ช่วยตัวเอง เพื่อนำไปพัฒนานักเทนนิสเยาวชนและซ่อมแซมสเตเดี้ยมด้วย
“ในที่ประชุมคณะกรรมการอำนวยการสมาคมกีฬาเทนนิสได้มีการหารือกันว่า อยากลองจัดงานคอนเสิร์ตนี้เป็นครั้งแรก เพื่อใช้สเตเดี้ยมที่เรามีอยู่ให้เกิดประโยชน์ ซึ่งครั้งนี้ถือเป็นการคิดสิ่งใหม่ๆ เพื่อนำรายได้มาพัฒนาวงการเทนนิสต่อไป” นายกเทนนิสไทย กล่าว

“บิ๊กเอ๋” กล่าวต่อว่า คอนเสิร์ตครั้งนี้เป็นการระดมทุนส่วนหนึ่งเพื่อสร้างนักเทนนิสเยาวชนให้ก้าวไปสู่ระดับโลก ซึ่งสมาคมเล็งเห็นว่ายังมีนักเทนนิสเยาวชนอีกหลายคนที่มีศักยภาพที่สามารถพัฒนาไปสู่การเป็น “ภราดร2” และ “แทมมี่2” ได้ หรืออาจจะทำผลงานได้ดีกว่ารุ่นพี่ รวมถึงการผลักดันนักเทนนิสไทยไปสู่การแข่งขันกีฬาโอลิมปิกเกมส์ในอนาคตด้วย แต่เนื่องจากการสร้างนักเทนนิสคนหนึ่ง ต้องใช้งบประมาณจำนวนมาก สมาคมจึงได้จัดคอนเสิร์ตระดมทุนดังกล่าว

“ในส่วน 2 ศิลปินดังที่จะมาโชว์เพลงในงานนี้ ได้พิจารณาถึงความนิยมและความเหมาะสม โดย “เจ” เจตริน และ “Room 39” ก็ถือว่าเป็นศิลปินที่มีแฟนคลับจำนวนมาก จึงเชื่อว่าจะดึงดูดให้มีผู้เข้าร่วมงานคอนเสิร์ตจนเต็มความจุกว่า 3,000 ที่นั่งของเซ็นเตอร์คอร์ตได้อย่างแน่นอน” นายกิตตน์สมบัติ กล่าว
ผู้สนใจ สามารถจองบัตรเข้าชมคอนเสิร์ตได้ ณ ที่ทำการ สมาคมกีฬาเทนนิสฯ เลขที่100 หมู่ 9 เมืองทองธานี ถนนแจ้งวัฒนะ ต.บางพูด อ.ปากเกร็ด จ.นนทบุรี (อยู่ข้างวัดผาสุกมณีจักร) ตรวจสอบแผนที่สมาคมฯ ได้ที่ <a href="https://l.facebook.com/l.php?u=http%3A%2F%2Fwww.ltat.org%2Four-location%2F&amp;h=ATNuTqsJhoVspBBVXc-948cFG1pgGalmPk9NE7Rcz0VtbZ-5P44cFOlKdYuEJhKfOSkMN_-Qrf5BcuP2lHW-Z32DZBdyHuaZEhra1-iDNz8p0dDUNcmKP4jzh0FDD1FoRTgt0AI" target="_blank" rel="noopener nofollow" data-ft="{&quot;tn&quot;:&quot;-U&quot;}" data-lynx-mode="asynclazy">http://www.ltat.org/our-location/</a> และหรือจองทางออนไลน์ LINE / ID LINE คือ @zoa9741q (ต้องมี@) หรือติดต่อทางโทรศัพท์หมายเลข 0-2 503 4080 โทรศัพท์มือถือ 087-331 2828 ทางสมาคมกีฬาเทนนิสฯ จะเปิดให้รับบัตรได้ตั้งแต่วันที่ 1 เมษายน 2561 (เวลา 09.00-18.00 น.) และรับบัตรหน้างาน ในวันที่ 8 เมษายน ตั้งแต่เวลา 10.00 น. (ประตูเปิด 17.00 น.)

อนึ่ง ผู้ที่จะรับบัตรเข้าชมคอนเสิร์ต ต้องส่งหลักฐานการโอนเงินเข้ามายังสมาคมเท่านั้น โดยโอนเงินมายังบัญชี 1) ธ.ทหารไทย (TMB) เลขบัญชี 160-2-16880-7 ชื่อบัญชี ลดาวัลย์ นันตะสุข, 2) ธ.ออมสิน (GSB) เลขบัญชี 020231218932 ชื่อบัญชี ลดาวัลย์ นันตะสุข และ 3) ธ.ไทยพาณิชย์ (SCB) เลขบัญชี 367-220876-5 ชื่อบัญชี นันท์นภัส นันตะสุข (บัตรมีจำนวนจำกัด 2,500 ใบ และไม่รับบัตรคืน เมื่อได้มีการชำระเงินค่าบัตรแล้ว)

<img class="aligncenter size-full wp-image-6421" src="https://www.bucket.cloudaccess9.com/ltatorg/2018/03/29102004_1735959589760335_332840832894515524_n.jpg" alt="" width="732" height="960" />

&nbsp;

<img class="aligncenter size-full wp-image-6428" src="https://www.bucket.cloudaccess9.com/ltatorg/2018/03/วิธีการจอง-ซื้อบัตร-Dream-Team-Thailand-Concert-7.jpg" alt="" width="1166" height="748" />

<img class="aligncenter size-full wp-image-6422" src="https://www.bucket.cloudaccess9.com/ltatorg/2018/03/Information_Page_1.jpg" alt="" width="4000" height="2250" /> <img class="aligncenter size-full wp-image-6423" src="https://www.bucket.cloudaccess9.com/ltatorg/2018/03/Information_Page_2.jpg" alt="" width="4000" height="2250" /> <img class="aligncenter size-full wp-image-6424" src="https://www.bucket.cloudaccess9.com/ltatorg/2018/03/Information_Page_3.jpg" alt="" width="4000" height="2250" /> <img class="aligncenter size-full wp-image-6425" src="https://www.bucket.cloudaccess9.com/ltatorg/2018/03/Information_Page_4.jpg" alt="" width="4000" height="2250" /> <img class="aligncenter size-full wp-image-6426" src="https://www.bucket.cloudaccess9.com/ltatorg/2018/03/Information_Page_5.jpg" alt="" width="4000" height="2250" /> <img class="aligncenter size-full wp-image-6427" src="https://www.bucket.cloudaccess9.com/ltatorg/2018/03/Information_Page_6.jpg" alt="" width="4000" height="2250" />