<!-- wp:paragraph {"align":"center","style":{"typography":{"fontSize":20},"color":{"background":"#e4d3e9"}}} -->
<p class="has-text-align-center has-background" style="background-color:#e4d3e9;font-size:20px"><strong>เทนนิส ปทท.ได้คู่แย่งแชมป์"พัชรินทร์-ณัฐสิทธิ์"ทะลุชิงฯ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเพื่อความชนะเลิศแห่งประเทศไทย ครั้งที่ 83 ประจำปี 2566 ชิงเงินรางวัลรวม 1,000,000 บาท ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 21 ก.ย. 2566 เป็นการแข่งขันรอบรองชนะเลิศ ประเภทหญิงเดี่ยว "อีฟ" พัชรินทร์ ชีพชาญเดช นักหวดขอนแก่น มือ 7 ของไทย โชว์ฟอร์มเต็ง 1 ของรายการ ใช้ชั้นเชิงและประสบการณ์ ตัดเชือกชนะ "เบนซ์" นาตาชา แสงพระจันทร์ เต็ง 3 และมือ 11 ของไทย จากชัยภูมิ 2-0 เซต 6-1, 6-4 ส่งให้ พัชรินทร์ ผ่านเข้าไปชิงชนะเลิศกับ วรรษชล สวัสดี มือวาง 2 และมือ 10 ของไทย จากพิษณุโลก ที่ตัดเชือกชนะ ธมจันทร์ มอมขุนทด จากนครราชสีมา ด้วยสกอร์ 5-7, 7-5 และ 4-1 Retd. (รีไทร์) เนื่องจาก ธมจันทร์ มีอาการตะคริว</p>
<!-- /wp:paragraph -->

<!-- wp:paragraph -->
<p>ด้านชายเดี่ยว "วิน" ณัฐสิทธิ์ กุลสุวรรณ์ จากกาญจนบุรี มือวาง 6 และมือ 18 ของไทย ออกแรงหวดถึง 3 เซต ก่อนเฉือนชนะ "นอร์ธ" อนพัช ทิมางกูร จาก กทม. มือวาง 15 และมือ 30 ของไทย 2-1 เซต 6-1, 4-6 และ 6-3 ส่งให้ ณัฐสิทธิ์ เข้าไปชิงชนะเลิศกับ สุธินันท์ ตัณฑเศรณีวัฒน์ จาก กทม. ที่ตัดเชือกชนะ ชญานนท์ แก้วสุทอ จากสระบุรี 2-1 เซต 4-6, 6-1 และ 6-1 ขณะที่ผลการแข่งขันคู่อื่น ๆ มีดังนี้ หญิงคู่ รอบรองชนะเลิศ วรัญญา วงค์เทียนชัย (เชียงราย)-พัชรินทร์ ชีพชาญเดช (ขอนแก่น) ชนะ ชนิกานต์ ศิลกุล (กทม.)-ธนัชพร ยังโหมด (ชลบุรี) 6-2, 6-1 ชมภู่ทิพย์ จันดาเขต (นนทบุรี)-ธมจันทร์ มอมขุนทด (นครราชสีมา) ชนะ พิมพ์มาดา ลิม (กทม.)-พิมพ์ลภัส ลิม (กทม.) 6-0, 6-2</p>
<!-- /wp:paragraph -->

<!-- wp:paragraph -->
<p>ชายคู่ รอบรองชนะเลิศ ชนน พูลสวัสดิ์ (กทม.)-ไมเคิล มัธยมจันทร์ (กทม.) ชนะ ศุภวัฒน์ แซ่อุ้ย (ภูเก็ต)-อนพัช ทิมางกูร (กทม.) 7-6 (2), 6-4 พัชรพล กาวิน (ปทุมธานี)-ณัฐสิทธิ์ กุลสุวรรณ์ (กาญจนบุรี)-ณัฏฐญุตม์ นิธิธนนนต์ (อุดรธานี)-จิรัฏฐ์ นวสิริสมบูรณ์ (กทม.) 3-6, 6-4 และ 13-11</p>
<!-- /wp:paragraph -->

<!-- wp:image {"id":39386,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/09/382041368_709189621244023_7169256053750147231_n-1024x683.jpeg" alt="" class="wp-image-39386"/></figure>
<!-- /wp:image -->