<!-- wp:paragraph {"align":"center","textColor":"vce-bg","style":{"color":{"background":"#a30061"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#a30061;font-size:22px"><strong>"กฤติน" ฟอร์มฮอต! ผงาดแชมป์เดี่ยว<br>แถมควง "จิรัฏฐ์" ขึ้นแท่นคู่ศึกไทยแลนด์<br>"อีฟ-พัชรินทร์" ครองหญิงเดี่ยวสนามที่ 6</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสอาชีพ รายการ "ไทยแลนด์ แชมป์เปี้ยนชิพ" ประจำปี 2567 สนามที่ 6 ชิงเงินรางวัลรวม 600,000 บาท พร้อมคะแนนสะสมอันดับประเทศไทย ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 26 พ.ค. 2567 เป็นวันสุดท้าย โดย นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ และประธานฝ่ายพัฒนาเยาวชน เป็นประธานมอบรางวัลแก่นักกีฬา
  ประเภทชายเดี่ยว รอบชิงชนะเลิศ "ก็อต" กฤติน โกยกุล นักเทนนิสหนุ่มพังงา มือวางอันดับ 2 ของรายการ โคจรมาพบกับ "วิน" ณัฐสิทธิ์ กุลสุวรรณ์ นักเทนนิสหนุ่มกาญจนบุรี มือวางอันดับ 1 ของรายการ โดยคู่นี้เป็นคู่ชิงชนะเลิศ สนามที่ 5 ครั้งนั้น กฤติน เป็นฝ่ายชนะและได้แชมป์ไปครอง ส่วนผลการแข่งขันในครั้งนี้ เซตแรก เกมสูสีถึงไทเบรกและเป็น กฤติน ที่ทำสำเร็จในจังหวะสำคัญ จึงคว้าชัยไปครอง เซตสอง ก็ยังเป็น กฤติน ที่โชว์ฟอร์มได้ดี เสียไปเพียงเกมเดียว ก่อนเป็นฝ่ายชนะ 2-0 เซต 7-6 ไทเบรก 7-0 และ 6-1
  กฤติน ขึ้นแท่นแชมป์ประเภทชายเดี่ยวทันที ซึ่งนับเป็นสนามที่ 2 ติดต่อกันของปีนี้ พร้อมรับเงินรางวัล จำนวน 60,000 บาท ส่วน ณัฐสิทธิ์ รับบทพระรอง รองแชมป์เป็นสนามที่ 2 ติดต่อกัน ได้รับเงินรางวัล จำนวน 36,000 บาท
  ด้านประเภทหญิงเดี่ยว รอบชิงชนะเลิศ "อีฟ" พัชรินทร์ ชีพชาญเดช นักเทนนิสสาวขอนแก่น มือวางอันดับ 1 ของรายการ ชนะผ่าน "บัว" กมลวรรณ ยอดเพ็ชร อดีตเยาวชนทีมชาติจากพระนครศรีอยุธยา มือวางอันดับ 4 ของรายการ เนื่องจาก กมลวรรณ ต้องเดินทางไปแข่งขันเทนนิสอาชีพหญิง ไอทีเอฟ วีเมนส์ เวิลด์ เทนนิส ทัวร์ รายการ "W15 โตเกียว" ที่ประเทศญี่ปุ่น ระหว่างวันที่ 26 พ.ค.- 2 มิ.ย. 2567 ส่งผลให้ พัชรินทร์ ได้แชมป์ไปครองทันที ซึ่งนับเป็นแชมป์หญิงเดี่ยวสนามที่ 6 ของปีนี้ พร้อมรับเงินรางวัล จำนวน 36,000 บาท ส่วน กมลวรรณ รองแชมป์ ได้รับเงินรางวัลจำนวน 20,000 บาท
  ขณะที่ประเภทชายคู่ รอบชิงชนะเลิศ กฤติน ที่ได้แชมป์ประเภทชายเดี่ยวไปแล้ว ผนึกกำลังกับ จิรัฏฐ์ นวสิริสมบูรณ์ หนุ่มกรุงเทพฯ ในฐานะคู่มือวางอันดับ 2 ของรายการ พลิกจากที่แพ้เซตแรกให้แก่ เครดิต ไชยรินทร์ และ ชนน พูลสวัสดิ์ คู่นักหวดจากกรุงเทพฯ คู่มือวางอันดับ 1 ของรายการ กลับมาเป็นฝ่ายเฉือนชนะ 2-1 เซต 1-6, 6-3 และซูเปอร์ไทเบรก 10-7 ส่งผลให้ กฤติน ได้ถ้วยแชมป์ไปครองอีกใบ โดย กฤติน กับ จิรัฏฐ์ ได้รับเงินรางวัลร่วมกัน จำนวน 22,000 บาท ขณะที่ เครดิต กับ ชนน คู่รองแชมป์ ได้รับเงินรางวัลร่วมกัน 10,000 บาท
  ส่วนประเภทคู่ผสม พัชรินทร์ ชีพชาญเดช (ขอนแก่น)-อนพัช ทิมางกูร (กทม.) คู่มือวางอันดับ 2 ของรายการ ชนะผ่าน กมลวรรณ ยอดเพ็ชร (พระนครศรีอยุธยา)-นพดล น้อยกอ (พิจิตร) คู่มือวางอันดับ 4 ของรายการ โดยคู่ พัชรินทร์ กับ อนพัช ได้ครองแชมป์คู่ผสม ได้รับเงินรางวัลร่วมกัน 15,700 บาท ส่วนคู่รองแชมป์ กมลวรรณ กับ นพดล ได้รับเงินรางวัลร่วมกัน 7,800 บาท</code></pre>
<!-- /wp:code -->

<!-- wp:image {"id":43278,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/05/IMG_4477-1024x683.jpeg" alt="" class="wp-image-43278"/></figure>
<!-- /wp:image -->