<!-- wp:paragraph {"align":"center","style":{"typography":{"fontSize":20},"color":{"background":"#d0c9b8"}}} -->
<p class="has-text-align-center has-background" style="background-color:#d0c9b8;font-size:20px"><strong>ฌาน กับ พลอยเพชร หวดไม่พลาด ลอยลำตัดเชือกเทนนิสเอเชียศึกGSB </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนเอเชีย รุ่นอายุไม่เกิน 14 ปี รายการ GSB Asian 14&amp;Under 2025 (2) เก็บคะแนนสะสมอันดับเยาวชนเอเชีย ซึ่งจัดโดย สมาคมกีฬาลอนเทนนิสแห่งประเทศไทยฯ และ ธนาคารออมสิน (GSB) ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 30 ก.ค. 2568 เป็นการแข่งขันรอบก่อนรองชนะเลิศ ประเภทชายเดี่ยว รอบก่อนรองชนะเลิศ ฌาน เลาอมรพาณิชย์ นักเทนนิสดาวรุ่งไทย ซึ่งเป็นมือวางอันดับ 4 ของรายการ ใช้การเล่นที่หลากหลาย ทั้งลูกเสิร์ฟและการยิงวินเนอร์ที่แม่นยำ ก่อนเอาชนะ สุไลมาน ฮูดายเบอร์ดีเยฟ จากเติร์กเมนิสถาน ซึ่งเป็นมือวางอันดับ 5 ของรายการ 2-0 เซต 6-3, 6-1 ฌาน ควงแร็กเกตคู่ใจ ผ่านเข้ารอบรองชนะเลิศ พบกับ ชิฟ โมฮัน นักหวดดาวรุ่งของฮ่องกง ซึ่งเป็นมือวางอันดับ 1 ของรายการ ที่ในรอบก่อนรองฯ เอาชนะ ลีโอ โกวิทวัฒนชัย นักเทนนิสไทย มือวางอันดับ 7 ที่ 2-1 เซต 2-6, 6-3 และ 6-4</p>
<!-- /wp:paragraph -->

<!-- wp:paragraph -->
<p>ทางด้าน พลอยเพชร ด้วงเขียว นักเทนนิสไทย มือวางอันดับ 1 ของรายการ ยังคงแข็งแกร่ง โดยในการแข่งขันประเภทหญิงเดี่ยว รอบก่อนรองชนะเลิศ พลอยเพชร ทำหน้าที่ของตัวเองได้เป็นอย่างดี เอาชนะ เอชิธา ศรียาลา จากอินเดีย ได้ภายใน 2 เซต ด้วยสกอร์ 6-2 และ 6-3 พลอยเพชร ทะลุสู่รอบ 4 คนสุดท้าย ซึ่งจะตัดเชือกกับ แอนนา โพเนียโตวา จากเติร์กเมนิสถาน ที่ในรอบก่อนรองฯ โชว์ฟอร์มล้มมือวางอย่าง ออบรี คาเดียร์ จากอินโดนีเซีย ซึ่งเป็นมือวาง 3 ของรายการ มาได้ 2 เซตรวด 6-4 และ 7-5 ขณะที่ผลการแข่งขันของคู่อื่น ๆ มีดังนี้ ชายเดี่ยว รอบก่อนรองชนะเลิศ หลิว จ้าน (จีน) ชนะ อาลี เกลเดียฟ (เติร์กเมนิสถาน) 6-0, 6-1 อาหมัด บาฮา ซารูจี (วาง 2-ซาอุดีอาระเบีย) ชนะ เรวาน อมราสิงห์ (ศรีลังกา) 6-3, 6-1 หญิงเดี่ยว รอบก่อนรองชนะเลิศ อาร์ภรนันท์ โซเฟีย แสงสุชาติ (วาง 6) แพ้ โซฟี ชึก กี แลม (ฮ่องกง) 1-6, 6-2 และ 3-6 ไอลารา คาคาบาเยวา (วาง 4-เติร์กเมนิสถาน) ชนะ เฉิน อี้หลิน (จีน) 7-5, 6-0 </p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันคู่อื่น ๆ สามารถดูรายละเอียดได้ที่ <a rel="noreferrer noopener" href="https://www.atf.hitcourt.com/tournament-draws-NDc=?fbclid=IwZXh0bgNhZW0CMTAAYnJpZBExMUdPMmwyaXBHMXoxcTNTWAEe9BPPbPm90GiFUxlytak6eIruN1MH_BBWjjqBjYiliY4AkeAYeWKVypmBZto_aem_DDzuPpY1tiE9lVZvraaxmg" target="_blank">https://www.atf.hitcourt.com/tournament-draws-NDc=</a></p>
<!-- /wp:paragraph -->

<!-- wp:image {"id":51050,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/07/524351529_1182896383873342_8224048339969274548_n-1024x683.jpg" alt="" class="wp-image-51050"/></figure>
<!-- /wp:image -->