<!-- wp:paragraph {"align":"center","style":{"typography":{"fontSize":20},"color":{"background":"#bbccd3"}}} -->
<p class="has-text-align-center has-background" style="background-color:#bbccd3;font-size:20px"><strong>ลีเดียร์ ปราบลูกครึ่ง ณิชาต์ หวดดุทะลุ 16 คนศึกไทยแลนด์ฯ สนาม 4</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพ รายการ "ไทยแลนด์ แชมป์เปี้ยนชิพ" ประจำปี 2568 สนาม 4 ชิงเงินรางวัลรวม 600,000 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 20 พ.ค. 2568 เป็นการแข่งขันรอบเมนดรอว์ ลีเดียร์ พอดโกริชานี่ ดาวรุ่งลูกครึ่งไทย-รัสเซีย จากสุราษฎร์ธานี มือ 20 ของไทย ดีกรีแชมป์หญิงเดี่ยวศึกไทยแลนด์ฯ สนาม 1 ของปีนี้ ผ่านเข้ารอบประเภทหญิงเดี่ยวได้ตามคาด ซึ่งเมนดรอว์ รอบแรก (32 คน) ลีเดียร์ มือวาง 7 ของรายการ เอาชนะ พิมพ์ลภัส ลิม นักหวดลูกครึ่งไทย-สิงคโปร์ จาก กทม. มือ 22 ของไทย 2-0 เซต 6-4, 6-0</p>
<!-- /wp:paragraph -->

<!-- wp:paragraph -->
<p>ในการแข่งขันรอบสอง 16 คนสุดท้าย ลีเดียร์ จะพบกับ นาตาชา แสงพระจันทร์ นักเทนนิสลูกครึ่งไทย-ลาว จากชัยภูมิ มือ 23 ของไทย ซึ่งเคยได้แชมป์หญิงเดี่ยวศึกไทยแลนด์ฯ สนาม 7 ปีที่แล้ว ส่วนผลรอบแรกของสนามนี้ นาตาชา ชนะ สิริน พงศ์ทองเมือง จาก กทม. มือ 34 ของไทย 2-0 เซต ด้วยสกอร์ 6-0, 6-1 ด้าน ณิชาต์ เลิศพิทักษ์สินชัย นักหวดสาวสวยแห่งวงการเทนนิสเมืองไทย อดีตทีมชาติหลายสมัยจาก กทม. ซึ่งปัจจุบันเป็นมือ 36 ของไทย ก็ผ่านเข้ารอบสองได้เช่นกัน หลังจากรอบแรก เอาชนะ ปพิชญา อิสโร จากสงขลา มือ 29 ของไทย 2-0 เซต ด้วยสกอร์ 6-0, 6-2 สำหรับการแข่งขันรอบสองนั้น ณิชาต์ จะพบกับ พิมพ์มาดา ทองคำ จากสุราษฎร์ธานี มือ 13 ของไทย และมือวาง 3 ของรายการ ที่ชนะ มาลิน พงศ์ทองเมือง จาก กทม. ด้วยสกอร์ 6-0 ทั้งสองเซต</p>
<!-- /wp:paragraph -->

<!-- wp:paragraph -->
<p>ขณะที่ผลการแข่งขันคู่อื่น ๆ มีดังนี้ หญิงเดี่ยว เมนดรอว์ รอบแรก พัชรินทร์ ชีพชาญเดช (ขอนแก่น) ชนะ ปทิตตา สิงห์ทอง (นนทบุรี) 6-0, 6-0 มาหยา บุญญาอรุณเนตร (กทม.) ชนะ ณัชชารีย์ ธีรโชติจิรานนท์ (ประจวบคีรีขันธ์) 6-1, 6-2 โยษิตา ศรีพร (สุราษฎร์ธานี) ชนะ ภัทรวดี ชนะวงศ์ (พระนครศรีอยุธยา) 1-6, 6-2 และ 6-0 ศรร์วิศา กุลพิศาลรัศม์ (กทม.) ชนะ สุกฤตา สุขแก้ว (พัทลุง) 4-6, 6-0 และ 6-3 ชายเดี่ยว รอบคัดเลือก รอบสุดท้าย ธนภัค ตรีสัตยกุล (นครปฐม) ชนะ อัฐดิษย์ ศิลาอาสน์ (ชลบุรี) 6-2, 6-1 พล วัฒนกูล (ปทุมธานี) ชนะ ชนภัทร พิสุทธอานนท์ (ชลบุรี) 6-3, 6-2 เตชธรรม ศรีเสน (ประจวบคีรีขันธ์) แพ้ วู ดุ๊ก (เวียดนาม) 1-6, 0-6</p>
<!-- /wp:paragraph -->

<!-- wp:paragraph -->
<p>คงทรัพย์ คงคา (กทม.) ชนะ ศุภรักษ์ สุวรรณรักษ์ (สุราษฎร์ธานี) 6-2, 6-0 ปภังกร บุญฤทธิ์ (สุราษฎร์ธานี) แพ้ ตรัน เกือง (เวียดนาม) 2-6, 2-6 สิทธวีร์ กุลพิศาลรัศม์ (กทม.) ชนะ ธนัท สุทธิวงศ์ (นครสวรรค์) 7-5, 6-2 ชายคู่ รอบแรก จิรัฏฐ์ นวสิริสมบูรณ์ (กทม.) /ณัฐนนท์ กัจฉปานันท์ (ยะลา) ชนะ จุลเจล ดีทัพไทย (กทม.) /ณัฐวุฒิ วัฒนผลิน (กทม.) 6-0, 6-1 ณัฐพัฒน์ ขุนทอง (เพชรบูรณ์) /เรโอะ อิอูจิ (นนทบุรี) ชนะ อธิวัฒน์ วัชรพิริยกรณ์ (นนทบุรี) /ณภัทร ถาวรวณิชย์ (กทม.) 6-3, 7-5 ณัฐนนท์ เบญจศิริ (ฉะเชิงเทรา) /ชนาธร กางทอง (สกลนคร) ชนะ ณัฐภาคย์ สูงเลิศส่งฟ้า (นครปฐม) /พงศธรรม อสัมภินพงศ์ (นนทบุรี) 6-2, 6-1 สำหรับผลการแข่งขันคู่อื่น ๆ ดูรายละเอียดได้ที่ <a href="https://www.tour.ltat.org/tournaments-factsheet-acceptance-MTY4NSMjIzE=.html?fbclid=IwZXh0bgNhZW0CMTAAYnJpZBExMUlSRXNlQkZSdE9xVWdtZgEeBtqViOFW8l-h_e4uZFqfxOXbA0vjDH0FWrCaAACNut0DL_g0vFXe3EAlvR4_aem_ThMXvbLH4miaUdnJMOq2aw#factsheet" rel="noreferrer noopener" target="_blank">https://www.tour.ltat.org/tournaments-factsheet...</a></p>
<!-- /wp:paragraph -->

<!-- wp:image {"id":49536,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/05/499671198_1127423742753940_4734063742245129823_n-1024x683.jpg" alt="" class="wp-image-49536"/></figure>
<!-- /wp:image -->