<p style="text-align: center;"><strong><span style="font-size: 14pt;">“ลัลดา-ณภัทร” เก็บชัยเดี่ยว-คู่หวดอินเดีย</span></strong></p>
ลัลดา กำหอม และ ไหม ณภัทร นิรันดร คว้าชัยทั้งประเภทหญิงเดี่ยวและหญิงคู่ เทนนิสไอทีเอฟ จูเนียร์ เกรด 2 “ดีเอส ไอทีเอฟ จูเนียร์ 2019” ที่ประเทศอินเดีย เมื่อ 23 ม.ค. 62

หญิงเดี่ยว รอบสอง ลัลดา กำหอม ชนะ ภากิต ชาห์ จากอินเดีย 6-3, 6-4 เข้ารอบก่อนรองชนะเลิศ พบกับอนาสตาเซีย อัสตาโคว่า จากคาซัคสถาน ส่วนไหม ณภัทร นิรันดร ชนะ รูทูจา ชาพัลการ์ จากสหรัฐอเมริกา 6-2, 6-4 เข้าไปพบกับเมลิสซ่า บอยเดน จากฮอนแลนด์ ในรอบก่อนรองชนะเลิศ
<div class="text_exposed_show">

หญิงคู่ รอบก่อนรองชนะเลิศ ไหม ณภัทร นิรันดร จับคู่กับลัลดา กำหอม เป็นคู่มือวาง 2 ของรายการ ชนะ ภักติ ปาร์วานี - การ์กี ปาวาร์ คู่เจ้าถิ่น 6-4, 6-2 เข้ารอบรองชนะเลิศ พบฉาง ถิง เพ่ย - หยาง ย่า อี้ จากไต้หวัน

ชายคู่ รอบก่อนรองชนะเลิศ เครดิต ไชยรินทร์ - โธมัส กอนต์เลตต์(ฮ่องกง) แพ้ กาย เดน อูเดน - สไตจ์น เพล คู่มือวาง 1 จากฮอลแลนด์ 3-6, 6-3, 6-10

สามารถติดตามภาพการแข่งขันเพิ่มเติมได้ที่: https://www.ltat.org/photos/

</div>