<!-- wp:paragraph {"align":"center","style":{"typography":{"fontSize":20},"color":{"background":"#eedbbf"}}} -->
<p class="has-text-align-center has-background" style="background-color:#eedbbf;font-size:20px"><strong>พัณณิน กับ พัชรินทร์ ทะลุตัดเชือกหญิงคู่ ไอทีเอฟ เวิลด์ เทนนิส ทัวร์ พรีเซนเต็ด บาย เอสเอที (2)</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสหญิง รายการ ITF World Tennis Tour Presented by SAT (2) หรือ ไอทีเอฟ เวิลด์ เทนนิส ทัวร์ พรีเซนเต็ด บาย เอสเอที (2) ชิงเงินรางวัลรวม 60,000 ดอลลาร์สหรัฐ หรือประมาณ 2,066,400 บาท ที่จัดควบคู่ไปกับเทนนิสชาย ประเภทหญิงเดี่ยว รอบสอง (16 คน) "อีฟ" พัชรินทร์ ชีพชาญเดช นักเทนนิสไทย อายุ 30 ปี มือ 464 ของโลก ในฐานะนักหวดไวลด์การ์ด พยายามสู้อย่างเต็มที่กับนักเทนนิสมืออันดับโลกที่เหนือกว่าอย่าง มาเรีย มาเตอาส จากสหรัฐอเมริกา มือ 244 ของโลก ซึ่งเป็นมือวางอันดับ 2 ของรายการ ทำให้เกมเซตแรกเป็นไปอย่างสูสีถึงไทเบรกและสาวไทยพ่ายไปอย่างหวุดหวิด จากนั้นสาวอเมริกันเป็นฝ่ายครองเกมในเซตสอง ส่งผลให้ พัชรินทร์ แพ้ไป 0-2 เซต ด้วยสกอร์ 6-7 ไทเบรก 5-7 และ 0-6</p>
<!-- /wp:paragraph -->

<!-- wp:paragraph -->
<p>พัชรินทร์ หยุดผลงานรายการใหญ่ ไอทีเอฟ เวิลด์ เทนนิส ทัวร์ พรีเซนเต็ด บาย เอสเอที (2) ไว้ที่รอบสอง หรือ 16 คนสุดท้าย ได้รับเงินรางวัลปลอบใจ จำนวน 935 ดอลลาร์สหรัฐ หรือประมาณ 32,201 บาท และคะแนนสะสมอันดับโลก 9 คะแนน ในขณะที่ มาเรีย มาเตอาส ผ่านเข้ารอบก่อนรองชนะเลิศ ไปพบกับ มารีอา ทาคาเชวา นักเทนนิสมือ 332 ของโลก ขณะที่ประเภทหญิงคู่ รอบก่อนรองชนะเลิศ "แนต" พัณณิน โควาพิทักษ์เทศ และ "อีฟ" พัชรินทร์ ชีพชาญเดช สองนักเทนนิสไทย มือคู่อันดับ 402 และ 707 ของโลก พบกับ "คู่เต็ง 4" ปรัธนา กธมบาเร จากอินเดีย และ อลิเซีย บาร์เน็ตต์ จากสหราชอาณาจักร มือคู่ 146 และ 211 ของโลก โดย อลิเซีย บาร์เน็ตต์ นั้น เคยเป็นมือคู่ที่อันดับ 59 ของโลกมาแล้ว</p>
<!-- /wp:paragraph -->

<!-- wp:paragraph -->
<p>ผลการแข่งขัน ปรากฏว่า คู่สาวไทยผนึกกำลังสู้อย่างเต็มที่ ตลอดการดวล 3 เซต ก่อนเป็นฝ่ายเอาชนะได้สำเร็จ 2-1 เซต ด้วยสกอร์ 6-4, 3-6 และซูเปอร์ไทเบรก 10-7 คู่สาวไทยผ่านเข้ารอบรองชนะเลิศ ไปพบกับ จาง ซูจอง จากเกาหลีใต้ และ เจิ้ง อู๋ซวง จากจีน ที่ล้มคู่เต็งหนึ่ง ดาไลน่า ฮิววิตต์ และ แอนนา โรเจอร์ส คู่สหรัฐฯ 2-1 เซต 7-6(7-3), 5-7 และซูเปอร์ไทเบรก 10-4 สำหรับผลการแข่งขันคู่อื่น ๆ มีดังนี้ หญิงเดี่ยว รอบสอง เจิ้ง อู๋ซวง (จีน) ชนะ อายาโนะ ชิมิสึ (ญี่ปุ่น) 6-4, 6-2 เหยา ซินซิน (วาง 5-จีน) ชนะ อายูมิ โคชิอิชิ (ญี่ปุ่น) 6-0, 6-1 หงอี้ โคดี้ หว่อง (ฮ่องกง) ชนะ ซารีนา ดียาส (คาซัคสถาน) 6-1, 1-6 และ 6-3 มารีอา ทคาเชวา ชนะ เม ยามากุจิ (วาง 7-ญี่ปุ่น) 7-6(7-2), 7-5 คริสติน่า ดิมิทรัค (วาง8) ชนะผ่าน หมิง เกซู (สหราชอาณาจักร) </p>
<!-- /wp:paragraph -->

<!-- wp:paragraph -->
<p>ผลการแข่งขันคู่อื่น ๆ ดูรายละเอียดได้ที่ <a rel="noreferrer noopener" href="https://www.itftennis.com/en/tournament/w75-nonthaburi/tha/2025/w-itf-tha-2025-001/draws-and-results/?fbclid=IwZXh0bgNhZW0CMTAAAR0nJiQ3IdxTPRc4-3aq080oW0m53S-aKfbroEt7rccrYKAZ64CB2tDw1Us_aem_XcJ9PxhUjqrOWxrnk0CtAg" target="_blank">https://www.itftennis.com/.../w-itf.../draws-and-results/</a></p>
<!-- /wp:paragraph -->

<!-- wp:image {"id":47308,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/01/472831171_1026739602822355_5047455924702181359_n-1024x683.jpg" alt="" class="wp-image-47308"/></figure>
<!-- /wp:image -->