<!-- wp:paragraph {"align":"center","style":{"typography":{"fontSize":20},"color":{"background":"#e7e3bb"}}} -->
<p class="has-text-align-center has-background" style="background-color:#e7e3bb;font-size:20px"><strong>"กานต์ธัช" โค่นมือวาง- "บัว-ลีเดียร์" ตามคาดควงแร็กเกตเข้ารอบ 16 หวดไอทีเอฟเวิลด์ทัวร์</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ เก็บคะแนนเยาวชนโลก ไอทีเอฟ เวิลด์ เทนนิส ทัวร์ จูเนียร์ส เจ60 นนทบุรี รายการ ITF Juniors World Tennis Tour J60 (4) หรือ ไอทีเอฟ จูเนียร์ส เวิลด์ เทนนิส ทัวร์ เจ60 (4) ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 28 ต.ค. 2567 เป็นการแข่งขันรอบเมนดรอว์วันแรก คู่ที่น่าสนใจ ประเภทชายเดี่ยว รอบแรก "กล้อง" กานต์ธัช สุรฤทธิ์โยธิน นักเทนนิสไทย วัย 15 ปี โชว์ฟอร์มได้อย่างยอดเยี่ยม ล้มมือวางของรายการลงได้สำเร็จ โดย กานต์ธัช เป็นฝ่ายพ่ายไปก่อนในเซตแรก ก่อนรวบรวมสมาธิตั้งหลักสู้ใหม่ จนแซงเอาชนะ เยเมราลี อิบรามี นักเทนนิสวัย 15 ปี จากออสเตรเลีย ซึ่งเป็นมือวางอันดับ 7 ของรายการ ได้สำเร็จ 2-1 เซต 2-6, 7-6 ไทเบรก 7-1 และ 6-4 กานต์ธัช ฉลุยรอบสอง หรือ 16 คนสุดท้าย ไปพบกับ ฮวาง จูชาน จากเกาหลีใต้ ที่โค่นแชมป์สัปดาห์ก่อนอย่าง ไค ทอมป์สัน จากฮ่องกง 2-0 เซต 6-4, 6-0</p>
<!-- /wp:paragraph -->

<!-- wp:paragraph -->
<p>ด้านนักเทนนิสหญิง มือวางอันดับ 1 และ 2 ของรายการ ผ่านเข้ารอบได้ตามคาด ในการแข่งขันประเภทหญิงเดี่ยว เมนดรอว์ รอบแรก โดย "บัว" กมลวรรณ ยอดเพ็ชร นักหวดดาวรุ่งวัย 17 ปี จากพระนครศรีอยุธยา มือวางอันดับ 1 ของรายการ ประเดิมสนามเอาชนะ อันจาลี กิรานา จูนาร์โต้ นักหวดวัย 16 ปี จากอินโดนีเซีย 2-0 เซต ด้วยสกอร์ 6-4 และ 6-1 ผ่านเข้ารอบสอง (16 คน) พบกับ ซันนี่ คยองมิน ยอน วัย 16 ปี จากออสเตรเลีย ขณะที่ "ลีเดียร์" ลีเดียร์ พอดโกริชานี่ นักเทนนิสดาวรุ่งวัย 17 ปี จากสุราษฎร์ธานี ลูกครึ่งไทย-รัสเซีย ซึ่งเป็นมือวางอันดับ 2 ของรายการ ก็ประเดิมชัยด้วยการเอาชนะ ทารา อเล็กซิช วัย 16 ปี จากออสเตรเลีย 2-0 เซต ด้วยสกอร์ 7-5 และ 6-3 ลีเดียร์ เข้ารอบสองหรือ 16 คนสุดท้าย ไปพบกับ "ออมสิน" พิชญาภัค ศรีมุกข์ นักหวดไทยวัย 15 ปี ที่เข้ารอบด้วยการชนะ ออเดรย์ ทราน จากนิวซีแลนด์ 2-0 เซต 6-3, 6-2</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันของนักเทนนิสเยาวชนไทยรายอื่น มีดังนี้ ชายเดี่ยว รอบแรก ตรัย ศรีเสน ชนะ อเล็กเซย์ รยาบอฟ 6-1, 6-4 ธีรภัทร ขันติวีรวัฒน์ ชนะ ฮวง เจี้ยน (จีน) 6-3, 6-4 ปวรปรัชญ์ งั่นบุญศรี แพ้ เอไลจาห์ ดิคเกน เบิร์ก (ออสเตรเลีย) 4-6, 0-4 Ret. (ปวรปรัชญ์เจ็บไหล่) อัฐดิษย์ ศิลาอาสน์ แพ้ เจค็อบ ไคเหลียง เซิน (ฮ่องกง) 1-6, 0-6 หญิงเดี่ยว รอบแรก โยษิตา ศรีพร แพ้ เกอ หลิงโหยว (จีน) 6-4, 0-6 และ 2-6 ธฤตา หงษ์หยก แพ้ มาลัยลักษณ์ เดลิล่าห์ ปทุมมา คุโรเนน (ลาว) 1-6, 2-6 ปารมี ทัดแก้ว แพ้ ดาเนียลลา คลารา สุริยะปราณา (อินโดนีเซีย) 6-4, 3-6 และ 1-6 กัญจน์ชญา จูงวัฒนา แพ้ ซ่ง เหวินคอง (จีน) 4-6, 6-7(3)</p>
<!-- /wp:paragraph -->

<!-- wp:paragraph -->
<p>มาหยา บุญญาอรุณเนตร แพ้ ยาชวิธา เรดดี้ (นิวซีแลนด์) 6-7(2), 1-6 พรนภัส หงส์จำรัสศิลป์ แพ้ เทนเนียล เมดิส (ฟิลิปปินส์) 1-6, 3-6 พิมพ์ลภัส ลิม แพ้ โคลิสา สิติไมซาโรห์ (อินโดนีเซีย) 3-6, 2-6 กนกอินทร์ วงศ์ภูวรักษ์ แพ้ หวาง หยูชิง (ไต้หวัน) 1-6, 2-6</p>
<!-- /wp:paragraph -->

<!-- wp:image {"id":46402,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/10/464806182_973686658127650_8837940582232304375_n-1024x683.jpg" alt="" class="wp-image-46402"/></figure>
<!-- /wp:image -->