<p style="text-align: center;"><strong><span style="font-size: 14pt;">"มนัญชญา" คว้าแชมป์คู่-เดี่ยวทะลุชิงดำศึกยช.ไอทีเอฟ บี1 ที่อินเดีย</span></strong></p>
การแข่งขันเทนนิสเยาวชนนานาชาติ รายการ "เอชซีแอล เอเชี่ยน จูเนียร์ เทนนิส แชมเปี้ยนชิพ 2018" ไอทีเอฟ จูเนียร์ เกรด บี1 ที่อินเดีย เมื่อวันที่ 26 ต.ค.61 ซึ่งเหลือตัวแทนนักเทนนิสเยาวชนไทยอยู่ในรายการ 3 คน คือ "ไหม" มนัญชญา สว่างแก้ว, ไหม ณภัทร นิรันดร และ "แน็ต" พัณณิน โควาพิทักษ์เทศ
"ไหม" มนัญชญา ดาวรุ่งวัย 16 ปี มือ 68 เยาวชนโลก มีโปรแกรมลงแข่ง 2 รายการ คือ รอบรองชนะเลิศ หญิงเดี่ยว และ รอบชิงชนะเ<span class="text_exposed_show">ลิศหญิงคู่
สำหรับ รอบชิงฯหญิงคู่ มนัญชญา จับคู่กับ ฮิมาริ ซาโตะ นักหวดญี่ปุ่น ทั้งคู่เป็นมือวาง 1 ของรายการ ลงสนามพบกับคู่ของ "แน็ต" พัณณิน โควาพิทักษ์เทศ นักหวดดาวรุ่งวัย 15 ปีของไทยที่คู่กับ ซากิ อิมามูระ จากญี่ปุ่น ซึ่งผลปรากฎว่า มนัญชญา กับ ฮิมาริ ซาโตะ เป็นฝ่ายชนะ 2-0 เซตด้วยสกอร์ 7-5 และ 6-3 คว้าแชมป์มาครองร่วมกัน ส่วน พัณณิน กับ ซากิ อิมามูระ ได้รองแชมป์
ด้าน หญิงเดี่ยว รอบรองชนะเลิศ มนัญชญา มือวาง 3 ของรายการ ลงตัดเชือกกับ โคดี้ หว่อง หง ยี่ นักหวดฮ่องกง มือวาง 1 ของรายการ มือ 47 เยาวชนโลก ซึ่งเซตแรกต่างสู้กันอย่างสูสีจนต้องตัดสินที่ไทเบรก และเป็น มนัญชญา ที่ชนะ 7-6(7-4) จากนั้นเซตสอง มนัญชญา ยิ่งเล่นยิ่งได้ใจคุมเกมได้หมดจนชนะอีก 6-2 ส่งผลให้ มนัญชญา ผ่านเข้าไปชิงชนะเลิศทันที
รอบชิงฯ หญิงเดี่ยว ซึ่งจะมีขึ้นวันที่ 27 ต.ค.นี้ มนัญชญา นักหวดไทย จะต้องพบกับ พริสก้า เมเดลีน นูกรูโฮ นักหวดวัย 15 ปีมือ 110 เยาวชนโลก มือวาง 4 ของรายการจากอินโดนีเซีย ที่ในรอบรองชนะเลิศสามารถเอาชนะ ไหม ณภัทร นิรันดร นักหวดไทยวัย 16 ปี มือ 142 เยาวชนโลก มือวาง 8 ของรายการ ไปได้อย่างหวุดหวิด 2-1 เซตด้วยสกอร์ 2-6, 6-3 และ 6-0</span>

<img class="alignnone size-full wp-image-18292" src="https://www.bucket.cloudaccess9.com/ltatorg/2018/10/43652049_2052858908070400_7760511780769497088_n.jpg" alt="" width="720" height="960" />

<img class="alignnone size-full wp-image-18294" src="https://www.bucket.cloudaccess9.com/ltatorg/2018/10/44779446_2052859071403717_8049894354912804864_n.jpg" alt="" width="720" height="960" />

<img class="alignnone size-full wp-image-18296" src="https://www.bucket.cloudaccess9.com/ltatorg/2018/10/44802444_2052858714737086_3586937831265665024_n.jpg" alt="" width="720" height="960" />