<p style="text-align: center;"><strong><span style="font-size: 14pt;">"วิชยา"ยื้อไม่ไหวพ่ายมือ2ร่วงหวดอาชีพเวียดนาม</span></strong></p>
"จูเนียร์" วิชยา ตรงเจริญชัยกุล นักหวดมือ 1 ของไทย วัย 23 ปี มือ 419 ของโลก พยายามฮึดสู้เต็มที่แต่ก็ต้านไม่ไหวพ่าย มือวาง 2 ของรายการ มัตติโอ วิโอล่า นักเทนนิสอิตาลี วัย 31 ปี มือ 289 ของโลก 1-2 เซตด้วยสกอร์ 6-4, 3-6 และ 4-6 ในการแข่งขันรอบสอง ศึกเทนนิสอาชีพชาย เอทีพี ชาลเลนเจอร์ ทัวร์ รายการ "เวียดนาม เทนนิส โอเพ่น ดานัง ซิตี้ 2019" ชิงเงินรางวัลรวม 54,160 ดอลลาร์สหรัฐ ที่เมืองดานัง ประเทศเวียดนาม เมื่อวันที่ 7 ม.ค.62
<span class="text_exposed_show">ขณะที่ "ต้น" สนฉัตร รติวัฒน์ นักหวดไทยวัย 36 ปีที่ได้สิทธิพิเศษ หรือ ไวล์การ์ดลงแข่งรอบเมนดรอว์ ชายเดี่ยว รอบแรกพลาดท่าพ่ายให้ อลาเฟีย เอเยนี่ นักเทนนิสดาวรุ่งอเมริกันวัย 19 ปีมือ 453 ของโลก 0-2 เซตด้วยสกอร์ 4-6 และ 6-7(6)
อย่างไรก็ตาม สนฉัตร ยังเหลือการแข่งขันประเภทคู่ ซึ่งจับคู่น้องชายฝาแฝด "ต้อง" สรค์ชัย รติวัฒน์ โดยทั้งคู่เป็นคู่มือวาง 3 ของรายการ รอบแรกจะต้องพบกับ เซบาสเตียน ฟรานเซโลว์ จากเยอรมนี กับ อิวาน ซอง นักหวดอเมริกัน</span>
<div class="text_exposed_show">

ขอบคุณภาพจาก : Vietnam Tennis Federation

*สามารถเข้าชมภาพเพิ่มเติมได้ที่ https://www.ltat.org/photos/

</div>