<!-- wp:paragraph {"align":"center","style":{"typography":{"fontSize":20},"color":{"background":"#bad1db"}}} -->
<p class="has-text-align-center has-background" style="background-color:#bad1db;font-size:20px"><strong>"ริว" หวดได้รองแชมป์ชายเดี่ยวรวมซิว 2 รางวัลเทนนิส G H BANK </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ รายการ G H BANK ITF Juniors World Tennis Tour 2025 (จี เอช แบงก์ ไอทีเอฟ จูเนียร์ส เวิลด์ เทนนิส ทัวร์ 2025) สัปดาห์ที่ 1 ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 9 ส.ค. 2568 เป็นรอบชิงชนะเลิศ โดย นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทยฯ และประธานพัฒนาเยาวชน เป็นประธานในพิธีมอบรางวัล ประเภทชายเดี่ยว รอบชิงชนะเลิศ ริว โกฏิกุล นักหวดไทย มือวางอันดับ 5 ของรายการ สุดต้านความแข็งแกร่งของ หลี่ หยานฮง นักหวดชาวจีน มือวางอันดับ 3 ของรายการ ก่อนพ่ายไป 0-2 เซต 1-6 และ 3-6 ทำให้ ริว ได้รองแชมป์ ได้คะแนนสะสมอันดับเยาวชนโลก จำนวน 18 คะแนน และก่อนหน้านี้ ริว ได้ไปแล้ว 1 รางวัล จากการคว้าแชมป์ประเภทชายคู่ ซึ่งคู่กับ ธรรม์ พันธราธร ขณะที่ หลี่ หยานฮง ได้ครองแชมป์ชายเดี่ยว ศึกเทนนิส จี เอช แบงก์ ไอทีเอฟ จูเนียร์ส เวิลด์ เทนนิส ทัวร์ 2025 สัปดาห์ที่ 1 และได้คะแนน 30 แต้ม โดยนับเป็นแชมป์ไอทีเอฟ จูเนียร์ส รายการที่ 2 ของนักหวดจีนคนนี้ ทางด้านประเภทหญิงเดี่ยว นักหวดอินโดนีเซียโคจรมาชิงชนะเลิศกันเอง ซึ่งผลปรากฏว่า ชินาร์ ซุงโกโร มือวางอันดับ 2 ของรายการ เอาชนะ ดาเนียลลา สุริยาปรานาตา มือวางอันดับ 4 ด้วยสกอร์ 6-2 ทั้งสองเซต ชินาร์ คว้าแชมป์หญิงเดี่ยว ซึ่งเป็นแชมป์ไอทีเอฟ จูเนียร์ส รายการแรก ได้รับ 30 คะแนน ส่วน ดาเนียลลา รองแชมป์ ได้ 18 คะแนน</p>
<!-- /wp:paragraph -->

<!-- wp:image {"id":51226,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/08/529403078_1191042423058738_6596526634776177534_n-1024x683.jpg" alt="" class="wp-image-51226"/></figure>
<!-- /wp:image -->