<!-- wp:paragraph {"align":"center","style":{"typography":{"fontSize":20},"color":{"background":"#e8dbce"}}} -->
<p class="has-text-align-center has-background" style="background-color:#e8dbce;font-size:20px"><strong>"ลักษิกา"หวด 48 นาทีปราบดาวรุ่งทำสถิติแชมป์2สนามติดที่เชียงราย</strong></p>
<!-- /wp:paragraph -->

<!-- wp:paragraph -->
<p>ลักษิกา คำขำ นักเทนนิสไทยคว้าแชมป์ได้สำเร็จ ในการแข่งขันเทนนิสอาชีพนานาชาติ ไอทีเอฟ เวิลด์ เทนนิส ทัวร์ 2022 รายการ "ไอทีเอฟ วีเมนส์ เอเชีย/โอเชียเนีย ครั้งที่ 3" ชิงเงินรางวัลรวม 15,000 ดอลลาร์สหรัฐ หรือประมาณ 485,100 บาท ที่สนามเทนนิส อบจ.เชียงราย ที่จัดภายใต้มาตรการป้องกันโรคโควิด-19 เมื่อวันที่ 24 เม.ย. 2565 โดยได้รับเกียรติจาก นางทรงศรี คมขำ รองนายกองค์การบริหารส่วนจังหวัดเชียงราย เป็นประธานมอบรางวัลแก่นักกีฬา และมี นายชาญณรงค์ จัดนอก พร้อมด้วย นายกฤตชัย เนยโอชา กรรมการอำนวยการสมาคมกีฬาลอนเทนนิสฯ ร่วมด้วย</p>
<!-- /wp:paragraph -->

<!-- wp:paragraph -->
<p>ประเภทหญิงเดี่ยว รอบชิงชนะเลิศ ลักษิกา ในวัย 28 ปี มือ 662 ของโลก ใช้ชั้นเชิงและประสบการณ์หวดเอาชนะ ทาเลีย กิ๊บสัน ดาวรุ่งวัย 17 ปี ของออสเตรเลีย มือ 835 ของโลก ที่ผ่านเข้ามาจากรอบคัดเลือก ได้ 2 เซตรวด 6-0, 6-1 โดยใช้เวลาแข่งขันไปเพียง 48 นาที ส่งให้ ลักษิกา ได้แชมป์ไปครอง พร้อมรับเงินรางวัล 2,352 ดอลลาร์สหรัฐ หรือประมาณ 76,063 บาท และคะแนนสะสมอันดับโลก 10 แต้ม ส่วน ทาเลีย กิ๊บสัน ได้รับ 1,470 ดอลลาร์สหรัฐ หรือประมาณ 47,540 บาท และ 6 แต้ม</p>
<!-- /wp:paragraph -->

<!-- wp:paragraph -->
<p>ลักษิกา เข้าร่วมการแข่งขันเทนนิสอาชีพที่จังหวัดเชียงราย รวม 3 รายการ รายการแรกได้รองแชมป์ประเภทหญิงเดี่ยว (W25 Chiang Raiระหว่างวันที่ 3-10 เม.ย.) จากนั้นได้แชมป์ประเภทหญิงเดี่ยว 2 รายการติด (W25 Chiang Rai ระหว่างวันที่ 10-17 เม.ย. และ W15 Chiang Rai ระหว่างวันที่ 17-24 เม.ย.) นอกจากนี้ ลักษิกายังได้รองแชมป์ประเภทหญิงคู่ ในการแข่งขันรายการที่ 2 ด้วย</p>
<!-- /wp:paragraph -->

<!-- wp:paragraph -->
<p>หลังการแข่งขัน ลักษิกา กล่าวว่า สำหรับผลงานที่ทำได้นั้น เกินเป้าที่วางไว้ ดีใจที่ทำผลงานได้ดีมาก การคว้าแชมป์ 2 สนาม ส่งผลให้อันดับโลกขยับขึ้นมาพอสมควร ล่าสุดขยับจากมือ 952 มาเป็นมือ 662 ของโลก ถ้ามีโอกาสได้ลงแข่งรายการใหญ่ระดับนานาชาติ ชิงเงินรางวัลรวม 25,000 ดอลลาร์สหรัฐอีก เชื่อว่าจะช่วยให้อันดับโลกดีขึ้นอย่างต่อเนื่อง จึงอยากให้บ้านเราจัดรายการระดับนี้อีก ขณะเดียวกันตนก็จะพยายามหาแมทช์ระดับนี้ที่ต่างประเทศลงชิงชัยด้วย เพื่อหวังทำผลงานให้ดีที่สุด</p>
<!-- /wp:paragraph -->

<!-- wp:paragraph -->
<p>ด้านประเภทชายเดี่ยว รายการ "ไอทีเอฟ เมนส์ เอเชีย/โอเชียเนีย ครั้งที่ 3" ชิงเงินรางวัลรวม 15,000 ดอลลาร์สหรัฐ หรือประมาณ 485,100 บาท รอบชิงชนะเลิศ โอมาร์ เจสิก้า มือวาง 8 จากออสเตรเลีย คว้าชัยชนะเหนือ เดย์เน เคลลีย์ มือวาง 5 จากออสเตรเลีย 2-0 เซต 6-1 และ 7-6(1) โอมาร์ เจสิก้า ได้ครองแชมป์ชายเดี่ยว รับเงินรางวัลจำนวน 2,160 ดอลลาร์สหรัฐ หรือประมาณ 69,854 บาท พร้อมคะแนน 15 แต้ม ส่วน เดย์เน เคลลีย์ รับจำนวน 1,272 ดอลลาร์สหรัฐ หรือประมาณ 41,136 บาท และคะแนน 8 แต้ม</p>
<!-- /wp:paragraph -->

<!-- wp:image {"id":31735,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/04/279146534_5259824540707138_2570960184796833574_n-1024x683.jpg" alt="" class="wp-image-31735"/></figure>
<!-- /wp:image -->