<!-- wp:paragraph {"align":"center","style":{"typography":{"fontSize":20},"color":{"background":"#fbfddf"}}} -->
<p class="has-text-align-center has-background" style="background-color:#fbfddf;font-size:20px"><strong>เทนนิสโลกจับมือ "ไทย" จัดอบรมโค้ชยกระดับสู่นานาชาติ - "กกท." เยี่ยมชม</strong></p>
<!-- /wp:paragraph -->

<!-- wp:paragraph -->
<p>สหพันธ์เทนนิสนานาชาติ (ไอทีเอฟ) ร่วมกับ สมาคมกีฬาลอนเทนนิสแห่งประเทศไทย ในพระบรมราชูปถัมภ์ จัดการอบรมผู้ฝึกสอน Thailand - ITF Coaching Beginner &amp; Intermediate Players Course (ITF Level 1) ระหว่างวันที่ 9-20 มิ.ย. 2568 ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี โดยมี มร.โจนาธาน สตั๊ปปส์ ชาวอังกฤษ ซึ่งเป็นเจ้าหน้าที่ฝ่ายพัฒนาของสหพันธ์เทนนิสนานาชาติ (International Tennis Federation) – เอเชียใต้ เอเชียตะวันออกเฉียงใต้ และเอเชียตะวันออก เดินทางมาร่วมด้วย และในโอกาสนี้ สมาคมกีฬาลอนเทนนิสแห่งประเทศไทยฯ ยังได้ต้อนรับคณะผู้แทนจาก การกีฬาแห่งประเทศไทย (กกท.) น.ส.ลัดดาวัลย์ เกตุใหญ่ ผู้อำนวยการกองพัฒนาบุคลากรกีฬา และ น.ส.ปถมาภรณ์ จันทร์เพ็ญ ผู้ช่วยปฏิบัติงานโครงการฯ งานพัฒนาบุคลากรกีฬาระดับชาติ ซึ่งให้เกียรติเดินทางมาตรวจติดตามและเยี่ยมชมการอบรมที่จัดขึ้นเป็นวันแรกด้วย การอบรมผู้ฝึกสอนดังกล่าวมี "โค้ชอรรถ" พันตำรวจโท อรรถพล ฤทธิวัฒนะพงศ์ ผู้ฝึกสอน ไอทีเอฟ เลเวล 2 และ ติวเตอร์ ไอทีเอฟ เลเวล 1 พร้อมด้วย "โค้ชนุ๊ป" น.ส.อรวรรณ ละมั่งทอง ผู้ฝึกสอน ไอทีเอฟ เลเวล 3 และ ติวเตอร์ ไอทีเอฟ เลเวล 1 เป็นผู้ดำเนินการอบรม ซึ่งทำหน้าที่ติวเตอร์หรือครูบรรยายให้ความรู้ โดย พันตำรวจโท อรรถพล และ น.ส.อรวรรณ ต่างเป็นอดีตนักเทนนิสทีมชาติไทย และปัจจุบันเป็นผู้ฝึกสอนกีฬาเทนนิส นอกจากนี้ยังมี "โค้ชก้อง" นายนิติ วังปรีชา ผู้ฝึกสอน ไอทีเอฟ เลเวล 3 เป็นผู้ช่วยติวเตอร์ในการอบรมดังกล่าวด้วย.</p>
<!-- /wp:paragraph -->

<!-- wp:image {"id":50037,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/06/505731881_1142672964562351_533896408385088374_n-1024x683.jpg" alt="" class="wp-image-50037"/></figure>
<!-- /wp:image -->