<!-- wp:paragraph {"align":"center","style":{"typography":{"fontSize":20},"color":{"background":"#cdcce5"}}} -->
<p class="has-text-align-center has-background" style="background-color:#cdcce5;font-size:20px"><strong>"อัญชิสา"หวดกระหึ่มคว่ำเต็ง 8พัชรินทร์ลิ่วด้วยศึกไอทีเอฟที่หัวหิน</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพหญิงนานาชาติ เก็บคะแนนสะสมอันดับโลก รายการ แคล-คอมพ์ แอนด์ ซีซีเอยู อินดัสตรี 4.0 ไอทีเอฟ เวิลด์ เทนนิส ทัวร์ 2022 ชิงเงินรางวัลรวม 25,000 ดอลลาร์สหรัฐ หรือประมาณ 925,000 บาท ณ สนามเทนนิส ทรู อารีน่า หัวหิน สปอร์ต คลับ จ.ประจวบคีรีขันธ์ เมื่อวันที่ 5 ต.ค. 2565 ในประเภทหญิงเดี่ยว เป็นการแข่งขันรอบแรก "ออมสิน" อัญชิสา ฉันทะ นักเทนนิสไทย วัย 20 ปี มือ 823 ของโลก ที่ได้ไวลด์การ์ดหรือสิทธิพิเศษเข้าร่วมการแข่งขัน ประเดิมสนามกับ "เต็ง 8" เอริกะ เซมะ นักเทนนิสญี่ปุ่น อายุ 33 ปี มือ 426 ของโลก ที่เคยเป็นมือ 114 ของโลกมาแล้ว ผลปรากฏว่า เป็น อัญชิสา ที่มีโอกาสทำแต้มได้มากกว่า ใช้เวลาไป 1 ชั่วโมง 22 นาที ล้มมือวางอย่าง เอริกะ เซมะ ลงได้ 2 เซตรวด 6-2 และ 6-3</p>
<!-- /wp:paragraph -->

<!-- wp:paragraph -->
<p>อัญชิสา ฉลุยสู่รอบสอง ไปพบกับ โซเฟีย คอสตัวลาส มือ 496 ของโลก จากเบลเยียม ที่เอาชนะรุ่นพี่ร่วมชาติ คลาร่า วลาสเซลาเออร์ 2-0 เซต 6-3 และ 6-3 โดย อัญชิสา เป็นนักเทนนิสในชุดคว้าแชมป์ทีมหญิงชิงแชมป์โลก "บิลลี จีน คิง คัพ บาย บีเอ็นพี พาริบาส์ 2022" โซนเอเชีย/โอเชียเนีย กลุ่ม 2 เมื่อเดือน ส.ค. ที่ผ่านมา</p>
<!-- /wp:paragraph -->

<!-- wp:paragraph -->
<p>ด้าน "อีฟ" พัชรินทร์ ชีพชาญเดช นักเทนนิสไทย วัย 27 ปี มือ 695 ของโลก ที่อยู่ในชุดแชมป์ "บิลลี จีน คิง คัพ" เช่นกัน พบกับ อันโตเนีย ชมิดต์ จากเยอรมนี วัย 21 ปี มือ 719 ของโลก โดยทั้งคู่เข้ามาจากรอบคัดเลือก ปรากฏว่า ดวลกันได้สูสี แต่เป็น พัชรินทร์ ที่ทำได้ดีในจังหวะสำคัญ ก่อนเอาชนะได้ 2-0 เซต 7-5 และ 6-4 โดยแมทช์นี้ พัชรินทร์ เสิร์ฟได้ 6 เอซ เสียถึง 5 ดับเบิลฟอลท์ ขณะที่ อันโตเนีย ชมิดต์ เสิร์ฟได้ 2 เอซ เสียถึง 5 ดับเบิลฟอลท์ เช่นกัน โดยใช้เวลาแข่งขันไป 1 ชั่วโมง 45 นาที พัชรินทร์ ผ่านเข้ารอบสอง ไปพบกับ เนฟิซ่า เบอร์เบโรวิช มือวาง 2 และมือ 226 ของโลก จากบอสเนียและเฮอร์เซโกวีนา ที่เข้ารอบไปรออยู่แล้ว</p>
<!-- /wp:paragraph -->

<!-- wp:paragraph -->
<p>"รวงข้าว" ลัลนา ธาราฤดี นักหวดดาวรุ่งไทย วัย 18 ปี มือ 54 เยาวชนโลก และเป็นมือ 1080 ของโลก ที่ได้ไวลด์การ์ดเช่นกัน สุดต้าน ซิเบ็ก คูลัมบาเยว่า นักหวดชาวคาซัคสถาน วัย 22 ปี มือ 431 ของโลก พ่ายไป 0-2 เซต 5-7 และ 5-7 ตกรอบไปอย่างน่าเสียดาย ขณะที่ประเภทหญิงคู่ รอบแรก (สาย 16 คู่) "แน็ต" พัณณิน โควาพิทักษ์เทศ นักเทนนิสไทย จับคู่กับ คลาร่า วลาสเซลาเออร์ จากเบลเยียม พบกับ โสวจันยา บาวิเสตติ จากอินเดีย และ โซเฟีย คอสตัวลาส จากเบลเยียม ปรากฏว่า คู่ของ พัณณิน พยายามสู้ ก่อนปราชัยไป 0-2 เซต 6-7 ไทเบรก 2-7 และ 1-6</p>
<!-- /wp:paragraph -->

<!-- wp:image {"id":34083,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/10/310805883_473389001490754_3697802285031950002_n-1024x683.jpg" alt="" class="wp-image-34083"/></figure>
<!-- /wp:image -->