<!-- wp:paragraph {"align":"center","style":{"typography":{"fontSize":20},"color":{"background":"#c3dbe5"}}} -->
<p class="has-text-align-center has-background" style="background-color:#c3dbe5;font-size:20px"><strong>คู่"เพียงธาร" จับติ้วชนมือวาง 11 ศึกออสเตรเลียน โอเพ่น</strong></p>
<!-- /wp:paragraph -->

<!-- wp:paragraph -->
<p>จับติ้ว ประเภทคู่ ศึกเทนนิสแกรนด์สแลมแรกของปี "ออสเตรเลียน โอเพ่น 2025" ชิงเงินรางวัลรวม 96.5 ล้านเหรียญออสเตรเลีย หรือกว่า 2,088 ล้านบาท ที่เมลเบิร์นพาร์ค ในนครเมลเบิร์น ประเทศออสเตรเลีย ซึ่งมีนักเทนนิสไทยร่วมลงแข่งขัน ประเภืหญิงคู่ คือ "เอิร์ธ" เพียงธาร ผลิพืช นักหวดวัย 32 ปี มืออันดับคู่ที่ 126 ของโลก ล่าสุดมีการจับสลากเรียบร้อยแล้ว เมื่อวันที่ 11 ม.ค.68 ผลปรากฎว่า<br>เพียงธาร ซึ่งจับคู่กับ เส้า เซี๊ยะ ยี่ คู่หูชาวไต้หวัน วัย 21 ปี มือคู่อันดับ 133 ของโลก ที่เคยร่วมคู่กันคว้าแชมป์ในศึก "2025 เอโอ เอเชีย-แปซิฟิก ไวลด์การ์ด เพลย์ออฟ" จนคว้าโควต้าไวลด์การ์ดเข้าร่วมเมนดรอว์แกรนด์สแลมรายการนี้ ในรอบแรก ทั้งคู่จะต้องเจอกับคู่มือวาง 11 ของรายการ เวโรนิก้า คูเดอร์เมโตว่า วัย 27 ปี มือคู่อันดับ 17 ของโลก กับ เอนะ ชิบาฮาร่า นักหวดญี่ปุ่น วัย 26 ปี มือคู่อันดับ 46 ของโลก<br>นักหวดไทย กล่าวว่า หลังจากได้โควต้ามาแข่งที่ออสเตรเลียน โอเพ่น ก็โฟกัสที่การฝึกซ้อมในคอร์ท ฟิตเนสเตรียมร่างกายมาค่อนข้างดี และมีโอกาสจับคู่กับ เส้า เซี๊ยะ ยี่ ลงแข่งขันในรายการที่ออสเตรเลียมาบ้าง เราทั้งคู่ก็ทำผลงานได้ดี เล่นเข้าขากันมาก ก็ยังหวังว่าในออสเตรเลียน โอเพ่นก็จะช่วยกันทำผลงานให้ดียิ่งขึ้นเช่นกัน ก็ฝากแฟนๆเทนนิสชาวไทยทั้งที่ไทย และ ที่เมลเบิร์น ติดตามชมทางทีวี หรือจะมาเชียร์ที่สนามก็ได้ ตนจะพยายามทำผลงานให้ดีที่สุด</p>
<!-- /wp:paragraph -->

<!-- wp:image {"id":47334,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/01/473125656_1028175436012105_6113727898362705783_n-1024x768.jpg" alt="" class="wp-image-47334"/></figure>
<!-- /wp:image -->