<!-- wp:paragraph {"style":{"typography":{"fontSize":20},"color":{"background":"#b3cad3"}}} -->
<p class="has-background" style="background-color:#b3cad3;font-size:20px"><strong>หวดยู 14 หญิงไทยพ่ายอินเดีย 0-3คู่คว้าอันดับ 10 ศึกเวิลด์จูเนียร์ฯ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชิงแชมป์โลก ประเภททีมหญิง รุ่นอายุไม่เกิน 14 ปี รายการ "2025 ไอทีเอฟ เวิลด์ จูเนียร์ เทนนิส" รอบคัดเลือกตัวแทนโซนเอเชีย/โอเชียเนีย ที่เมืองกูชิง รัฐซาราวัก ประเทศมาเลเซีย เมื่อวันที่ 7 เม.ย.68 ทีมนักหวดเยาวชนหญิงของไทย ประกอบด้วย "น้องไอซ์" ปวีณอร นวลศรี, "น้องบีบี" ปัฐน์ธินันต์ เผือกคำ, "น้องมุกดา" พิมพ์พิศา วงษ์วานิชขจร ซึ่งมี นายศรายุธ ทีปกากร เป็นผู้ฝึกสอน และนายภาณุพงศ์ จุลพันธ์ นักวิทยาศาสตร์การกีฬาประจำทีม ลงแข่งรอบจัดอันดับ 9 พบกับทีมอินเดีย ซึ่งปรากฎว่า ทีมเยาวชนไทยพ่ายไป 0-3 คู่ คู่แรก เดี่ยวมือ 2 "มุกดา" พิมพ์พิศา วงษ์วานิชขจร แพ้ ชริชติ กิรัน 3-6, 1-6, เดี่ยวมือ 1 "ไอซ์" ปวีณอร นวลศรี แพ้ เจนสิ ดิพักไภ คานาบาร์ 2-6, 2-6, ประเภทคู่ ปวีณอร กับ "บีบี" ปัฐน์ธินันต์ เผือกคำ แพ้ ริชติ กิรัน กับ เจนสิ ดิพักไภ คานาบาร์ 1-6, 3-6</p>
<!-- /wp:paragraph -->

<!-- wp:paragraph -->
<p>จากการปราชัยในแมทช์นี้ ทำให้ทีมเยาวชนหญิงไทยจบการแข่งขันในปีนี้ที่อันดับ 10 จากทีมแข่งทั้งหมด 16 ทีม นายศรายุธ ทีปกากร ผู้ฝึกสอนทีมหวดเยาวชนหญิงไทย กล่าวว่า โดยรวมถือว่าพอใจในผลงานของน้องๆ ทุกคนสู้และพยายามกันเต็มที่ในทุกแมทช์ที่ลงแข่ง แต่ที่ไม่สามารถทำผลงานได้ดีกว่านี้ก็น่าจะเป็นผลมาจากยังอ่อนประสบการณ์จากการแข่งกับนักเทนนิสต่างชาติ ที่ปัจจุบันหลายๆทีมสร้างนักกีฬาที่แข็งแกร่ง มีเกมหวดที่เหนียวแน่นตั้งแต่อายุน้อยๆ แต่ตนก็ยังมั่นใจว่าหลังจากนี้น้องๆทั้ง 3 คนจะเก็บประสบการณ์เหล่านี้ไปปรับปรุงให้เกมของตนเองมีการพัฒนาที่ดีและมีโอกาสก้าวไปประสบความสำเร็จในรายการอื่นๆได้อีก</p>
<!-- /wp:paragraph -->

<!-- wp:image {"id":48686,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/04/488899064_1095004449329203_3364892436469997174_n-769x1024.jpg" alt="" class="wp-image-48686"/></figure>
<!-- /wp:image -->