<!-- wp:paragraph {"align":"center","textColor":"vce-bg","style":{"color":{"background":"#0086a3"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#0086a3;font-size:22px"><strong>“วิชยา" ใช้ลูกเสิร์ฟปราบหนุ่มออสซี่<br>ลิ่วรอบ 2 - "มะนาว"ฉลุยด้วยศึกไอทีเอฟ</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 เทนนิสชายรายการ "ไอทีเอฟ เมนส์ เอเชีย/โอเชียเนีย 2023" ชิงเงินรางวัลรวม 25,000 ดอลลาร์สหรัฐ หรือประมาณ 910,500 บาท และเทนนิสหญิงรายการ "ไอทีเอฟ วีเมนส์ เอเชีย/โอเชียเนีย 2023" ชิงเงินรางวัลรวม 15,000 ดอลลาร์สหรัฐ หรือประมาณ 546,300 บาท รวม 2 รายการอยู่ที่ 1,456,800 บาท ที่สนามเทนนิส ภายในสนามกีฬากลางตุมปัง มหาวิทยาลัยวลัยลักษณ์ จ.นครศรีธรรมราช เมื่อวันที่ 13 มิ.ย. 2566 เป็นรอบเมนดรอว์วันแรก
       ประเภทชายเดี่ยว รอบแรก "จูเนียร์" วิชยา ตรงเจริญชัยกุล นักเทนนิสไทย อายุ 28 ปี มือ 931 ของโลก ประเดิมสนามกับ เจค็อบ แบรดชอว์ นักหวดออสเตรเลีย อายุ 20 ปี มือ 861 ของโลก ปรากฏว่า วิชยา เก็บเซตแรกได้ก่อน แต่พลาดท่าพ่ายไทเบรกในเซตสอง ต้องดวลเซตสามตัดสิน ซึ่งดวลกันสูสี จนสกอร์เท่ากัน 5-5 วิชยา เก็บ 2 แต้มรวด แซงเอาชนะได้สำเร็จ สรุป วิชยา ใช้เวลา 2 ชั่วโมง 32 นาที เฉือนชนะ เจค็อบ แบรดชอว์ 2-1 เซต ซึ่งเซตแรกชนะ 6-3 เซตสองแพ้ 6-7 ไทเบรก 1-7 และเซตสาม ชนะ 7-5 โดยแมทช์นี้ วิชยา เสิร์ฟเอซได้ถึง 15 ครั้ง เสีย 2 ดับเบิลฟอลท์ ส่วนหนุ่มออสซี่ เสิร์ฟเอซ 2 ครั้ง เสีย 3 ดับเบิลฟอลท์
       "จูเนียร์" ผ่านเข้ารอบสอง หรือ 16 คนสุดท้าย ไปพบกับผู้ชนะระหว่าง ไอแซ็ค บีครอฟท์ จากนิวซีแลนด์ กับ โทมัส แฟนคัตต์ มือวาง 3 จากออสเตรเลีย
       ด้านประเภทหญิงเดี่ยว รอบแรก (สาย 32) ระหว่างนักเทนนิสไทย "มะนาว" ธมจันทร์ มอมขุนทด วัย 26 ปี มือ 1346 ของโลก ได้ลัคกี้ลูสเซอร์ (นักกีฬาผู้แพ้ในรอบคัดเลือกที่โชคดีได้สิทธิ์เข้าเมนดรอว์) ลงสนามแข่งขันกับ "หมิว" สลักทิพย์ อุ่นเมือง วัย 17 ปี ที่ได้ไวลด์การ์ด (สิทธิพิเศษ) เข้าร่วม ผลการแข่งขัน ปรากฏว่า หลังจากสู้กันถึง 3 เซต ใช้เวลาไป 2 ชั่วโมง 17 นาที เป็น ธมจันทร์ ที่เฉือนชนะ 2-1 เซต 6-3, 3-6 และ 6-2 ผ่านเข้ารอบสอง หรือ 16 คนสุดท้าย ไปพบผู้ชนะระหว่าง กมลวรรณ ยอดเพ็ชร กับ พัชรินทร์ ชีพชาญเดช มือวาง 4 ของรายการ
       ขณะที่ผลการแข่งขันคู่อื่น ๆ มีดังนี้ ชายเดี่ยว รอบแรก กษิดิศ สำเร็จ (วาง8)ชนะ ธนเพชร ฉันทะ 6-3, 6-4 กฤติน โกยกุล ชนะ โกกิ มัตสึดะ (ญี่ปุ่น) 3-6, 6-4 และ 7-6(10-8) ไดสึเกะ ซูมิซาวะ (ญี่ปุ่น) ชนะ อาร์สลานเบ๊ก เอทคูลอฟ (คาซัคสถาน) 6-2, 1-0 Ret. (ปวดศีรษะ) โอเรล คีมฮี (อิสราเอล) ชนะ ลี ฮวง นัม (วาง 1-เวียดนาม) 6-2, 2-6 และ 6-1
       หญิงเดี่ยว รอบแรก อัญชิสา ฉันทะ (วาง 2) ชนะ ภาวินี ร่วมรักษ์ 6-0, 6-0 จุฬาลักษณ์ แซ่อึ้ง แพ้ มิก้า ดาแกน ฟรุชต์มัน (อิสราเอล) 4-6, 3-6 พิมพ์มาดา ทองคำ แพ้ อารูซาน เซแกนดิโควา (คาซัคสถาน) 6-2, 3-6 และ 3-6 ฮารุนะ อาระคาวะ (วาง 1-ญี่ปุ่น) ชนะ แอดการ์ ไวชนาวี (อินเดีย) 6-3, 6-4
       หญิงคู่ รอบแรก ชมภู่ทิพย์ จันดาเขต-ธมจันทร์ มอมขุนทด ชนะผ่าน ซื่อ ยู่ หม่า-วู โฮ ชิง (จีน-ฮ่องกง) ญาตาวี ฉิมฉ่ำ-ธนัชพร ยังโหมด ชนะ อีลอยส์ เดอ มอยจ์-ออฟเฟอร์ คิวิตี้ (เนเธอร์แลนด์-อิสราเอล) 7-5, 1-6 และซูเปอร์ไทเบรก 10-8
ชายคู่ รอบแรก ปรัชญา อิสโร-มาร์กอส คาโลเวโลนิส (กรีซ) ชนะ ธนเพชร ฉันทะ-อนพัช ทิมางกูร 6-7(2-7), 6-1 และซูเปอร์ไทเบรก 10-6 คงทรัพย์ คงคา-โอเรล คิมฮี (อิสราเอล) ชนะ ณัฐสิทธิ์ กุลสุวรรณ์-พล วัฒนกูล 7-5, 6-0 พลภูมิ โควาพิทักษ์เทศ-ไดสึเกะ ซูมิซาวะ (ญี่ปุ่น) แพ้ เบลก เบย์ลดอน-โทมัส แฟนคัตต์ (วาง 3-ออสเตรเลีย) 3-6, 4-6
      สำหรับผลการแข่งขันคู่อื่น ๆ ดูรายละเอียดได้ที่ https://live.itftennis.com/en/live-scores/?_gl=1*qh7nz5*_ga*ODE4NzAxOTE1LjE2NzkzODU3MTQ.*_ga_ZRMHKRE9CL*MTY4NjY0NDgwMy41NC4xLjE2ODY2NDQ4MDUuMC4wLjA.</code></pre>
<!-- /wp:code -->

<!-- wp:image {"id":37657,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/06/A6943D7F-3082-4276-AEC6-20F3C47AA6D9-731x1024.jpeg" alt="" class="wp-image-37657"/></figure>
<!-- /wp:image -->