<!-- wp:paragraph {"align":"center","style":{"typography":{"fontSize":20},"color":{"background":"#c9e8f6"}}} -->
<p class="has-text-align-center has-background" style="background-color:#c9e8f6;font-size:20px"><strong>เทนนิสจัด 5 ศึกใหญ่ฉลองปีใหม่ชิงรวม 11 ล้าน - หาแชมป์หวดโลก</strong></p>
<!-- /wp:paragraph -->

<!-- wp:paragraph -->
<p>นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดเผยว่า สมาคมฯ มีข่าวดีแจ้งให้แฟนกีฬาเทนนิสได้ทราบว่า ช่วงส่งท้ายปีเก่า 2566 ต้อนรับปีใหม่ 2567 จะมีการแข่งขันเทนนิสอาชีพชายและเทนนิสอาชีพหญิง ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี รวมถึง 5 รายการ หลังจากสมาคมฯ ได้รับการอนุมัติจาก สมาคมเทนนิสอาชีพชาย (เอทีพี) และสหพันธ์เทนนิสนานาชาติ (ไอทีเอฟ) ให้จัดขึ้น ทาง เอทีพี อนุมัติให้จัดการแข่งขันเทนนิสอาชีพชาย เอทีพี ชาลเลนเจอร์ ทัวร์ ระดับ ชาลเลนเจอร์ 75 ถึง 3 รายการ ซึ่งเริ่มจากรายการ BANGKOK OPEN 2024 (1) ชิงเงินรางวัลรวม 82,000 ดอลลาร์สหรัฐ หรือประมาณ 2,870,000 บาท ระหว่างวันที่ 31 ธ.ค. 2566 - 6 ม.ค. 2567 ต่อด้วย BANGKOK OPEN 2024 (2) ชิงเงินรางวัลรวม 82,000 ดอลลาร์สหรัฐ ระหว่างวันที่ 7-13 ม.ค. และรายการ THAILAND TENNIS TOUR ชิงเงินรางวัลรวม 82,000 ดอลลาร์สหรัฐ ระหว่างวันที่ 14-21 ม.ค.</p>
<!-- /wp:paragraph -->

<!-- wp:paragraph -->
<p>ด้าน ไอทีเอฟ ให้จัดการแข่งขันเทนนิสอาชีพหญิง ไอทีเอฟ วีเมนส์ เวิลด์ เทนนิส ทัวร์ ระดับ W50 ซึ่งแชมป์ทั้งประเภทเดี่ยวและประเภทคู่ จะได้คะแนนสูงถึง 50 คะแนนเลยทีเดียว โดยให้ไทยจัด 2 สัปดาห์ติดต่อกัน ได้แก่ รายการ ITF WORLD TENNIS TOUR PRESENTED BY SAT (1) ชิงเงินรางวัลรวม 40,000 ดอลลาร์สหรัฐ หรือประมาณ 1,400,000 บาท ระหว่างวันที่ 31 ธ.ค. 2566 - 7 ม.ค. 2567 และรายการ ITF WORLD TENNIS TOUR PRESENTED BY SAT (2) ชิงเงินรางวัลรวม 40,000 ดอลลาร์สหรัฐ ระหว่างวันที่ 7-14 ม.ค. "ศึกเอทีพี ชาลเลนเจอร์ ถือเป็นรายการใหญ่ที่น่าสนใจ เพราะจะมีนักเทนนิสฝีมือดีของโลกมาร่วมการแข่งขัน สร้างสีสันเป็นอย่างมาก สำหรับนักเทนนิสไทยที่อันดับโลกยังไม่สูงพอ ก็จะมีโอกาสได้ไวลด์การ์ด เพื่อลุ้นทำผลงานและเก็บเกี่ยวประสบการณ์ เช่นเดียวกับเทนนิสหญิง ดับเบิลยู 50 โดยทั้ง 5 รายการ เมื่อนับเงินรางวัลรวมกันแล้วสูงกว่า 11 ล้านบาทเลยทีเดียว และคะแนนก็เยอะพอสมควร จึงเชื่อว่าจะเป็นการแข่งขันที่สนุกแน่นอน แฟนเทนนิสสามารถเดินทางมาร่วมชมการแข่งขันกันได้ ซึ่งเปิดให้ชมฟรีครับ" นายสุชัย กล่าวทิ้งท้าย.</p>
<!-- /wp:paragraph -->

<!-- wp:image {"id":40900,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/12/414713740_767709705392014_8814499294284840437_n.jpg" alt="" class="wp-image-40900"/></figure>
<!-- /wp:image -->