<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#3800a3"}}} -->
<p class="has-text-align-center has-vce-bg-color has-text-color has-background" style="background-color:#3800a3;font-size:20px"><strong>หนุ่มคาซัคฯเขี่ยแชมป์สนามแรก<br>ร่วงหวด"บางกอก โอเพ่นฯ"วีค2</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพชายระดับนานาชาติ เอทีพี ชาเลนเจอร์ ทัวร์ 2022 เก็บคะแนนสะสมอันดับโลก รายการ "บางกอก โอเพ่น ชาเลนเจอร์" สนามที่ 2 (ชาเลนเจอร์ 50) ชิงเงินรางวัลรวม 37,520 ดอลลาร์สหรัฐ หรือประมาณ 1,350,700 บาท ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 2 ก.ย. 2565 แชมป์สนามแรกพลาดท่าตกรอบ 8 คนสุดท้าย หลังพ่ายในการดวลไทเบรก
       ประเภทชายเดี่ยว รอบก่อนรองชนะเลิศหรือ 8 คนสุดท้าย คู่ที่น่าสนใจ วาเลนติน วาเชรอต นักหวดหนุ่มโมนาโก วัย 23 ปี มือ 271 ของโลก ดีกรีแชมป์บางกอก โอเพ่น ชาเลนเจอร์ สนามแรก พบกับ บีบิท ซูคาเยฟ จากคาซัคสถาน วัย 21 ปี มือ 395 ของโลก ที่เข้ามาจากรอบคัดเลือก ปรากฏว่า เกมยาวถึง 3 เซต ใช้เวลาไปถึง 2 ชั่วโมง 21 นาที ก่อนที่ บีบิท ซูคาเยฟ ที่ในแมทช์นี้เสิร์ฟเอซไปถึง 18 ครั้ง เป็นฝ่ายเฉือนชนะ 2-1 เซต 7-5, 3-6 และ 7-6 ไทเบรก 7-2 ฉลุยสู่รอบรองชนะเลิศต่อไป
       ด้านการแข่งขันอีกคู่ ซึ่งผู้ชนะจะเข้าไปตัดเชือกกับ บีบิท ซูคาเยฟ เป็นการพบกันระหว่าง อาร์เธอร์ คาโซซ์ มือ 432 ของโลก หนุ่มฝรั่งเศส วัย 20 ปี ที่เข้ามาจากรอบคัดเลือก พบกับ เดน สวีนีย์ มือ 326 ของโลก หนุ่มออสเตรเลีย วัย 21 ปี และผลการแข่งขัน ปรากฏว่า หนุ่มฝรั่งเศสที่เสิร์ฟเอซได้ 8 ครั้ง แต่ก็เสียถึง 4 ดับเบิลฟอลท์ เป็นฝ่ายคว้าชัย 2-0 เซต 6-1, 6-4 ส่งผลให้ อาร์เธอร์ คาโซซ์ ผ่านเข้าไปแข่งขันรอบรองชนะเลิศกับ บีบิท ซูคาเยฟ ต่อไป
       ในส่วนผลการแข่งขันคู่อื่น ประเภทเดี่ยว รอบก่อนรองชนะเลิศ กาเบรียล เดคัมป์ส (มือวาง 5-บราซิล) ชนะ เฟเดริโก้ ไกโอ (อิตาลี) 6-3, 7-5 โอมาร์ เจสิก้า (ออสเตรเลีย) ชนะ ชาร์ลส์ บรูม (สหราชอาณาจักร) 6-1, 1-6 และ 6-3 
       สำหรับผลการแข่งขันคู่อื่น ๆ ดูรายละเอียดได้ที่ https://www.atptour.com/en/scores/current-challenger/nonthaburi/2795/results</code></pre>
<!-- /wp:code -->

<!-- wp:image {"id":33605,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/09/6A5683C4-1CDA-479B-A6EF-86215E3A0BC6-1024x683.jpeg" alt="" class="wp-image-33605"/></figure>
<!-- /wp:image -->