<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":22}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:22px"><strong>ทีมหวดยู16 หญิงไทยคว้าอันดับ 8<br>ศึกเทนนิสคัดเยาวชนชิงแชมป์โลก</strong></p>
<!-- /wp:paragraph -->

<!-- wp:code -->
<pre class="wp-block-code"><code>   การแข่งขันเทนนิสชิงแชมป์โลก ประเภททีมหญิง รุ่นอายุไม่เกิน 16 ปี โซนเอเชีย/โอเชียเนีย รายการ "บิลลี จีน คิง คัพ จูเนียร์ส บาย เกนบริดจ์ 2023" ที่เมืองชุมเกนท์ ประเทศคาซัคสถาน เมื่อวันที่ 6 พฤษภาคม 2566 ทีมเยาวชนหญิงไทย ประกอบด้วย "บัว" กมลวรรณ ยอดเพ็ชร, "ลีเดียร์" ลีเดียร์ พอดโกริชานี่ และ "มาหยา" มาหยา บุญญาอรุณเนตร ลงแข่งขันรอบชิงอันดับ 7 กับทีมไต้หวัน ซึ่งทีมไทยเคยแพ้ 1-2 คู่ ในนัดสุดท้ายรอบพบกันหมดกลุ่ม เอ
   ส่วนการเจอกันครั้งนี้ ทีมไทยพยายามสู้เต็มที่แต่ก็ถูกไต้หวัน เอาชนะไปอีกครั้ง 2-1 คู่ โดยเดี่ยวมือ 2 มาหยา มืออันดับ 947 เยาวชนโลก แพ้ เซี๊ยะ ยู่ หนิง มืออันดับ 519 เยาวชนโลก 0-6 และ 1-6 ส่วนเดี่ยวมือ 1 กมลวรรณ มืออันดับ 244 เยาวชนโลก สามารถเก็บแต้มให้ทีมไทยได้ด้วยการชนะ จู หลี่ หยา มืออันดับ 238 เยาวชนโลก 6-3 และ 6-3 ทำให้ตีเสมอ 1-1 คู่ ต้องมาตัดสินด้วยประเภทคู่ ไทยส่ง กมลวรรณ คู่กับ มาหยา พบกับ เซี๊ยะ ยู่ หนิง กับ จู หลี่ หยา ปรากฎว่า คู่ไต้หวันเล่นได้เหนียวแน่นกว่าชนะไป 6-0 และ 6-0
   สรุปการแข่งขัน ทีมไทย แพ้ ไต้หวัน 1-2 คู่ คว้าอันดับ 8 ของการแข่งขันรายการนี้จากทีมที่เข้าแข่งทั้งสิ้น 16 ทีม
   หลังการแข่งขัน "โค้ชจิม" จ่าสิบเอก สหทัศน์ ศุภกิจ ผู้ฝึกสอนทีมไทย กล่าวว่า สำหรับนัดนี้น่าเสียดายที่ ลีเดียร์ พอดโกริชานี่ มือ 1 ของทีม มีอาการเจ็บกล้ามเนื้อ ทำให้ต้องพักลงแข่งไม่ได้ แม้ กมลวรรณ กับ มาหยา พยายามเล่นกันเต็มที่ สู้กับไต้หวันอย่างสูสีจนมาตัดสินคู่ แต่ก็น่าเสียดายที่สุดท้าย ไทยก็แพ้ไปอีก ได้อันดับ 8 ในครั้งนี้ ทั้งนี้โดยรวมตนถือว่าทีมไทยทำผลงานน่าพอใจมาก เพราะครั้งนี้เล่นบนสนามดิน ที่ทีมไทยไม่มีความคุ้นเคยและชำนาญในการเล่นเหมือนทีมอื่นๆ แต่ทุกคนได้พยายามปรับตัวและพัฒนาตัวเองจนสามารถคว้าอันดับ 8 มาครอง ถือเป็นผลงานที่เยี่ยมยอดแล้ว</code></pre>
<!-- /wp:code -->

<!-- wp:image {"id":37171,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/05/2782F025-5EDE-4328-A941-706BB5904C33-768x1024.jpeg" alt="" class="wp-image-37171"/></figure>
<!-- /wp:image -->