<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#7600a3"}}} -->
<p class="has-text-align-center has-vce-bg-color has-text-color has-background" style="background-color:#7600a3;font-size:22px"><strong>"เปนเน่" ปราบฮ่องกงทะลุตัดเชือก<br>หวด"แอลทีเอที - ไอทีเอฟ จูเนียร์ส"</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ส เจ30 นนทบุรี รายการ LTAT - ITF JUNIORS J30 (แอลทีเอที - ไอทีเอฟ จูเนียร์ส เจ30) ครั้งที่ 1 ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 10 ส.ค. 2566 ในประเภทเดี่ยว เป็นการแข่งขัน รอบก่อนรองชนะเลิศ
       คู่ที่น่าสนใจ ประเภทชายเดี่ยว "เปนเน่" เปน จารุศร นักหวดดาวรุ่งไทย วัย 15 ปี มือวาง 2 ของรายการ และปัจจุบันเป็นมือ 726 เยาวชนโลก พบกับ เฉิง ซิว ไค นิโคลัส นักหวดจากฮ่องกง วัย 15 ปี มือวาง 10 และมือ 1149 เยาวชนโลก ปรากฏว่า เปน ยังคงรักษามาตรฐานการเล่นไว้ได้ยอดเยี่ยม เอาชนะไปได้ 2-0 เซต 6-1, 6-2 ทำให้ เปน ผ่านเข้ารอบรองชนะเลิศไปพบ โคชิ อิชิบาชิ มือวาง 4 ของรายการ และมือ 790 เยาวชนโลก จากญี่ปุ่น ที่เอาชนะ เหวียน ได คันห์ จากเวียดนาม มือวาง 7 และมือ 1062 เยาวชนโลก 2-0 เซต 6-1, 6-2
       ด้าน หญิงเดี่ยว ลีเดียร์ พอดโกริชานี่ ดาวรุ่งจากไทย วัย 16 ปี ลูกครึ่งไทย-รัสเซีย มือ 192 เยาวชนโลก และเป็นเต็ง 1 ของรายการ ต้องยุติเส้นทางของตัวเองในรายการนี้ไว้ที่รอบก่อนรองชนะเลิศ หลังจากที่ดวลกับ อันจาลี คิราน่า จูนาร์โต้ จากอินโดนีเซีย มือวาง 7 และมือ 1042 เยาวชนโลก ถึงเซตตัดสิน ซึ่งผ่านไปเกือบ 3 ชั่วโมง ก่อน ลีเดียร์ จะเป็นฝ่ายขอยอมแพ้ เนื่องจากมีอาการตะคริวที่ขา ในขณะที่เป็นฝ่ายตามอยู่ 2-4 ในเซตสาม เป็นผลให้ ลีเดียร์ พ่ายไปด้วยสกอร์ 6-2, 3-6 และ 2-4 Ret. (รีไทร์) ส่วน อันจาลี คิราน่า จูนาร์โต้ ผ่านเข้ารอบรองชนะเลิศไปพบกับ จาง เสวี่ยถง มือวาง 3 และมือ 660 เยาวชนโลก จากจีน ที่หวดชนะ เฉิน หยูฮัน จากจีน 6-1, 4-6 และ 6-3
       ขณะที่ผลการแข่งขันประเภทหญิงคู่ รอบก่อนรองชนะเลิศ กมรวรรณ ก้อนศิลา-มิยุ คาเกยามะ (คู่วาง 2 ไทย-ญี่ปุ่น) ชนะ ซัม เหยียด ชาร์ลอตต์ แลม-อารัดหะยา เวอร์มา (คู่วาง 6 ฮ่องกง-อินเดีย) 7-5, 6-0 พรนภัส หงส์จำรัสศิลป์-โยษิตา ศรีพร (คู่วาง 5 ไทย) ชนะ ฮาน หยาบิง-จาง เสวี่ยถง (คู่วาง 1 จีน) 6-1, 7-5
        สำหรับผลการแข่งขันคู่อื่น ๆ ดูรายละเอียดได้ที่ https://www.itftennis.com/en/tournament/j30-nonthaburi/tha/2023/j-j30-tha-02a-2023/order-of-play/</code></pre>
<!-- /wp:code -->

<!-- wp:image {"id":38546,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/08/36F21A1D-556D-478D-BC45-577B68205693-1024x683.jpeg" alt="" class="wp-image-38546"/></figure>
<!-- /wp:image -->