<!-- wp:paragraph {"align":"center","style":{"typography":{"fontSize":20},"color":{"background":"#c1d1d8"}}} -->
<p class="has-text-align-center has-background" style="background-color:#c1d1d8;font-size:20px"><strong>ริว-ปารมี- ธฤตา ลิ่ว 16 คน ศึก เจ60 เซเรมบัน</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ เก็บคะแนนเยาวชนโลก ไอทีเอฟ เวิลด์ เทนนิส ทัวร์ จูเนียร์ส ระดับเจ60 รายการ "เจ 60 เซเรมบัน" ที่ประเทศมาเลเซีย เมื่อวันที่ 23 ก.ค.68 ประเภทชายเดี่ยว รอบสอง ริว โกฏิกุล นักเทนนิสเยาวชนไทย วัย 16 ปี มือ 943 เยาวชนโลก มือวาง 14 ของรายการ ซึ่งได้บายด์ในรอบแรก (64คน) ผ่านเข้ารอบสองมาเอาชนะ โรเบิร์ต โดลยา มือ 2677 เยาวชนโลก จากสิงคโปร์ 6-1, 2-0 (RETD.) ริว ผ่านเข้ารอบสาม หรือรอบ 16 คนสุดท้ายไปพบ ริกุ นากาโมโตะ จากญี่ปุ่น มือ 434 เยาวชนโลก และเป็นมือวาง 2 รายการ ด้านหญิงเดี่ยว รอบสอง ปารมี ทัดแก้ว นักเทนนิสไทย มือ 1136 เยาวชนโลก มือวาง 11 รายการ ชนะ อารธยา วาร์มา (อินเดีย) มือ 2667 เยาวชนโลก 2-0 เซต 6-4, 6-3 ปารมี ผ่านเข้ารอบสามไปพบ ดินารา เดอ ซิลวา จากศรีลังกา มือ 544 เยาวชนโลก มือวาง 5 รายการ ธฤตา หงษ์หยก นักเทนนิสไทย มือ 853 เยาวชนโลก มือวาง 8 รายการ ชนะ คาริน่า โอโกรอดนิโควา มือ 2764 เยาวชนโลก 2-0 เซต 6-2, 7-6(7-4) ธฤตา ผ่านเข้ารอบสามไปพบ ชาวี กาวราฟ ดาลัล มือ 1082 เยาวชนโลก มือวาง 10 รายการ จากอินเดีย</p>
<!-- /wp:paragraph -->

<!-- wp:paragraph -->
<p>ส่วนผลรอบสองของนักเทนนิสไทยคู่อื่นๆ </p>
<!-- /wp:paragraph -->

<!-- wp:paragraph -->
<p>ปภังกร บุญฤทธิ์ นักเทนนิสไทย มือ 2573 เยาวชนโลก แพ้ ดาร์ชาน สุเรซ กูมาร์ (มาเลเซีย) มือ 796 เยาวชนโลก และเป็นมือวาง 10 รายการ 0-2 เซต 0-6, 1-6 ณภัทร พัฒนเลิศพันธ์ นักเทนนิสไทย มือ 2434 เยาวชนโลก แพ้ ลุก โก๊ะ (สิงคโปร์) มือ 440 เยาวชนโลก และเป็นมือวาง 3 รายการ 0-2 เซต 1-6, 4-6 ศรร์วิสา กุลพิศาลรัศม์ นักเทนนิสไทย มือ 1355 เยาวชนโลก มือวาง 13 รายการ แพ้ ซ่ง เหวินคง (จีน) มือ 2140 เยาวชนโลก 0-2 เซต 2-6, 2-6 ประเภทหญิงคู่ รอบสอง ธฤตา หงษ์หยก / โรซาลีน ชาน เหอ ชิง (ฮ่องกง) คู่มือวาง 4 รายการ ชนะ โซรานา จอร์จี (โรมาเนีย) / นาโอมิ เกรซลิน ทิโอ (อินโดนีเซีย) 2-0 เซต 6-2, 6-0 ปารมี ทัดแก้ว/ศรร์วิสา กุลพิศาลรัศม์ คู่มือวาง 6 รายการ แพ้ นาล่า โจเซฟิน มาสคีย์ (สหรัฐ) / ชาเนีย อึ้ง ข่าย หนิง (สิงคโปร์) 0-2 เซต 4-6, 3-6</p>
<!-- /wp:paragraph -->

<!-- wp:image {"id":50937,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/07/523984451_1177254364437544_6460529427688285252_n-768x1024.jpg" alt="" class="wp-image-50937"/></figure>
<!-- /wp:image -->