<p style="text-align: center;"><strong><span style="font-size: 14pt;">เทนนิส “โตโยต้า ไทยแลนด์ โอเพ่น” สนุกแน่!</span></strong>
<strong><span style="font-size: 14pt;">นักหวดมือ 19 โลกมาร่วมล่าแชมป์ด้วยอีกคน </span></strong>
<strong><span style="font-size: 14pt;">ขณะที่ “การ์บิเญ่ มูกูรูซ่า” มาถึงไทย 24 ม.ค.นี้</span></strong></p>
ความเคลื่อนไหวการแข่งขันเทนนิสหญิง ดับเบิลยูทีเอ อินเตอร์เนชั่นแนล ซีรีส์ ทัวร์นาเมนท์ รายการ “โตโยต้า ไทยแลนด์ โอเพ่น 2019 พรีเซนเต็ด บาย อีเอ” ชิงเงินรางวัลรวม 250,000 ดอลลาร์สหรัฐ หรือประมาณ 8 ล้านบาท ระหว่างวันที่ 28 ม.ค.- 3 ก.พ.นี้ ที่สนามเทนนิส ทรู อารีน่า หัวหิน จ.ประจวบคีรีขันธ์ ล่าสุด เมื่อวันที่ 22 ม.ค. "ซูเปอร์บอล" นายภราดร ศรีชาพันธุ์<span class="text_exposed_show"> อดีตนักเทนนิสมือ 9 ของโลก ได้ออกมาเปิดเผยในฐานะผู้ช่วยผู้อำนวยการแข่งขันว่า ในขณะนี้นักเทนนิสอาชีพหญิงหลายคนที่สมัครเข้าร่วมแข่งขันหลังเสร็จสิ้นภารกิจจากศึกแกรนด์สแลม รายการแรกของปี "ออสเตรเลียน โอเพ่น 2019" ที่เมลเบิร์น ประเทศออสเตรเลียแล้ว ได้ทยอยเดินทางเข้าสู่ประเทศไทย เพื่อเตรียมตัวสำหรับการแข่งขันที่จะมีขึ้นในสุดสัปดาห์นี้ โดยเฉพาะอย่างยิ่ง การ์บิเญ่ มูกูรูซ่า นักหวดสาวสเปน วัย 25 ปี อดีตมือ 1 ของโลก และปัจจุบันเป็นมือ 18 ของโลก เจ้าของแชมป์แกรนด์สแลม วิมเบิลดัน ปี 2017และรองแชมป์ ปี 2015 รวมทั้งแชมป์เฟรนช์ โอเพ่น ปี 2016 ที่ทำผลงานผ่านเข้ารอบ 16 คนสุดท้าย "ออสเตรเลียน โอเพ่น 2019" มีกำหนดเดินทางถึงประเทศไทยในเวลา 19.30 น. ของวันพฤหัสบดีที่ 24 ม.ค.นี้ จากนั้นจะเดินทางไปยัง อ.หัวหิน จ.ประจวบคีรีขันธ์ ทันที</span>
<div class="text_exposed_show">

นายภราดร กล่าวอีกว่า ขณะนี้มีนักเทนนิสหญิงที่แจ้งถอนตัวออกจากการแข่งขันมาแล้วเพียงแค่ 1 คน คือ หวัง เฉียง นักเทนนิส วัย 24 ปี จากจีน มือ 21 ของโลก เนื่องจากมีปัญหาอาการบาดเจ็บ ทำให้ต้องปราชัยให้กับ อนาสตาเซีย เซวาสโตว่า นักเทนนิสมือ 12 ของโลกจากลัตเวีย 0-2 เซต ในรอบสามหรือรอบ 32 คนสุดท้าย ออสเตรเลียน โอเพ่น 2019

"แม้ว่า หวัง เฉียง จะถอนตัวออกจากการแข่งขัน เนื่องจากเธอมีปัญหาอาการบาดเจ็บ แต่ขณะเดียวกัน ทางฝ่ายจัดการแข่งขันได้รับแจ้งจากสมาคมนักเทนนิสอาชีพหญิง หรือ ดับเบิลยูทีเอ ว่า แคโรไลน์ การ์เซีย นักเทนนิสฝรั่งเศส วัย 25 ปี มือ 19 ของโลก ได้ตอบตกลงที่จะเข้าร่วมการแข่งขันในฐานะไวล์ดการ์ดหรือได้สิทธิพิเศษในฐานะนักเทนนิสมือท็อป 20 ของโลก"

แคโรไลน์ การ์เซีย นักเทนนิสวัย 25 ปี มือ 19 ของโลกจากฝรั่งเศส เคยขึ้นไปอยู่มืออันดับ 4 ของโลกเมื่อวันที่ 10 กันยายนปีที่ผ่านมา ขณะที่ประเภทคู่เคยขึ้นไปอยู่อันดับ 2 ของโลกเมื่อปี 2016 และในปี 2017 สามารถสร้างผลงานผ่านเข้ารอบ 8 คนสุดท้ายศึกเทนนิสแกรนด์สแลม เฟรนช์ โอเพ่น ที่ฝรั่งเศส, คว้าแชมป์ดับเบิลยูทีเอ ทัวร์ มาแล้ว 5 รายการ และแชมป์ดับเบิลยูทีเอ ซีรีส์ 1 รายการ ส่วนการแข่งขันออสเตรเลียน โอเพ่น ปีนี้ เข้าถึงรอบ 32คนสุดท้าย

สำหรับการแข่งขันเทนนิสหญิง ดับเบิลยูทีเอ อินเตอร์เนชั่นแนล ซีรีส์ ทัวร์นาเมนท์ รายการ “โตโยต้า ไทยแลนด์ โอเพ่น 2019 พรีเซนเต็ด บาย อีเอ” ระหว่างวันที่ 28 ม.ค.-3 ก.พ.2562 ที่ทรู อารีน่า หัวหิน จะมีการถ่ายทอดสดการแข่งขันผ่านทาง ทรูวิชั่น ช่องทรูเทนนิส เอชดี และ ทรูสปอร์ต เอช ดี รวมถึงถ่ายทอดสดไปทั่วโลก โดยสมาคมนักเทนนิสอาชีพหญิง

แฟนเทนนิสที่สนใจซื้อบัตรเข้าชมการแข่งขัน สามารถซื้อได้ทาง <a href="https://l.facebook.com/l.php?u=http%3A%2F%2Fwww.ticketmelon.com%2F%3Ffbclid%3DIwAR0BEPZ49RBs6IheyvWB-Cmfy-jmUUJCVEmCi5hlqTZ3b9u68Xk3fCNDsfk&amp;h=AT2ky-DrreVXIBeEgA9alQDeORjhzwoF96YDcvMxioCnQfefc-L9pRzNmq6DSpX5ofBe7mCgGoKDkEFPW8Dx2T9Wjz7v7IFnFurNA-5dK8rQeaYYxI6j887x0cKIQh8l5O1_08dEBt_KzPmHXwqlTWo2aydJ1ve0TD5_hOq2V0DD4PCNfaB_Y1mPxSLK5sM_elsU8ifFhQbm9yd-5BB-ixpQ4rL3AWWOKb21AlwEGy_t3NshzL59u0oQm4iygGfbpMCP8gDycaRUSrK276j2XX7Vim-cqk97vY2YXNUrsyYFOghpT9ZhQYkhun6yK9cx3-0btnlGayAqDBsdDMNKvG_8gAtuQaFcSCI3XSGGwP0SSR-xxLEnjJeJZkyKR3n-0eoCSCFOsopCY93oaARXQmArAV_5Oako6XXpxgq_11vsR-ILkB1vhgKy3ihXLXf6qLJfO3i3VtHP_AF1bVWoobeG9hqIvdZHZOkZIHTdDbCVEU4Ga_aJ4AUM1pcsNdoGlKMFKwcxRSVPgjH2kNTcRVa_tC_NII1IykYaMFKxPO0US1C7DAhD-EYmVegFgQrolqPg6fdPMi_CQVP3fUQ_UqOcYmpos2wLruX7zR65FdgA35H_ysMF7TJ1Cv4Q50w5XUhLqix-" target="_blank" rel="noopener nofollow" data-ft="{&quot;tn&quot;:&quot;-U&quot;}" data-lynx-mode="async">www.ticketmelon.com</a> และทาง <a href="http://www.thaiticketmajor.com/?fbclid=IwAR0W_vGwK7b9nX7GjtyevMiXMX1bpoC2r-4bUgrF1BICC9uG6-4gDjCBcQg" target="_blank" rel="noopener nofollow" data-ft="{&quot;tn&quot;:&quot;-U&quot;}" data-lynx-mode="async" data-lynx-uri="https://l.facebook.com/l.php?u=http%3A%2F%2Fwww.thaiticketmajor.com%2F%3Ffbclid%3DIwAR0W_vGwK7b9nX7GjtyevMiXMX1bpoC2r-4bUgrF1BICC9uG6-4gDjCBcQg&amp;h=AT0dfXy81R6bOnh63XxRvI4_KElbUpm2DCJw2MIvbA2CNzBUMF-8MxI83NaODubOo3ofqtSH08CijO8kHvfixxVo1gdyrzsBqTYxjhaT7C_I21YQ75rqFiY_xI32z9UmgH_b0GZFJDVlpEZD8ixda6qZWmKsbjAbhaTXgDkODSJYxwf8bXU7iuqTwnyoYa7EBEznDyMjNi6_oLnqusekTBQpKisw76hjpLcXlMUy3Tymb58XpDxMrbrxxwUxap5dDU9_h8RbMVxRuTn0bc-ZW-8Osng4oDwKJrdxP4qjA6Xl-LRLidYhoZkNrnCVgC3o10VOYcYmrhZw67upnaBgixRW1CHeYMDFINaeshzXzWh8VuayB8KsOc_CL9fk3pL0QW5_gLMr5X8ju6BIFwRSoI39mjQXPBNu5593c869Qn7_gEbzwbMKTH4VNu42F39fbk2W0JxtMPkE9nM8s9LP-Ey6ZhdUVQGYPgSKVIYLsbBTJCK4R6w3xrUJlT303qIn-6LwQqPvReRplLdE5PKOFpiXBciq0iXZcd_IhA5DiJI1GEfPfPLqlSFEYeWwpYWHpXlgqfoolLtqUFQmrt4Gv2_ixZWpU3W4__nsDa0_9xDk1NCCSnxJoP0A120Vrm-bWgfevD8E">www.thaiticketmajor.com</a> หรือไทยทิคเก็ตเมเจอร์ทุกสาขา รวมทั้งติดต่อซื้อบัตรได้ที่ ทรู อารีน่า หัวหิน<a href="https://l.facebook.com/l.php?u=http%3A%2F%2Fwww.truearenahuahin.com%2F%3Ffbclid%3DIwAR3Mh-LTGh931v0WmoV3toIuQ3wNnVdFLwG43fNL5uUoSRX1EsBQD8icwLQ&amp;h=AT3vVmWaDAU9J-Ix0v1DIEEBoUSXeEEx5q9II92SKlqvO3EKEdz-pHUXIinoRPGKuTSrOC7U5iYA6pEQpExwrM-guP8SbI1Vxf0YU0ZZrpnaS-H-whx6o2_tx9OkHUugiA7RIAe1Pi_1Z1ZusHq2C6Ou0nkti7Ph_8V9x1eM5mRsL7UN3VpS54rFZFrgBHanakbHeodw1Kr5zOgip2PB7s6B7pHDEqsV7jpv2iO8vBeF_Vay-ILqi_rqDnaaj_t_q5pk55kT8NKxwypwQiAIOBM5onDMFVkC-2XnHFQomfRplkz8OXoafuiiIYcs1BemJ5CQHCorAAKwnGHP1Z4wNvXw2Hjgb-ao5B6kyD44KCC5bbBYYCXoW0aLeFc-KnySwx_niVIduDCAcdhLU6SioEMpj4uwavVA7FMH52C_lDZYKp2aePlOmrU3iIfZSDe_ENXLdPHvxDQvGSxwvR7nQMGXCdsfrXbSn0NqeGUkAgAIolheWWihVCDizTQXYl9YgbW7gysmIhf3xoIF7QizEcTLv2uLzNLnx243akPr-5W91MhYtOu1mX2Mwp7JzB02o3EHij6cX87NvXF3zgY6NU7hSrFTmZJZEZV4b2i_f59KRttEi-AapQytrD1P6rnFaGXl_2jk" target="_blank" rel="noopener nofollow" data-ft="{&quot;tn&quot;:&quot;-U&quot;}" data-lynx-mode="async">www.truearenahuahin.com</a> สอบถามข้อมูลเพิ่มเติม ได้ที่ ทรู อารีน่า หัวหิน โทร.032-909-633

</div>
สามารถติดตามภาพการแข่งขันเพิ่มเติมได้ที่: https://www.ltat.org/photos/