<!-- wp:paragraph {"align":"center","style":{"typography":{"fontSize":20},"color":{"background":"#dacdd8"}}} -->
<p class="has-text-align-center has-background" style="background-color:#dacdd8;font-size:20px"><strong>"กานต์ธัช-อัครินทร์" สุดแกร่ง!ผนึกกำลังคว้าแชมป์ "บีช เทนนิส"</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนชายหาด (บีช เทนนิส) ชิงแชมป์ประเทศไทย ประจำปี 2564 ซึ่งจัดขึ้นเป็นปีแรก ณ สนามเทนนิสชายหาด ภายในศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 15 ธ.ค. มีพิธีมอบรางวัลในประเภทชายคู่-หญิงคู่ รุ่นอายุไม่เกิน 12 ปี และหญิงคู่ รุ่นอายุไม่เกิน 18 ปี โดยได้รับเกียรติจาก นายยศเทพ เทพหัสดิน ณ อยุธยา ผู้ช่วยเลขาธิการสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานในพิธี</p>
<!-- /wp:paragraph -->

<!-- wp:paragraph -->
<p>คู่ที่น่าสนใจ รอบชิงชนะเลิศ ประเภทชายคู่ รุ่นอายุไม่เกิน 12 ปี กานต์ธัช สุรฤทธิ์โยธิน จากชลบุรี และ อัครินทร์ อัศวเบ็ญจาง ภูเก็ต พบกับ เตชธรรม และ ตรัย ศรีเสน สองพี่น้องจากประจวบคีรีขันธ์ ปรากฏว่า คู่ของ กานต์ธัช และ อัครินทร์ ประสานงานได้ดี เก็บชัยได้ไม่ยาก เอาชนะไป 2-0 เซต 6-2, 6-1 คว้าแชมป์ไปครอง</p>
<!-- /wp:paragraph -->

<!-- wp:paragraph -->
<p>ทางด้านหญิงคู่ รุ่นอายุไม่เกิน 12 ปี แข่งขันพบกันหมดนัดสุดท้าย ไอริน ศรีไตรเฮือง (ชลบุรี)-ณิชกานต์ ธรรมดา (ชลบุรี) ชนะ นันทพร ป้องปิด (ชลบุรี)-เกศลดา แซ่เฮ้ง (ชลบุรี) 6-1, 6-0 โชติรินทร์ แก้วก่า (ชลบุรี)-พลอยเพชร ด้วงเขียว (สงขลา) ชนะ ภัทราพร ทองพิทักษ์ (ปทุมธานี)-ทักษญา ตันนิติกุล (สงขลา) 6-0, 6-2</p>
<!-- /wp:paragraph -->

<!-- wp:paragraph -->
<p>จากผลการแข่งขันทุกนัดในรอบพบกันหมด ปรากฏว่า ไอริน ศรีไตรเฮือง (ชลบุรี)-ณิชกานต์ ธรรมดา (ชลบุรี) มีผลงานชนะ 3 นัดรวด มี 6 คะแนนเต็ม ได้ครองตำแหน่งชนะเลิศ ส่วนรองชนะเลิศ ได้แก่ โชติรินทร์ แก้วก่า (ชลบุรี)-พลอยเพชร ด้วงเขียว (สงขลา) ชนะ 2 แพ้ 1 มี 4 คะแนน และอันดับ 3 ได้แก่ ภัทราพร ทองพิทักษ์ (ปทุมธานี)-ทักษญา ตันนิติกุล (สงขลา) ชนะ 1 แพ้ 2 มี 2 คะแนน</p>
<!-- /wp:paragraph -->

<!-- wp:paragraph -->
<p>ขณะที่รอบชิงชนะเลิศ ประเภทหญิงคู่ รุ่นอายุไม่เกิน 18 ปี กมลวรรณ ยอดเพ็ชร (พระนครศรีอยุธยา) และ วรรษชล แสนยาอุโฆษ (กทม.) พบ วิรินทร์ รื่นถวิล (พระนครศรีอยุธยา) และ ปริยากร ศรีสุริยาพัฒน์กุล (สุพรรณบุรี) ปรากฏว่า ต้องดวลซูเปอร์ไทเบรกหาผู้ชนะและเป็นคู่ของ กมลวรรณ และ วรรษชล เฉือนชนะไป 2-1 เซต 6-3, 2-6 และซูเปอร์ไทเบรก 10-2 ได้แชมป์ไปครอง</p>
<!-- /wp:paragraph -->

<!-- wp:image {"id":30384,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/12/267808337_4839259442763652_3886519758813757484_n-1024x683.jpg" alt="" class="wp-image-30384"/></figure>
<!-- /wp:image -->