<!-- wp:paragraph {"align":"center","style":{"typography":{"fontSize":22},"color":{"background":"#a5daf0"}}} -->
<p class="has-text-align-center has-background" style="background-color:#a5daf0;font-size:22px"><strong>"เอิร์ธ"ลิ่วรอบ2-"จิรัฏฐ์"เข้าเมนดรอว์<br>เทนนิสไอทีเอฟ เอเชีย/โอเชียเนีย วีค2 </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพนานาชาติ ไอทีเอฟ เวิลด์ เทนนิส ทัวร์ 2022 รายการ "ไอทีเอฟ วีเมนส์ เอเชีย/โอเชียเนีย ครั้งที่ 2" ชิงเงินรางวัลรวม 25,000 ดอลลาร์สหรัฐ หรือประมาณ 837,500 บาท และ "ไอทีเอฟ เมนส์ เอเชีย/โอเชียเนีย ครั้งที่ 2" ชิงเงินรางวัลรวม 15,000 ดอลลาร์สหรัฐ หรือประมาณ 502,500 บาท ณ สนามเทนนิส อบจ.เชียงราย ภายใต้มาตรการป้องกันโรคโควิด-19 เมื่อวันที่ 12 เม.ย. เป็นเมนดรอว์วันแรก</p>
<!-- /wp:paragraph -->

<!-- wp:paragraph -->
<p>ประเภทหญิงเดี่ยว รอบแรก (สาย 32) "เอิร์ธ" เพียงธาร ผลิพืช นักเทนนิสไทยวัย 29 ปี มือ 416 ของโลก และเป็นมือวาง 8 ของรายการ ประเดิมสนาม เอาชนะ ซุน ฟาง หยิง นักหวดจีนวัย 27 ปี มือ 446 ของโลก ด้วยสกอร์ 6-3 และ 2-0Ret. หลังจาก ซุน ฟาง หยิง ขอถอนตัว เนื่องจากหายใจไม่ทัน ส่งผลให้ เพียงธาร ผ่านเข้ารอบสอง รอพบผู้ชนะระหว่าง ลัลนา ธาราฤดี ที่ได้ไวลด์การ์ดเข้าร่วมแข่งขัน กับ ลี เป่ย ฉี จากไต้หวัน ที่ผ่านเข้ามาจากรอบคัดเลือก</p>
<!-- /wp:paragraph -->

<!-- wp:paragraph -->
<p>ทางด้านประเภทชายเดี่ยว คู่ที่น่าสนใจของกองเชียร์ไทยอยู่ที่การแข่งขันคัดเลือกรอบสุดท้าย โดย จิรัฏฐ์ นวสิริสมบูรณ์ นักหวดวัย 25 ปี สามารถเก็บชัยชนะเหนือ ฌูเลียง เดอ คุยเปร์ จากฝรั่งเศส มือ 473 ไอทีเอฟ แร้งกิ้ง ได้ 2 เซตรวด 6-3 และ 6-4 จิรัฏฐ์ ตีตั๋วสู่รอบเมนดรอว์ได้สำเร็จ ซึ่งรอบแรกจะพบกับ นัม ฮวงลี มือวาง 3 ของรายการจากเวียดนาม</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันของนักเทนนิสไทย ชายเดี่ยว คัดเลือกรอบสุดท้าย พล วัฒนกูล แพ้ โคลิน มาร์กส์ (สหรัฐฯ) 3-6, 0-3 (เจ็บศอกขวา) กันตินันท์ สูตินันท์โอภาส แพ้ ทาอิเซอิ อิชิกาว่า (ญี่ปุ่น) 5-7, 0-6 /ชายเดี่ยว รอบแรก ฐานทัพ สุขสำราญ แพ้ คอนเนอร์ ฟาร์เรน (สหรัฐ) 6-7(5-7), 6-3 และ 4-6</p>
<!-- /wp:paragraph -->

<!-- wp:paragraph -->
<p>หญิงเดี่ยว คัดเลือกรอบสุดท้าย ชมภู่ทิพย์ จันดาเขต ชนะ พัณณิน โควาพิทักษ์เทศ 4-6, 7-6(<img height="16" width="16" alt="😎" src="https://static.xx.fbcdn.net/images/emoji.php/v9/tdc/1.5/16/1f60e.png"> และซูเปอร์ไทเบรก 10-5 วรรษชล สวัสดี แพ้ ทาเลีย กิ๊บสัน (ออสเตรเลีย) 0-6, 4-6 วรัญญา วงค์เทียนชัย แพ้ ลี เป่ย ฉี (ไต้หวัน) 2-6, 2-6</p>
<!-- /wp:paragraph -->

<!-- wp:paragraph -->
<p>ชายคู่ รอบแรก กฤติน โกยกุล-วิชยา ตรงเจริญชัยกุล แพ้ ชินจิ ฮาซาวะ (ญี่ปุ่น)-นิกิ ทาคูโตะ (ญี่ปุ่น) 6-7(4-7), 7-6(8-6) และซูเปอร์ไทเบรก 7-10 ธนภัทร นิรันดร-ศุภวัฒน์ แซ่อุ้ย แพ้ นัม จีซุง (เกาหลีใต้)-ซอง มินคยู (เกาหลีใต้) 4-6, 2-6 ชาญไชย สุขตนเอง-เดย์เน เคลลีย์ (ออสเตรเลีย) แพ้ เอส ดี ปราจวาล เดฟ (อินเดีย)-นิติน กุมาร สินหา (อินเดีย) 2-6, 4-6</p>
<!-- /wp:paragraph -->

<!-- wp:paragraph -->
<p>หญิงคู่ รอบแรก พิมพ์รดา จัตวาพรวนิช-ลัลนา ธาราฤดี ชนะ บาร์โบร่า พาลิโควา (เช็ก)-เอมี่ ซู (สหรัฐฯ) 6-4, 6-4 สลักทิพย์ อุ่นเมือง-ภาวินี ร่วมรักษ์ แพ้ อกิตะ ชิโฮ (ญี่ปุ่น)-อเล็กซานดร้า เอล่า (ฟิลิปปินส์) 2-6, 1-6 ลักษิกา คำขำ-โมโมโกะ โกโบริ (ญี่ปุ่น) ชนะ คาทารินา โกซารอฟ (เซอร์เบีย)-หม่าน หยิง แม็กกี้ อึ้ง (ฮ่องกง) 6-0, 6-4</p>
<!-- /wp:paragraph -->

<!-- wp:image {"id":31576,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/04/278465093_5227915667231359_5232683570807795914_n-1024x683.jpg" alt="" class="wp-image-31576"/></figure>
<!-- /wp:image -->