<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#15a300"}}} -->
<p class="has-text-align-center has-vce-bg-color has-text-color has-background" style="background-color:#15a300;font-size:20px"><strong>"กษิดิศ" หวดพ่ายญี่ปุ่นฉิวเฉียด<br>ปรัชญาสุดต้าน"เอทีพี ไทยแลนด์ฯ"</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพชายระดับนานาชาติ เอทีพี ชาเลนเจอร์ ทัวร์ 2022 เก็บคะแนนสะสมอันดับโลก รายการ "ไทยแลนด์ เทนนิส ทัวร์" (ชาเลนเจอร์ 50) ชิงเงินรางวัลรวม 37,520 ดอลลาร์สหรัฐ หรือประมาณ 1,350,700 บาท ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 6 ก.ย. 2565 ในประเภทชายเดี่ยว เป็นการแข่งขันรอบแรก (32 คน)
       นักเทนนิสไทย "บูม" กษิดิศ สำเร็จ หนุ่มกรุงเทพฯ อายุ 21 ปี มือ 616 ของโลก พบกับ โอชิ มาโกโตะ นักเทนนิสญี่ปุ่น อายุ 26 ปี มือ 592 ของโลก โดยทั้งคู่เข้ามาจากรอบคัดเลือก และผลปรากฏว่า สู้กันถึง 3 เซต ใช้เวลาแข่งขันไปถึง 2 ชั่วโมง 24 นาที ก่อนที่ กษิดิศ จะเป็นฝ่ายปราชัยไปอย่างน่าเสียดาย 1-2 เซต 5-7, 6-3 และ 3-6 ส่งผลให้ โอชิ มาโกโตะ ผู้คว้าชัยชนะผ่านเข้ารอบสองหรือ 16 คนสุดท้าย ไปพบกับผู้ชนะระหว่าง วาเลนติน วาเชรอต มือวาง 2 และมือ 271 ของโลก จากโมนาโก กับ อาคิระ ซานติลลัน มือ 380 ของโลก จากออสเตรเลีย
       ส่วนชายเดี่ยวอีกคู่ "ณัฐ" ปรัชญา อิสโร นักเทนนิสไทยวัย 26 ปี มือ 1522 ของโลก ที่ได้รับโอกาสให้เข้าร่วมการแข่งขันด้วยไวลด์การ์ดหรือสิทธิพิเศษ ได้พยายามสู้กับ อาร์เธอร์ คาโซซ์ หนุ่มฝรั่งเศสวัย 20 ปี มือ 432 ของโลก เจ้าของแชมป์ บางกอก โอเพ่น ชาเลนเจอร์ สนาม 2 อย่างเต็มที่ แต่ไม่สามารถเอาชนะฟอร์มการเล่นที่เฉียบขาดของหนุ่มฝรั่งเศสได้ ทำให้พ่ายไป 0-2 เซต 5-7 และ 1-6 ตกรอบไปตามระเบียบ ในขณะที่ อาร์เธอร์ คาโซซ์ ผ่านเข้ารอบสอง ไปพบกับ ปราเนช กุนเนสวาราน นักหวดอินเดีย มือวาง 8 ของรายการ และมือ 329 ของโลก ที่เข้ารอบไปรออยู่แล้ว
       ในส่วนผลการแข่งขันคู่อื่น ประเภทชายเดี่ยว รอบแรก (32 คน) เดนิส อิสโตมิน (อุซเบกิสถาน) ชนะ เดน สวีนีย์ (มือวาง 7-ออสเตรเลีย) 6-2, 6-3 บิลลี่ แฮร์ริส (มือวาง 4-สหราชอาณาจักร) ชนะ เบนจามิน ล็อก (ซิมบับเว) 6-3, 7-6(4) ชิมิสุ ยูตะ (ญี่ปุ่น) ชนะ นิโคล่า คุห์น (มือวาง 5-เยอรมนี) 6-1, 6-2 บีบิท ซูคาเยฟ (คาซัคสถาน) ชนะ เยฟเกนี่ ดอนสคอย 7-6(4), 7-6(4) โอมาร์ เจสิก้า (ออสเตรเลีย) ชนะ อาจีต ไร (นิวซีแลนด์) 6-2, 5-7 และ 7-6(6) เกจ ไบรเมอร์ (สหรัฐฯ) ชนะ  เจมส์ แม็คคาเบ (ออสเตรเลีย) 2-6, 6-3 และ 64</code></pre>
<!-- /wp:code -->

<!-- wp:image {"id":33653,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/09/9D3877DA-CE81-4DD2-890B-5FF5DFF10EEF-1024x683.jpeg" alt="" class="wp-image-33653"/></figure>
<!-- /wp:image -->