<!-- wp:paragraph -->
<p>       </p>
<!-- /wp:paragraph -->

<!-- wp:paragraph {"align":"center","backgroundColor":"luminous-vivid-amber"} -->
<p style="text-align:center" class="has-background has-luminous-vivid-amber-background-color"><strong>“แทมมี่”เปิดใจหวนรับใช้ชาติ <br>เสริมรุ่นน้องล่าทองศึกซีเกมส์<br>สร้างสีสัน-ปลุกกระแสเทนนิส</strong></p>
<!-- /wp:paragraph -->

<!-- wp:paragraph -->
<p><br>"แทมมี่" แทมมารีน ธนสุกาญจน์ นักเทนนิสขวัญใจชาวไทย เปิดใจสุดท้าทายกับการหวนคืนกลับมารับใช้ทีมชาติไทยอีกครั้งในรอบ4ปี หวังช่วยเสริมรุ่นน้องล่าเหรียญทองประเภทคู่ ในมหกรรมกีฬา “ซีเกมส์ 2019” ยืนยันสภาพร่างกายเต็มที่ พร้อมเค้นความฟิตเพิ่มขึ้นอีก 3 เท่า และอยากจุดประกายแรงบันดาลใจให้เยาวชนหันมาสนใจเล่นกีฬาเทนนิสเพิ่มอีก</p>
<!-- /wp:paragraph -->

<!-- wp:paragraph -->
<p>ตามที่ คณะกรรมการอำนวยการสมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ ได้ประชุมและมีวาระเรื่องเตรียมความพร้อมสำหรับการแข่งขันกีฬาซีเกมส์ ครั้งที่ 30 ที่ประเทศฟิลิปปินส์ จะเป็นเจ้าภาพระหว่างวันที่ 30 พฤศจิกายน - 11 ธันวาคม 2562 โดยที่ประชุมได้อนุมัติแต่งตั้ง นายนิตินาถ บุหลัน คณะทำงานวางแผนนโยบายพรรคพลังประชารัฐ เป็นผู้จัดการทีมเทนนิสทีมชาติไทยชุดซีเกมส์ ครั้งที่ 30, นายสหทัศน์ ศุภกิจ เป็นผู้ช่วยผู้จัดการทีม และนายปฏิพัทธ์ เมืองสุวรรณ์ เป็นที่ปรึกษาผู้จัดการทีม</p>
<!-- /wp:paragraph -->

<!-- wp:paragraph -->
<p>ในส่วนรายชื่อนักกีฬาเทนนิสชุดซีเกมส์ ครั้งที่ 30 ในเบื้องต้น จากการพิจารณาของสมาคมกีฬาเทนนิสฯ เป็นนักกีฬาชาย 3 คน ได้แก่ "ต้น" สนฉัตร รติวัฒน์, "ต้อง" สรรค์ชัย รติวัฒน์, "จูเนียร์" วิชยา ตรงเจริญชัยกุล และเป็นนักกีฬาหญิง 3 คน ได้แก่ "ลัก" ลักษิกา คำขำ, "เอิร์ธ" เพียงธาร ผลิพืช และ "แทมมี่" แทมมารีน ธนสุกาญจน์ ขวัญใจชาวไทย อดีตมือ 19 ของโลก ซึ่งเล่นทีมชาติครั้งสุดท้ายในศึกกีฬาซีเกมส์ 2015 ครั้งที่ 28 ที่ประเทศสิงคโปร์ ปี 2558 และกลับมารับใช้ทีมชาติไทยอีกครั้งในรอบกว่า 4 ปีนั้น</p>
<!-- /wp:paragraph -->

<!-- wp:paragraph -->
<p>ล่าสุด "แทมมี่" แทมมารีน ธนสุกาญจน์ นักหวดจอมเก๋า วัย 42 ปี ที่เคยรั้งมืออันดับ 19 ของโลกเปิดเผยว่า ต้องขอบคุณสมาคมกีฬาเทนนิสฯ ที่ให้โอกาสกลับมารับใช้ทีมชาติอีกครั้ง ซึ่งเป็นเกียรติแก่ตัวเอง และครอบครัวเป็นอย่างมาก ตนดีใจและภาคภูมิใจที่ได้กลับมาอีกครั้ง สำหรับการกลับมาครั้งนี้จะเข้ามาช่วยสนับสนุนและช่วยเสริมนักหวดรุ่นน้อง ซึ่งตัวเองจะช่วยเสริมลงเล่นในประเภทคู่ โดยจะจับคู่กับใครนั้น ก็จะต้องดูสภาพความพร้อม และคู่แข่ง รวมทั้งองค์ประกอบอื่นๆ ก่อนด้วย</p>
<!-- /wp:paragraph -->

<!-- wp:paragraph -->
<p>"แทมมี่กลับมาช่วยทีมชาติครั้งนี้ จะช่วยซัพพอร์ตน้องๆ และอยากจะช่วยเสริมสิ่งที่น้องๆ ไม่ค่อยถนัด ช่วยอุดช่องว่างต่างๆ รวมทั้งอยากจะเข้ามาสร้างสีสันให้วงการเทนนิสไทยคึกคักยิ่งขึ้น และอยากสร้างแรงบันดาลใจให้เยาวชนทั่วไปหันมาสนใจกีฬาเทนนิสเพิ่มขึ้นอีก โดยส่วนตัวแทมมี่เป็นคนที่ชอบความท้าทายอยู่แล้ว การกลับมารับใช้ทีมชาติครั้งนี้ถือเป็นความท้าทายมากกับอายุที่มากขึ้น และถ้าคว้าเหรียญทองได้ก็จะถือเป็นความสำเร็จอย่างมาก และจะช่วยสร้างแรงบันดาลใจให้กับหลายๆ คนได้ด้วย"</p>
<!-- /wp:paragraph -->

<!-- wp:paragraph -->
<p>แทมมารีน กล่าวอีกว่า หลังจากจบซีเกมส์ 2015 ก็เหมือนจะเลิกเล่นเทนนิสแล้ว แต่จริงๆ แล้วส่วนตัวยังไม่ได้เลิกเล่นอย่างเป็นทางการ และใช้เวลาช่วงนั้นไปดูแลคุณแม่ หลังจากนั้นก็อยากที่จะกลับมาเล่นอีกครั้ง โดยได้กลับมาเล่นเทนนิสรายการอาชีพตั้งแต่เดือนกุมภาพันธ์ 2562 และลงแข่งได้ 4-5 รายการแล้ว ทำให้สภาพร่างกายเริ่มปรับตัวเข้าที่ แต่หลังจากนี้จะต้องทำความฟิตเพิ่มกว่านี้อีก 3 เท่า เพราะนักเทนนิสปัจจุบันมีความแข็งแกร่งมากขึ้น ดังนั้น ตัวเองจะต้องฟิตกว่าเดิมให้ได้</p>
<!-- /wp:paragraph -->

<!-- wp:paragraph -->
<p>ส่วนเป้าหมายในศึกซีเกมส์ 2019 “แทมมี่” ยอมรับว่า แน่นอนว่าอยากที่จะพาทีมชาติไทยคว้าเหรียญทองในประเภทคู่ให้ได้ แต่คู่แข่งขันที่น่ากลัวคือ อินโดนีเซีย ดีกรีแชมป์ประเภทคู่ผสม กีฬาเอเชี่ยนเกมส์ 2018 ซึ่งถือเป็นงานที่้ไม่ง่าย และเป็นโจทย์ที่ยากมาก แต่ส่วนตัวตั้งใจที่จะพยายามทำผลงานอย่างเต็มที่ เพื่อสร้างชื่อเสียงให้กับประเทศชาติ และเป็นการสร้างแรงบันดาลใจให้กับน้องๆ เยาวชนหันมาสนใจเล่นกีฬาเทนนิสมากขึ้นอีก</p>
<!-- /wp:paragraph -->

<!-- wp:paragraph -->
<p>"ช่วงหลังจากนี้ไปจนถึงช่วงแข่งขันซีเกมส์ยังมีเวลาอีกหลายเดือนในการเตรียมพร้อม ซึ่งแทมมี่ก็จะมีแมตช์แข่งอีกหลายรายการ เพื่อเป็นการวอร์มอัพร่างกายให้พร้อมก่อนร่วมแข่งขันในซีเกมส์ครั้งนี้ แน่นอนว่า แทมมี่ อยากที่จะคว้าเหรียญทองให้ได้ และอยากจะแสดงให้เห็นว่า อายุเป็นเพียงตัวเลขเท่านั้น ซึ่งแม้ว่าจะอายุมาก แต่ก็ยังสามารถทำผลงานออกมาได้ประสบความสำเร็จ ซึ่งถือเป็นสิ่งที่ท้าทายตัวเองเป็นอย่างมาก" แทมมี่ กล่าวทิ้งท้าย</p>
<!-- /wp:paragraph -->

<!-- wp:paragraph -->
<p>  สามารถติดตามภาพการแข่งขันเติมได้ที่: http://www.ltat.org/photos/ และ Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTAT</a></p>
<!-- /wp:paragraph -->

<!-- wp:image {"id":22854} -->
<figure class="wp-block-image"><img src="https://www.bucket.cloudaccess9.com/ltatorg/2019/08/67503230_2487988314557455_8179640785734467584_n.jpg" alt="" class="wp-image-22854"/></figure>
<!-- /wp:image -->