<!-- wp:paragraph {"align":"center","style":{"typography":{"fontSize":20},"color":{"background":"#d9eff8"}}} -->
<p class="has-text-align-center has-background" style="background-color:#d9eff8;font-size:20px"><strong>"ณัฐสิทธิ์-พัชรินทร์" ประกาศศักดาคว้าแชมป์เทนนิสประเทศไทย หน 83</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเพื่อความชนะเลิศแห่งประเทศไทย ครั้งที่ 83 ประจำปี 2566 ชิงเงินรางวัลรวม 1,000,000 บาท ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 23 ก.ย. 2566 เป็นวันสุดท้ายของการแข่งขัน โดย นายภุชงค์ เลาหศิริวงศ์ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ และประธานฝ่ายจัดการแข่งขัน ให้เกียรติเป็นประธานมอบรางวัล ร่วมด้วย นายธานี แสนยาอุโฆษ กรรมการอำนวยการสมาคมฯ และประธานฝ่ายพัฒนาเยาวชน</p>
<!-- /wp:paragraph -->

<!-- wp:paragraph -->
<p>ประเภทชายเดี่ยว รอบชิงชนะเลิศ "วิน" ณัฐสิทธิ์ กุลสุวรรณ์ จากกาญจนบุรี มือวาง 6 และมือ 18 ของไทย โชว์ฟอร์มการหวดได้ดี เอาชนะ "เน็ต" สุธินันท์ ตัณฑเศรณีวัฒน์ จากนครราชสีมา มือ 90 ของไทย ได้ 2-0 เซต 6-1, 6-4 ส่งให้ ณัฐสิทธิ์ ได้ขึ้นแท่นแชมป์ประเทศไทย ในประเภทชายเดี่ยว นับเป็นสมัยแรก พร้อมรับเงินรางวัลสูงถึง 100,000 บาท ส่วน สุธินันท์ รองแชมป์ ได้รับ 50,000 บาท ในส่วน ณัฐสิทธิ์ นั้น นับเป็นการได้ถ้วยแชมป์ใบที่ 2 ในรายการนี้ หลังจากเมื่อวันที่ 22 ก.ย. 2566 ได้แชมป์ประเภทชายคู่ไปแล้ว โดยจับคู่กับ พัชรพล กาวิน จากปทุมธานี</p>
<!-- /wp:paragraph -->

<!-- wp:paragraph -->
<p>ประเภทหญิงเดี่ยว รอบชิงชนะเลิศ "อีฟ" พัชรินทร์ ชีพชาญเดช นักหวดสาวขอนแก่น มือ 7 ของไทย และเต็ง 1 ของรายการ พบกับ "ออม" วรรษชล สวัสดี จากพิษณุโลก มือ 10 ของไทย และเต็ง 2 ของรายการ ผลปรากฏว่า พัชรินทร์ ที่มีดีกรีทีมชาติหลายสมัย แถมยังเคยคว้า 2 เหรียญทองในศึกซีเกมส์ ครั้งที่ 31 มาแล้ว เป็นฝ่ายคุมเกมไว้ได้และเสียแค่เกมเดียว ใช้เวลาไปเพียง 61 นาที เอาชนะได้ 2-0 เซต 6-0, 6-1</p>
<!-- /wp:paragraph -->

<!-- wp:paragraph -->
<p>พัชรินทร์ได้ครองแชมป์ประเทศไทย ในประเภทหญิงเดี่ยว นับเป็นสมัยที่ 2 ติดต่อกัน พร้อมรับเงินรางวัล 70,000 บาท ส่วน วรรษชล รองแชมป์ ได้รับ 36,000 บาท โดยนับเป็นถ้วยแชมป์ใบที่ 2 ของ พัชรินทร์ ในการแข่งขันรายการนี้ หลังจากเมื่อวันที่ 22 ก.ย. 2566 ได้แชมป์ประเภทหญิงคู่ไปก่อนแล้ว ซึ่งคู่กับ วรัญญา วงค์เทียนชัย จากเชียงราย</p>
<!-- /wp:paragraph -->

<!-- wp:image {"id":39410,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/09/381512489_710294494466869_5540838368922236767_n-1024x683.jpg" alt="" class="wp-image-39410"/></figure>
<!-- /wp:image -->