“บิ๊กเอ๋" กิตตน์สมบัติ เอื้อมมงคล นายกสมาคมกีฬาเทนนิส พร้อมบอร์ดบริหารสมาคมชุดใหม่ พร้อมใจส่งเทียบเชิญ "สุวัจน์ ลิปตพัลลภ" อดีตรองนายกรัฐมนตรีและอดีตนายกสมาคมกีฬาเทนนิสฯ เป็นนายกกิตติมศักดิ์ของสมาคมกีฬาเทนนิสฯ นัดรวมพลไปเข้าพบและเรียนเชิญ วันที่ 9 ธ.ค.นี้ และประกาศแต่งตั้งที่ปรึกษาสมาคมอีก 10 คน นำโดย พล.ท.ปรีชา โตสุขศรี, พล.อ.อ.ประวิช พจนประพันธ์, กนกพันธุ์ จุลเกษม อดีตผู้ว่าการ กกท. รวมถึง "แทมมี่" ร.<span class="text_exposed_show">ต.ท.หญิง แทมมารีน ธนสุกาญจน์ มาร่วมพัฒนาวงการกีฬาลูกสักหลาดต่อไป</span>

<span class="text_exposed_show">  <img class="alignnone wp-image-257 size-full" src="https://www.bucket.cloudaccess9.com/ltatorg/2016/12/15284822_1247238188632480_3369475150318227218_n.jpg" width="960" height="720" /></span><!--more-->

“บิ๊กเอ๋" นายกิตตน์สมบัติ เอื้อมมงคล นายกสมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ เป็นประธานการประชุมคณะกรรมการอำนวยการสมาคมกีฬาเทนนิสฯ ที่ห้องประชุมชั้น 2 ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 7 ธันวาคม โดยเป็นการประชุมนัดแรกของคณะกรรมการอำนวยการสมาคมชุดใหม่ ที่มาจากการเลือกตั้ง เมื่อวันที่ 27 ตุลาคม 2559 และการแต่งตั้งเพิ่มเติม ซึ่งมี นายภราดร ศรีชาพันธุ์ อดีตนักเทนนิสมืออันดับ 9 ของโลก และ ร.ต.อ.ดนัย อุดมโชค อดีตนักเทนนิสชายมือ 1 ของไทย ร่วมประชุมด้วยในฐานะบอร์ดบริหารชุดปัจจุบัน

<span class="text_exposed_show"><img class="alignleft wp-image-256 size-full" src="https://www.bucket.cloudaccess9.com/ltatorg/2016/12/15420834_1247238225299143_2718912098557434477_n.jpg" width="960" height="720" />
การประชุมครั้งนี้มีการรับทราบเรื่องที่นายทะเบียนสมาคมกีฬาประจำจังหวัดนนทบุรี หรือ การกีฬาแห่งประเทศไทย (กกท.) จังหวัดนนทบุรี ออกใบสำคัญแสดงการจดทะเบียนการแต่งตั้งกรรมการของสมาคมกีฬาเทนนิสฯ ขึ้นใหม่ทั้งชุด ทะเบียนเลขที่ 003/2559 ลงวันที่ 29 พฤศจิกายน 2559 รวมถึงเรื่องที่ พล.อ.ธวัชชัย สมุทรสาคร อดีตอุปนายกสมาคมกีฬาเทนนิสฯ ยื่นถอนฟ้อง "บิ๊กเสือ" นายสกล วรรณพงษ์ ผู้ว่าการ กกท. ที่ศาลจังหวัดมีนบุรี เรียบร้อยแล้ว ซึ่งเป็นคดีเกี่ยวเนื่องจากการเลือกตั้ง เมื่อวันที่ 23 มกราคม 2559</span>

<span class="text_exposed_show">ที่ประชุมมีมติเป็นเอกฉันท์ให้เรียนเชิญ นายสุวัจน์ ลิปตพัลลภ อดีตรองนายกรัฐมนตรี และอดีตนายกสมาคมกีฬาเทนนิสฯ ซึ่งปัจจุบันยังดำรงตำแหน่งเป็นรองประธานอาวุโส สหพันธ์เทนนิสแห่งเอเชีย (เอทีเอฟ) เป็นนายกกิตติมศักดิ์ของสมาคมกีฬาเทนนิสฯ ด้วยคณะกรรมการอำนวยการสมาคมกีฬาเทนนิสฯ เห็นพ้องตรงกันว่านายสุวัจน์เป็นบุคคลที่สร้างและทำคุณประโยชน์ให้วงการกีฬาของประเทศไทย รวมถึงกีฬาเทนนิสมาอย่างมากมายและยาวนาน โดยกำหนดเข้าพบและเรียนเชิญอย่างเป็นทางการ ในวันศุกร์ที่ 9 ธันวาคมนี้ เวลา 10.00 น. ณ บ้านพักของนายสุวัจน์ ในซอยราชวิถี 22 กรุงเทพฯ

นอกจากนี้ที่ประชุมยังมีมติแต่งตั้งที่ปรึกษาสมาคมกีฬาเทนนิสฯ จำนวน 10 คน ได้แก่ พลโทปรีชา โตสุขศรี, พลอากาศเอกประวิช พจนประพันธ์, นายกนกพันธุ์ จุลเกษม (อดีตผู้ว่าการ กกท.), นายธรัมพ์ ชาลีจันทร์, นายอำนาจ เชาวรัตน์, นายอำนาจ สุนทรวัฒน์, นายรัชนันท์ ชานะมัย, นายพชร เสนะวีณิน และร้อยตำรวจโทหญิง แทมมารีน ธนสุกาญจน์ หรือ "แทมมี่" อดีตนักเทนนิสหญิงทีมชาติไทย

</span><span class="text_exposed_show">นายกิตตน์สมบัติ กล่าวว่า คณะกรรมการอำนวยการสมาคมกีฬาเทนนิสฯ ชุดนี้มีวาระบริหารงาน 4 ปี ซึ่งจะร่วมมือกันทำงานและพัฒนาวงการกีฬาเทนนิสให้เกิดนักกีฬาขึ้นมาสร้างชื่อเสียงให้ประเทศชาติเหมือนที่เคยมี ภราดร, ร.ต.อ.ดนัย และ ร.ต.ท.หญิง แทมมารีน และในวันที่ 9 ธันวาคม คณะกรรมการอำนวยการสมาคมพร้อมด้วยคณะนักกีฬาและผู้ฝึกสอน จะเข้าพบนายสุวัจน์ เพื่อเรียนเชิญเป็นนายกกิตติมศักดิ์ตามมติของที่ประชุม ซึ่งนายสุวัจน์ ได้สร้างคุณประโยชน์ให้วงการกีฬาเทนนิสมาอย่างมากมายและยาวนาน ทำให้วงการกีฬาเทนนิสพัฒนาและมีชื่อเสียงมากขึ้น</span>