<!-- wp:paragraph {"align":"center","style":{"typography":{"fontSize":20},"color":{"background":"#cbe5ef"}}} -->
<p class="has-text-align-center has-background" style="background-color:#cbe5ef;font-size:20px"><strong>สุดยอดนักเทนนิสเยาวชนทั่วไทยหวดศึกใหญ่ PTT - NSDF ส่งท้ายปี</strong></p>
<!-- /wp:paragraph -->

<!-- wp:paragraph -->
<p>นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดเผยว่า สมาคมฯ ให้ความสำคัญเรื่องการจัดการแข่งขันอย่างต่อเนื่อง ซึ่งดำเนินมาแล้วหลายปี รวมทั้งในช่วงปี 2567 ที่ได้จัดการแข่งขันเทนนิสหลายรายการ ทั้งรายการเพื่อความเป็นเลิศ อาชีพ นานาชาติ และภายในประเทศ เป็นเวทีให้นักเทนนิสทุกรุ่นอายุได้พัฒนาฝีมือและได้แสดงศักยภาพ ซึ่งเห็นได้จากผลการแข่งขันของนักเทนนิสไทยหลายคนที่ทำได้ดี โดยเฉพาะรายการนานาชาติ ส่งผลให้อันดับเอเชียและอันดับโลกสูงขึ้นด้วย นายกกีฬาลูกสักหลาดไทย กล่าวต่อว่า ในการแข่งขันที่จัดทั้งหมด มีรายการสำคัญที่เปิดโอกาสให้นักกีฬาทั่วประเทศได้เข้าแข่งขันได้แสดงฝีมือและเก็บเกี่ยวประสบการณ์คือ รายการ PTT-ลอนเทนนิสพัฒนาฝีมือ เป็นการเก็บคะแนนสะสมตลอดทั้งปี ของรุ่นอายุระหว่าง 8-18 ปี ชายและหญิง โดยจัดขึ้นทั้งหมด 4 ภาค ได้แก่ ภาคกลาง, ภาคอีสาน, ภาคเหนือ และภาคใต้ รวมจำนวน 8 ครั้ง ซึ่งครั้งสุดท้าย ได้จบลงไปเมื่อวันที่ 11 พ.ย.ที่ผ่านมา</p>
<!-- /wp:paragraph -->

<!-- wp:paragraph -->
<p>"ไฮไลท์ของรายการนี้อยู่ที่รอบมาสเตอร์ ซึ่งหลังจากแข่งขันสะสมคะแนนครบ 8 ครั้งแล้ว นักเทนนิสที่มีคะแนนดีที่สุด รวม 6 ครั้ง จะได้สิทธิ์ผ่านเข้าสู่การแข่งขันรายการใหญ่คือ PTT – NSDF ลอนเทนนิสพัฒนาฝีมือ รอบมาสเตอร์ ประจำปี 2567" นายกเทนนิสไทย กล่าว นายสุชัย กล่าวต่อว่า ตามระเบียบที่กำหนดไว้ รุ่นอายุไม่เกิน 8 ปี จะคัดเอานักเทนนิสที่ได้อันดับ 1-12 เข้ามาแข่งขันรอบมาสเตอร์ ส่วนรุ่น 10-18 ปี จะคัดเอาอันดับ 1-16 เข้าสู่รอบมาสเตอร์ และจะทำการแข่งขันกันที่ศูนย์พัฒนากีฬาเทนนิสแห่งชาติ เมืองทองธานี จังหวัดนนทบุรี ระหว่างวันที่ 14-19 ธ.ค. 2567 เป็นรายการใหญ่ส่งท้ายปี 2567 ของนักเทนนิสเยาวชนไทยด้วย</p>
<!-- /wp:paragraph -->

<!-- wp:paragraph -->
<p>"รายการลอนเทนนิสพัฒนาฝีมือ ตั้งแต่รอบสะสมคะแนน และรอบมาสเตอร์ ในชื่อรายการ PTT – NSDF ลอนเทนนิสพัฒนาฝีมือ ถือเป็นรายการสำคัญ เพราะเป็นรากฐานของการพัฒนากีฬาเทนนิสของประเทศไทย และเป็นรายการแจ้งเกิดของดาวรุ่ง ซึ่งที่ผ่านมา สามารถต่อยอดไปสู่ความเป็นเลิศได้หลายคน สำหรับแฟนกีฬาเทนนิสที่สนใจ สามารถเดินทางมาร่วมชมการแข่งขันได้ครับ" นายสุชัย กล่าวทิ้งท้าย.</p>
<!-- /wp:paragraph -->

<!-- wp:image {"id":46634,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/11/466893774_985276420302007_3484382614350373555_n-1024x683.jpg" alt="" class="wp-image-46634"/></figure>
<!-- /wp:image -->