<!-- wp:paragraph {"align":"center","style":{"typography":{"fontSize":20},"color":{"background":"#f6f3d6"}}} -->
<p class="has-text-align-center has-background" style="background-color:#f6f3d6;font-size:20px"><strong>"ภาธรรม" เฉือนฮ่องกงเข้ารอบหวดไอทีเอฟจูเนียร์สเวิลด์เจ60</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ เก็บคะแนนเยาวชนโลก ไอทีเอฟ เวิลด์ เทนนิส ทัวร์ จูเนียร์ส เจ60 นนทบุรี รายการ ITF Juniors World Tennis Tour J60 (3) หรือ ไอทีเอฟ จูเนียร์ส เวิลด์ เทนนิส ทัวร์ เจ60 (3) ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 21 ต.ค. 2567 เป็นการแข่งขันรอบเมนดรอว์วันแรก มีนักเทนนิสเยาวชนไทยและต่างประเทศเข้าร่วมชิงชัยเป็นจำนวนมาก ไฮไลท์ประจำวันต้องยกให้คู่ของประเภทชายเดี่ยว รอบแรก (64 คน) ภาธรรม เหล่าสกุลพร นักเทนนิสหนุ่มไทย วัย 17 ปี มือ 1,998 เยาวชนโลก พบกับ อังเดร แลม จุนบาร์ต นักเทนนิสจากฮ่องกง วัย 15 ปี มือ 1,990 เยาวชนโลก โดยเซตแรก ชัยชนะตกเป็นของ ภาธรรม แต่ก็มาพลาดท่าพ่ายฟอร์มสดของคู่แข่งขันในเซตที่สอง ทำให้เสมอกัน 1-1 เซต และเซตสาม ภาธรรม ชิงจังหวะเก็บแต้มสำคัญได้สำเร็จ ทำให้เป็นฝ่ายเฉือนชนะไปในที่สุด 2-1 เซต 6-4, 3-6 และ 7-5 ภาธรรม ฉลุยสู่การแข่งขันรอบที่สอง หรือ 32 คนสุดท้าย ไปพบกับ คิม ดงมิน นักเทนนิสจากเกาหลีใต้ มือวางอันดับ 1 ของรายการ และปัจจุบันเป็นมืออันดับ 438 เยาวชนโลก</p>
<!-- /wp:paragraph -->

<!-- wp:paragraph -->
<p>ทางด้านการดวลแร็กเกตประเภทหญิงเดี่ยว รอบแรก (64 คน) ระหว่างนักเทนนิสไทยด้วยกัน ณพัฐธิกา ราศรี พบกับ ภัทรวดี ชนะวงศ์ ซึ่งอายุ 15 ปีเท่ากัน และยังไม่มีอันดับเยาวชนโลกทั้งคู่ ผลการแข่งขัน ปรากฏว่า เป็น ณพัฐธิกา ซึ่งฝ่าด่านมาตั้งแต่รอบคัดเลือก เป็นฝ่ายคว้าชัยชนะได้ 2 เซตรวด ด้วยสกอร์ 6-2 และ 7-5 ผ่านเข้ารอบสอง หรือ 32 คนสุดท้าย ไปพบกับ สเตฟี่ มาริเธ่ อลูโด นักเทนนิสมืออันดับ 758 เยาวชนโลก และมือวางอันดับ 6 ของรายการ จากฟิลิปปินส์ ในส่วนผลการแข่งขันของนักเทนนิสไทยรายอื่น มีดังนี้ หญิงเดี่ยว รอบแรก สุรพิชญา คล้อยดี ชนะ เซียนา ฮวน ซีเยห์ (สหรัฐฯ) 6-2, 6-2 อารีรัตน์ เดชเพชร ชนะ อเปคชา เรดดี กันดาดี (อินเดีย) 6-1, 6-4 พิชญาภัค ศรีมุกข์ ชนะ ทารา อเล็กซิช (ออสเตรเลีย) 6-4, 3-6 และ 6-4 โยษิตา ศรีพร ชนะ กนกอินทร์ วงศ์ภูวรักษ์ 6-2, 6-1 พิมพ์มาดา ลิม แพ้ เกอ หลิงโหยว (จีน) 2-6, 0-6 ทิพย์ธารา สองเป็ง แพ้ ซันนี่ คยองมิน ยอน (ออสเตรเลีย) 2-6, 1-6 อสมา จิตตชโลธร แพ้ ยาชวิธา เรดดี้ (นิวซีแลนด์) 0-6, 1-6</p>
<!-- /wp:paragraph -->

<!-- wp:paragraph -->
<p>ชายเดี่ยว รอบแรก พัชรพล หลีกุล แพ้ ฮวง ซี เฉิง (จีน) 1-6, 2-6 พีรวัชร สุขใจ แพ้ เลียม หยุน (นิวซีแลนด์) 5-7, 1-6 กานต์ธัช สุรฤทธิ์โยธิน แพ้ เอ็ม รากิล ปุตรา ยูดา (อินโดนีเซีย) 6-2, 1-6 และ 2-4 Ret. (หายใจไม่ทัน) สำหรับผลการแข่งขันคู่อื่น ๆ ดูรายละเอียดได้ที่ <a href="https://l.facebook.com/l.php?u=https%3A%2F%2Fwww.itftennis.com%2Fen%2Ftournament%2Fj60-nonthaburi%2Ftha%2F2024%2Fj-j60-tha-2024-002%2F%3Ffbclid%3DIwZXh0bgNhZW0CMTAAAR35frq7V03nDQhpsvNiZVXuInNAZnfSZCWlgcH5bINv_5OQuq7PLF642Xw_aem_D98jQCCQo6cJbJqh3MDMIw&amp;h=AT0v5w8DYR7ESFEb3kxoNKRSTIbP82fhp7JHtGUX_Ofkygoh_4T5_ychytdsPuVksmKdEShivLLY1S9LLcPlWnt-EP2l3T7YUVzXwlOyykDvw9bGK0wTiyFjrL-f4QcYczcbo-z9BA&amp;__tn__=-UK-R&amp;c[0]=AT3kv3b-tJAUaQ87R1GXUQbboShUHBCL8IlFmqP_pIahPg3-Myj5Per0dylxo7gKywkGz7ZXhmXIVF2bokjhK-iZx4cI1Ep3T30wE5Xeb1nhqjBIYKNuwu0t5nw7XHRiL8ksJc8lFs9PwKz099S1nnYSVbk6hxRQD0Fz5hKwYkHHzp2v4ugAdaaXLFEYgXjGXUl1qcAdQLOJdXr5CefSFJQW4qM" rel="noreferrer noopener" target="_blank">https://www.itftennis.com/.../tha/2024/j-j60-tha-2024-002/</a></p>
<!-- /wp:paragraph -->

<!-- wp:image {"id":46269,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/10/464154412_968482495314733_8449132878359512608_n-1024x683.jpg" alt="" class="wp-image-46269"/></figure>
<!-- /wp:image -->