“บิ๊กเอ๋” นายกิตตน์สมบัติ เอื้อมมงคล นายกสมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ เปิดเผยว่า สมาคมกีฬาเทนนิสฯ ได้รับเกียรติจากสหพันธ์เทนนิสนานาชาติ (ไอทีเอฟ) ให้เป็นเจ้าภาพการแข่งขันเทนนิสเยาวชน รุ่นอายุไม่เกิน 14 ปี รายการ “ไอทีเอฟ เวิลด์ จูเนียร์ ทีม คอมเพ็ทติชั่น 2018” หรือรอบคัดเลือก โซนเอเชีย/โอเชียเนีย ประเภททีมเยาวชนชาย ช่วงวันที่ 26-31 มีนาคมนี้ ต่อด้วยประเภททีมเยาวชนหญิง ช่วงวันที่ 2-7<span class="text_exposed_show"> เมษายน 2561 จัดที่ศูนย์พัฒนากีฬาเทนนิสแห่งชาติ เมืองทองธานี ทั้ง 2 รายการ ซึ่งแต่ละรายการมีนักกีฬาจาก 16 ประเทศ เข้าร่วม และวันที่ 25 มีนาคม จะมีพิธีเปิดการแข่งขัน มีการประชุมกัปตันทีม และจับสลายแบ่งสายการแข่งขันเป็น 4 กลุ่มๆ ละ 4 ทีม เพื่อคัดเลือกอันดับ 1 และ 2 ของแต่ละกลุ่ม ผ่านเข้าสู่รอบก่อนรองชนะเลิศต่อไป</span>
<div class="text_exposed_show">

“ตอนนี้ประเทศไทย โดยสมาคมกีฬาเทนนิสฯ มีความพร้อมเต็มที่ในการเป็นเจ้าภาพ โดยเมื่อ 2 ปีก่อนไทยก็เคยเป็นเจ้าภาพรายการนี้ และได้รับคำชมอย่างมากจากชาติต่างๆ ทำให้ ไอทีเอฟ มอบหมายให้เราเป็นเจ้าภาพอีกครั้ง ซึ่งไทยถือว่าเป็นศูนย์กลางเทนนิสในย่านนี้ รวมทั้งมีสถานที่พัก การเดินทาง อาหารการกิน พร้อมรองรับนักกีฬาเต็มที่ อีกทั้งด้วยศักยภาพของบุคลากร ทั้งเจ้าหน้าที่และผู้ตัดสิน เชื่อว่าจะทำให้ชาติที่เข้าร่วมแข่งขันครั้งนี้เกิดความประทับใจได้อย่างแน่นอน” บิ๊กเอ๋ กล่าว

นายกสมาคมกีฬาเทนนิสไทย กล่าวว่า สำหรับทัวร์นาเมนต์นี้จะเป็นการคัดเลือก 4 ทีมที่จะได้โควตาของโซนเอเชีย/โอเชียเนีย ผ่านเข้าสู่การแข่งขันเทนนิสเยาวชน “ไอทีเอฟ เวิลด์ จูเนียร์ เทนนิส ไฟนอลส์ 2018” หรือรอบสุดท้ายของโลก ที่ประเทศสาธารณรัฐเช็ก ในช่วงเดือนสิงหาคม ที่จะถึง ในส่วนของทีมนักหวดเยาวชนไทย รุ่นอายุไม่เกิน 14 ปีชุดนี้ ได้แก่ ศิวณัฏฐ์ อุ้ยตยะกุล, ธนภัทร นิรันดร, ศุภวัฒน์ แซ่อุ้ย และนักกีฬาสำรอง รชตะ ธรรมเจริญสถิต โดยมี “โค้ชก้อง” นายนิติ วังปรีชา เป็นหัวหน้าผู้ฝึกสอน, นายสุขุม กิจวิจารณ์ ผู้ช่วยผู้ฝึกสอน ขณะที่ทีมเยาวชนหญิง ได้แก่ สลักทิพย์ อุ่นเมือง, กฤติกา แอบเอี่ยม, ลัลนา ธาราฤดี และนักกีฬาสำรอง วิจิตราภรณ์ วิมุกตานนท์ โดยมี “โค้ชต้น” นายเฉลิมศักดิ์ แสนเสน่ห์ เป็นหัวหน้าผู้ฝึกสอน

นายกิตตน์สมบัติ กล่าวว่า ในส่วนเป้าหมายของนักหวดเยาวชนไทยในการแข่งขันครั้งนี้ คือพยายามติดอันดับ 1 ใน 4 ทีมสุดท้าย พร้อมกับคว้าโควตาไปร่วมการแข่งขัน ไอทีเอฟ เวิลด์ จูเนียร์ เทนนิส ไฟนอลส์ 2018 ให้ได้ ทั้งประเภททีมเยาวชนชาย และทีมเยาวชนหญิง เพราะวงการหวดลูกสักหลาดไทยถือว่าทำผลงานได้ดีอย่างต่อเนื่องในระดับภูมิภาค อย่างไรก็ตาม เชื่อมั่นว่านักหวดเยาวชนไทยชุดนี้ที่ได้มีการคัดเลือกกันอย่างเข้มข้นจนได้เป็นตัวแทนทีมชาติจะสร้างผลงานได้ดีตามเป้าหมายอย่างแน่นอน

สำหรับนักเทนนิส 16 ประเทศ ซึ่งเป็นทีมที่อยู่ในระดับดิวิชั่น 1 ที่เข้าร่วมการแข่งขัน มีดังนี้ ทีมเยาวชนชาย ประกอบด้วย ญี่ปุ่น, ออสเตรเลีย, นิวซีแลนด์, ฮ่องกง, จีน, อินเดีย, เกาหลีใต้, ไต้หวัน, ซีเรีย, อินโดนีเซีย, เลบานอน, อุซเบกิสถาน, คาซัคสถาน, ไทย และ ศรีลังกา กับ กาตาร์ ซึ่ง 2 ประเทศนี้ ได้แข่งขันคัดเลือกเลื่อนชั้นขึ้นมาจากดิวิชั่น 2 ส่วนทีมเยาวชนหญิง ประกอบด้วย ญี่ปุ่น, ออสเตรเลีย, นิวซีแลนด์, ฮ่องกง, จีน, อินเดีย, เกาหลีใต้, ไต้หวัน, อินโดนีเซีย, อุซเบกิสถาน, คาซัคสถาน, ไทย, ศรีลังกา, ฟิลิปปินส์ และ มาเลเซีย กับ เลบานอน ซึ่ง 2 ประเทศนี้ ได้แข่งขันคัดเลือกเลื่อนชั้นขึ้นมาจากดิวิชั่น 2

<img class="aligncenter size-full wp-image-6523" src="https://www.bucket.cloudaccess9.com/ltatorg/2018/03/29511861_1747911901898437_2074554336345282953_n.jpg" alt="" width="960" height="640" />

<img class="aligncenter size-full wp-image-6524" src="https://www.bucket.cloudaccess9.com/ltatorg/2018/03/29512245_1747911831898444_2045954018071085464_n.jpg" alt="" width="960" height="640" />

<img class="aligncenter size-full wp-image-6525" src="https://www.bucket.cloudaccess9.com/ltatorg/2018/03/29472230_1747911705231790_2485961754927394977_n.jpg" alt="" width="960" height="747" />

</div>