<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#a30089"}}} -->
<p class="has-text-align-center has-vce-bg-color has-text-color has-background" style="background-color:#a30089;font-size:20px"><strong>นักหวดเยาวชนไทยพาเหรดเข้ารอบศึกเจ 4 ที่สิงคโปร์</strong></p>
<!-- /wp:paragraph -->

<!-- wp:paragraph -->
<p><br>การแข่งขันเทนนิสเยาวชนนานาชาติ สะสมคะแนนเยาวชนโลก ไอทีเอฟ เวิลด์ เทนนิส ทัวร์ จูเนียร์ เกรด 4 รายการ "เจ4 สิงคโปร์ ไอทีเอฟ จูเนียร์ แชมเปี้ยนชิพ 2022" ที่ประเทศสิงคโปร์ เมื่อวันที่ 30 สิงหาคม 2565 ลีเดียร์ พอดโกชิรานี่ เยาวชนวัย 15 ปี ลูกครึ่งไทย-รัสเซีย มืออันดับ 448 เยาวชนโลก จับคู่กับ ฮานนาห์ ไคลี่ เฉิน นักหวดจากฮ่องกง ซึ่งทั้งคู่ถูกจัดเป็นคู่มือวาง 1 ของรายการ ลงแข่งประเภทคู่ รอบแรก พบกับ คิมิโกะ คูเปอร์ กับ ออเดรย์ นิวแมน คู่นักเทนนิสออสเตรเลีย ปรากฎว่า เกมการแข่งขันค่อนข้างสูสี คู่ของ ลีเดียร์ ปราชัยไปในเซตแรกก่อนจะฮึดกลับมาสู้เต็มที่จนสามารถพลิกมาเก็บชัยชนะได้สำเร็จ 2-1 เซตด้วยสกอร์ 3-6, 6-1 และ ซูเปอร์ไทเบรก 10-7 ลีเดียร์ กับ ฮานนาห์ ควงคู่ฉลุยเข้ารอบก่อนรองชนะเลิศทันที<br>ขณะที่ มาหยา บุญญาอรุณเนตร เยาวชนดาวรุ่งไทย วัย 15 ปี มืออันดับ 1513 เยาวชนโลก จับคู่กับ นิโคล ทริฟิมซัค นักหวดออสเตรเลีย ช่วยกันเฉือนชนะ แทมรีน บราว์น กับ ลิรอน ลอยเตอร์ คู่นักเทนนิสเจ้าถิ่น สิงคโปร์ 2-1 เซตด้วยสกอร์ 3-6, 6-0 และ ซูเปอร์ไทเบรก 10-5 ส่งผลให้ มาหยา กับคู่หูชาวออสเตรเลียผ่านเข้ารอบก่อนรองชนะเลิศได้เช่นกัน<br>ด้านประเภทชายเดี่ยว ศิวณัฏฐ์ อุ้ยตยะกุล นักหวดเยาวชนวัย 18 ปี มืออันดับ 387 เยาวชนโลก มือวาง 1 ของรายการ หลังจากเอาชนะ มินห์ ตวน ดินห์ เวียต จากเวียดนามในรอบแรก 6-1 และ 7-5 ในรอบสองยังคงโชว์ฟอร์มได้อย่างเยี่ยมยอด ด้วยการหวดต้อนชนะ แม็กซิมัส ซาเวียร์ หว่อง จากสิงคโปร์ วัย 15 ปี มืออันดับ 937 เยาวชนโลก 6-2, 6-1 ทำให้ผ่านเข้ารอบ 8 คนสุดท้ายต่อไป<br>(แฟ้มภาพ)</p>
<!-- /wp:paragraph -->

<!-- wp:image {"id":33558,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/09/F760243E-74A2-47EC-99B4-FA869A5EC67B-576x1024.jpeg" alt="" class="wp-image-33558"/></figure>
<!-- /wp:image -->