<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":22}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:22px"><strong>ยู14ชายไทยหวดเฉือนคาซัคฯคว้าที่7<br>"ไอทีเอฟ เวิลด์ จูเนียร์" คัดโซนเอเชีย</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสเยาวชนชิงแชมป์โลก ประเภททีมชาย รุ่นอายุไม่เกิน 14 ปี "2023 ไอทีเอฟ เวิลด์ เทนนิส จูเนียร์ ทีม คอมเพทติชั่นส์" โซนเอเชีย/โอเชียเนีย ที่เมืองกูชิง รัฐซาราวัก ประเทศมาเลเซีย เมื่อวันที่ 1 เม.ย.2566 เป็นวันสุดท้าย ในรอบจัดอันดับ 7-8 ทีมไทย ที่ประกอบด้วย "ไพน์" ธรรม์ พันธราธร, "ริว" ริว โกฏิกุล และ "กล้อง" กานต์ธัช สุรฤทธิ์โยธิน พบ ทีมคาซัคสถาน
       เปิดฉากด้วยเดี่ยวมือสอง กานต์ธัช พยายามเล่นตามมาตรฐานของตัวเอง จนเก็บแต้มแรกให้ทีมไทยได้สำเร็จ จากการเอาชนะ มิคาอิล มิชเชนโก้ 2-0 เซต 6-3, 6-4 ต่อด้วยคู่เดี่ยวมือหนึ่ง ธรรม์ ออกแรงหวด 3 เซตก่อนเฉือนเอาชนะ ยาโรสลาฟ เชนิชนี่ 2-1 เซต 6-0, 2-6 และซูเปอร์ไทเบรก 10-6 และประเภทคู่ ริว กับ กานต์ธัช พ่ายให้แก่ มิคาอิล มิชเชนโก้ กับ มานซูร์ ไซนอฟ ด้วยสกอร์ 1-6, 0-1Retd. เนื่องจาก กานต์ธัช มีอาการเจ็บที่บริเวณไหล่ ส่งผลให้ ไทย ชนะ คาซัคสถาน 2-1 คู่ ได้อันดับ 7 มาครอง
       สรุปผลการแข่งขันรอบจัดอันดับ ดังนี้ อันดับ 1-2 ญี่ปุ่น ชนะ ปากีสถาน 2-1 คู่, อันดับ 3-4 เกาหลีใต้ ชนะ ฮ่องกง 2-0 คู่, อันดับ 5-6 ไต้หวัน ชนะผ่าน ออสเตรเลีย, อันดับ 7-8 ไทย ชนะ คาซัคสถาน 2-1 คู่, อันดับ 9-10 อินโดนีเซีย ชนะ อิหร่าน 2-0 คู่, อันดับ 11-12 สิงคโปร์ ชนะ นิวซีแลนด์ 2-1 คู่, อันดับ 13-14 อุซเบกิสถาน ชนะ อินเดีย 2-1 คู่ และ อันดับ 15-16 จอร์แดน ชนะ คีร์กีซสถาน 2-1 คู่
       "โค้ชจิม" จ่าสิบเอก สหทัศน์ ศุภกิจ ผู้ฝึกสอนเทนนิสทีมชาติไทย เปิดเผยว่า การแข่งขันครั้งนี้มีทั้งหมด 16 ทีม ทีมเยาวชนชายไทย ได้อันดับ 7 ซึ่งพยายามสู้ตั้งแต่รอบแบ่งกลุ่ม โดยไม่ได้เป็นทีมวางของรายการ แต่ก็ผ่านเข้าสู่รอบ 8 ทีมได้ ซึ่งเสียดายที่พลาดโอกาสในการเข้าสู่รอบ 4 ทีมสุดท้าย หลังจากนี้จะนำเอาประสบการณ์กลับไปพัฒนานักกีฬาในรุ่นต่อไป ทั้งนี้ ขอขอบคุณ นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทยฯ นายไทยทนุ วรรณสุข เลขาธิการสมาคมฯ ตลอดจนคณะกรรมการอำนวยการสมาคมฯ รวมทั้งผู้ปกครองและนักกีฬาที่พยายามสู้กันอย่างเต็มที่ จนได้อันดับ 7 มาครอง
       อนึ่ง คณะเทนนิสทีมชาติไทยชุดนี้ ได้แก่ "โค้ชจิม" จ่าสิบเอก สหทัศน์ ศุภกิจ ผู้ฝึกสอน, นายจรันตน์ จันทินมาธร ผู้ช่วยผู้ฝึกสอน และ 3 นักกีฬา ธรรม์ พันธราธร, ริว โกฏิกุล และ กานต์ธัช สุรฤทธิ์โยธิน</code></pre>
<!-- /wp:code -->

<!-- wp:image {"id":36706,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/04/0D748903-2AC4-4159-A087-D79FC909E4FD-1024x768.jpeg" alt="" class="wp-image-36706"/></figure>
<!-- /wp:image -->