<!-- wp:paragraph {"align":"center","style":{"typography":{"fontSize":20},"color":{"background":"#eacfe0"}}} -->
<p class="has-text-align-center has-background" style="background-color:#eacfe0;font-size:20px"><strong>U-12 ชายไทยประเดิมกัมพูชาเปิดศึก ไอทีเอฟ เอเชีย ทเวลฟ์ฯ</strong></p>
<!-- /wp:paragraph -->

<!-- wp:paragraph -->
<p>วันที่ 17 ก.ค. 2565 โจนาธาน สตั๊ปปส์ เจ้าหน้าที่จากสหพันธ์เทนนิสนานาชาติ (ไอทีเอฟ) ชาวอังกฤษ เป็นประธานดำเนินการประชุมกัปตันทีม ที่เข้าร่วมการแข่งขัน "ไอทีเอฟ เอเชีย ทเวลฟ์ แอนด์ อันเดอร์ ทีม คอมเพทติชั่น-2022" คัดเลือกโซนเอเชียตะวันออกเฉียงใต้หรืออาเซียน ระหว่างวันที่ 18-22 ก.ค.2565 ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี การประชุมครั้งนี้ น.ส.ขนิษฐา ศรีตะวัน กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ ให้เกียรติเข้าร่วมด้วย รวมถึง นายอมร ดวงปิ่นคำ ผู้ตัดสินชี้ขาด ไอทีเอฟ ชาวไทย ตลอดจนกัปตันทีมของแต่ละประเทศ อาทิ กัมพูชา อินโดนีเซีย มาเลเซีย พม่า และไทย ซึ่งได้แก่ นายพชรพล คำสมาน ผู้ฝึกสอนทีมชาย และ จ่าสิบเอก สหทัศน์ ศุภกิจ ผู้ฝึกสอนทีมหญิง ในประเภททีมชาย มี 5 ทีม ร่วมชิงชัย ได้แก่ กัมพูชา อินโดนีเซีย มาเลเซีย พม่า และไทย จะแข่งขันพบกันหมด เพื่อจัดอันดับ โดยนัดแรก ทีมนักหวดเยาวชนชายของไทย จะเปิดสนามกับ กัมพูชา ในวันที่ 18 ก.ค. เวลา 09.30 น. (แข่งขัน 3 คู่ เริ่มด้วย เดี่ยวมือ 2, เดี่ยวมือ 1 และประเภทคู่) ส่วนประเภททีมหญิง มี 3 ทีม ร่วมชิงชัย ได้แก่ อินโดนีเซีย มาเลเซีย และไทย โดยจะแข่งขันพบกันหมด เพื่อจัดอันดับเช่นกัน และในวันที่ 18 ก.ค. ทีมนักหวดเยาวชนหญิงของไทย ยังไม่มีโปรแกรมลงสนาม</p>
<!-- /wp:paragraph -->

<!-- wp:image {"id":32947,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/07/294165339_5503452183011038_834546032619026666_n-1024x683.jpg" alt="" class="wp-image-32947"/></figure>
<!-- /wp:image -->