<!-- wp:paragraph {"align":"center","backgroundColor":"luminous-vivid-amber","fontSize":"medium"} -->
<p style="text-align:center" class="has-background has-medium-font-size has-luminous-vivid-amber-background-color"><strong> ส.กีฬาเทนนิส เดินหน้าจัดแข่งแมตช์ชิงแชมป์ประเทศไทย </strong></p>
<!-- /wp:paragraph -->

<!-- wp:paragraph -->
<p>ส.กีฬาเทนนิส เดินหน้าจัดแข่งแมตช์ชิงแชมป์ประเทศไทย กระตุ้นวงการลูกสักหลาดไทยกลับมาคึกคัก.นายไทยทนุ วรรณสุข เลขาธิการสมาคมกีฬาเทนนิส ลอนเทนนิสสมาคมแห่งประเทศไทยในพระบรมราชูปถัมภ์ เปิดเผยภายหลังจากที่กีฬาเทนนิส ได้รับการผ่อนปรนจาก ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019​ (ศบค.) กับ กระทรวงการท่องเที่ยวและกีฬา ให้กลับมาจัดแข่งขันได้เป็นครั้งแรก ในรายกาย  PTT-ลอนเทนนิสพัฒนาฝีมือ ครั้งที่ 2 ประจำปี 2563 ภายใต้เงื่อนไขการปฏิบัติตามคู่มือมาตรการผ่อนปรนกิจการและกิจกรรมด้านการกีฬา เพื่อป้องกันการแพร่ระบาดของโรคโควิด - 19 (ด้านการจัดแข่งขัน) ขณะเดียวกันพร้อมต่อยอดจัดศึกชิงแชมป์ประเทศไทย เพื่อเปิดโอกาสให้นักกีฬาได้มีเวทีแข่งขัน.เลขาธิการสมาคมกีฬาเทนนิสฯ กล่าวว่า ค่อนข้างพอใจภาพรวมหลังกลับมาจัดแข่งขันเป็นครั้งแรก นับตั้งแต่ มีคำสั่งประกาศให้งดทุกกิจกรรมตั้งแต่วันที่ 18 มี.ค ซึ่งตลอดระยะเวลาที่มีคำสั่งงด ทางเจ้าหน้าที่ของสมาคมกีฬาเทนนิสฯ ได้ร่วมแรงร่วมใจกันทำงานอย่างหนัก เพื่อหาแนวทาง ให้กลับมาดำเนินกิจกรรมของสมาคมฯได้โดยเร็วที่สุด โดยกีฬาเทนนิสถือ เป็น 1 ใน 4 ชนิดกีฬา ร่วมกับยิงธนู, จักยาน, กอล์ฟ ที่ ศบค. ได้อนุมัติให้กลับมาฝึกซ้อมได้ ตามแนวทางมาตรการผ่อนปรนด้านการออกกำลังกายและเล่นกีฬาของกระทรวงการท่องเที่ยวและกีฬา กระทั่งสามารถกลับมาจัดแข่งขันได้เป็นครั้งแรกเมื่อช่วงต้นเดือน ก.ค. ในศึก  PTT-ลอนเทนนิสพัฒนาฝีมือ ครั้งที่ 2 ทั้ง 4 ภาค  ซึ่งทุกฝ่ายที่เกี่ยวข้อง ทั้งเจ้าหน้าที่ รวมถึง นักกีฬาและผู้ปกครอง ได้ให้ความร่วมมือปฏิบัติตามกฏระเบียบอย่างเคร่งครัด ทำให้ภาพรวมของการแข่งขันเป็นไปอย่างเรียบร้อย และผ่านไปได้ด้วยดี .นอกจากนี้สมาคมกีฬาเทนนิสฯ ยังได้ยื่นหนังสือไปถึง สหพันธ์เทนนิสนานาชาติ หรือ ไอทีเอฟ เพื่อขอดำเนินการจัดแข่งขันรายการอาชีพฝ่ายหญิง ระดับ 25,000 เหรียญสหรัฐฯ รวมถึงรายการอาชีพฝ่ายชาย ระดับ 15,000 เหรียญสหรัฐฯ ในวันที่ 1 ส.ค. ทว่าทางไอทีเอฟ ไม่อนุมัติ ด้วยเหตุผลว่าประเทศไทยยังไม่สามารถเปิดให้นักเทนนิสทุกคนจากต่างประเทศที่ประสงค์เข้าร่วมการแข่งขันเดินทางเข้าประเทศไทยได้ อย่างไรก็ตาม ทางสมาคมกีฬาเทนนิสจึงได้ตัดสินใจขยับโปรแกรมการแข่งขัน เทนนิสเพื่อความชนะเลิศแห่งประเทศไทย ครั้งที่ 80 ประจำปี 2563 ชิงเงินรางวัลรวม 1,000,000 บาท ที่ศูนย์พัฒนากีฬาเทนนิสแห่งชาติ เมืองทองธานี ซึ่งเดิมทีจะจัดแข่งขันในช่วงปลายปี ให้มาแข่งในช่วงเดือนสิงหาคม ทั้งนี้เพื่อเปิดโอกาสให้กับนักกีฬาได้มีเวทีแข่งขัน และต้องการสร้างความตื่นตัวให้กับนักกีฬาในขณะที่ยังไม่สามารถเดินทางไปแข่งขันแมตช์อาชีพที่ต่างประเทศได้ โดยเวลานี้มีนักเทนนิสให้ความสนใจสมัครเข้าร่วมแข่งขันเป็นจำนวนมาก </p>
<!-- /wp:paragraph -->

<!-- wp:paragraph -->
<p>         สามารถติดตามข้อมูลเพิ่มเติมได้ที่: Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTAT</a></p>
<!-- /wp:paragraph -->

<!-- wp:image {"id":25612} -->
<figure class="wp-block-image"><img src="https://www.bucket.cloudaccess9.com/ltatorg/2020/07/107036109_3289338927755719_7141286143169352186_n-1.jpg" alt="" class="wp-image-25612"/></figure>
<!-- /wp:image -->