<!-- wp:paragraph {"align":"center","style":{"typography":{"fontSize":20},"color":{"background":"#7dd6fd"}}} -->
<p class="has-text-align-center has-background" style="background-color:#7dd6fd;font-size:20px"><strong>"ตปณีย์"ควงแขน"วิจิตราภรณ์"ผงาด<br>แชมป์หวด"ไอทีเอฟจูเนียร์"รายการที่6 </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ เกรด 5 รายการ "แอลทีเอที เอเชียน ไอทีเอฟ จูเนียร์ เจไฟว์ 2021" ณ ศูนย์พัฒนากีฬาเทนนิสแห่งชาติ เมืองทองธานี จัดภายใต้มาตรการป้องกันการแพร่ระบาดของโรคโควิด-19 เมื่อวันที่ 26 พ.ย. 2564 เป็นรอบชิงชนะเลิศในประเภทคู่ โดยนายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทยฯ และประธานฝ่ายพัฒนาเยาวชน เป็นประธานมอบรางวัลแก่นักกีฬา</p>
<!-- /wp:paragraph -->

<!-- wp:paragraph -->
<p> ประเภทหญิงคู่ รอบชิงชนะเลิศ "ไนซ์" ตปณีย์ บุญวัฒน์ และ "ปาล์มมี่" วิจิตราภรณ์ วิมุกตานนท์ คู่มือวางอันดับ 1 ของรายการ พบ ไทร่า ลิธิบี ลูกครึ่งไทย-อังกฤษ และ เมลิสสา เซ ลูกครึ่งไทย-เยอรมัน คู่มือวางอันดับ 2 ของรายการ ปรากฏว่า ตปณีย์ และ วิจิตราภรณ์ ผนึกกำลังเอาชนะไป 2-0 เซต 7-6(2), 6-2 ได้แชมป์หญิงคู่ไปครอง พร้อมรับคะแนนสะสมอันดับเยาวชนโลก คนละ 6.25 คะแนน ส่วนคู่รองแชมป์ ได้คนละ 3.25 คะแนน โดยนับเป็นแชมป์หญิงคู่ร่วมกันเป็นรายการที่ 6 ของ ตปณีย์ และ วิจิตราภรณ์ ในการเล่นระดับไอทีเอฟ จูเนียร์ </p>
<!-- /wp:paragraph -->

<!-- wp:paragraph -->
<p>ด้านประเภทชายคู่ รอบชิงชนะเลิศ รชตะ ธรรมเจริญสถิต และ มิตสึกิ เหว่ย คัง เหลียง จากมาเลเซีย คู่มือวางอันดับ 2 ของรายการ ชนะผ่าน ปีเตอร์ บรุนชลิก และ มาเร็ก ปาซเดร่า คู่นักหวดจากสาธารณรัฐเช็ก คู่มือวาง 4 ของรายการ เนื่องจาก มาเร็ก ปาซเดร่า มีอาการเจ็บหลัง ไม่สามารถลงแข่งขันได้ ทำให้ รชตะ และ มิตสึกิ เหว่ย คัง เหลียง ได้แชมป์ชายคู่ รับคะแนนสะสมอันดับเยาวชนโลก คนละ 6.25 คะแนน ส่วนคู่รองแชมป์ ได้คนละ 3.25 คะแนน โดยเป็นการคว้าแชมป์ชายคู่รายการที่ 3 ติดต่อกันของ รชตะ ด้วย </p>
<!-- /wp:paragraph -->

<!-- wp:paragraph -->
<p>ขณะที่ประเภทหญิงเดี่ยว รอบรองชนะเลิศ ระหว่างนักเทนนิสไทย "รวงข้าว" ลัลนา ธาราฤดี วัย 17 ปี มืออันดับ 238 เยาวชนโลก และเป็นมือวางอันดับ 1 ของรายการ พบ "ไนซ์" ตปณีย์ บุญวัฒน์ วัย 15 ปี มืออันดับ 719 เยาวชนโลก และเป็นมือวางอันดับ 5 ของรายการ ปรากฏว่า ลัลนา ที่เล่นได้ตามมาตรฐานของตัวเอง เป็นฝ่ายชนะ 2-0 เซต 6-1, 6-2 หลังใช้เวลาแข่งขันไป 55 นาที ผ่านเข้าชิงชนะเลิศกับ "หมิว" สลักทิพย์ อุ่นเมือง มือวางอันดับ 2 ที่ตัดเชือกชนะ "ปาล์มมี่" วิจิตราภรณ์ วิมุกตานนท์ มือวางอันดับ 3 ของรายการ 2-0 เซต 7-5, 6-4</p>
<!-- /wp:paragraph -->

<!-- wp:paragraph -->
<p> ประเภทชายเดี่ยว รอบรองชนะเลิศ ปีเตอร์ บรุนชลิก (มือวาง3-เช็ก) ชนะ มิตสึกิ เหว่ย คัง เหลียง (มือวาง7-มาเลเซีย) 6-2, 6-7(5) และ 6-4 ผ่านเข้าชิงชนะเลิศกับ ไมเคิล ดีแลน ฮิเมเนซ (มือวาง4-สิงคโปร์) ที่ชนะ มาเร็ก ปาซเดร่า (เช็ก) ด้วยสกอร์ 1-0Ret.เนื่องจาก มาเร็ก ปาซเดร่า ขอถอนตัวเพราะเจ็บหลัง</p>
<!-- /wp:paragraph -->

<!-- wp:paragraph -->
<p>สามารถชมภาพบรรยากาศการแข่งขันอย่างคมชัดได้ที่ลิงค์นี้ <a rel="noreferrer noopener" href="https://l.facebook.com/l.php?u=https%3A%2F%2Fwww.ltat.org%2Fphotos%2F%3Ffbclid%3DIwAR14PbNL1AWzf6Cow3MzZLHPtL49Akz_KJqZA5_5wiPlTOH2CNsYM8CsbHc&amp;h=AT0Jcej8hoVAD2gGf9zSkFH_4feJWw2ox8qWEqAcT67__06yhQUeHBmUPmqrU_x7DG9TN7WvDMA46prTIDEJ6cL-9lSGKFPr-VnxH1bjs4mtpo_24lJZn_H5V2qVTbCOMyan&amp;__tn__=-UK-R&amp;c[0]=AT1soj6_Rxa5kuKLxJo2NyIX_Jb-iKdoTCuhC4FHlAhKXE9jQS42inlpB8K2Z9xQQK7NULi8fpWm0U5om4nGxSJMstP8uW78zSiXqaEUZ_iikQvycq01EzKfsHg-syJEV_wFotqcPhyb_Ip0WxWHkarg_xyPUdvwqNH7bqlWFvwfYMw" target="_blank">https://www.ltat.org/photos/</a></p>
<!-- /wp:paragraph -->

<!-- wp:image {"id":30051,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/11/260225604_4775230279166569_2935180768668995399_n-1024x683.jpg" alt="" class="wp-image-30051"/></figure>
<!-- /wp:image -->