<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#0063a3"}}} -->
<p class="has-text-align-center has-vce-bg-color has-text-color has-background" style="background-color:#0063a3;font-size:22px"><strong>"พล-ชญานนท์"หวดไม่พลาด<br>ได้สิทธิ์ไปต่อศึกไทยแลนด์ฯ 2<br>ฉลองวันวาเลนไทน์</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพ รายการ "ไทยแลนด์ แชมป์เปี้ยนชิพ" สนาม 2 ประจำปี 2566 ชิงเงินรางวัลรวม 600,000 บาท ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 14 ก.พ. 2566 ในประเภทชายเดี่ยว เป็นการแข่งขันรอบ 64 คน
       พล วัฒนกูล นักเทนนิสวัย 27 ปี จากปทุมธานี เต็ง 5 ของรายการ มืออันดับ 15 ของไทย ที่อยู่ในโครงการเตรียมความพร้อมสำหรับทีมชาติไทยชุดใหญ่ ประจำปี 2566 ของสมาคมกีฬาลอนเทนนิสแห่งประเทศไทย ในพระบรมราชูปถัมภ์ พบกับ พงศ์ศิริ นิโรจน์ นักหวดจอมเก๋า วัย 40 ปี จากนครราชสีมา มืออันดับ 78 ของไทย ที่ได้ไวลด์การ์ดลงสนาม และยังเคยได้รองแชมป์ศึกเทนนิสเพื่อความชนะเลิศแห่งประเทศไทยมาแล้ว ผลการแข่งขัน ปรากฏว่า เป็น พล ที่มีโอกาสทำแต้มได้มากกว่า เก็บชัยได้ 2 เซตรวด 6-3 และ 7-5 ตีตั๋วสู่รอบ 32 คนสุดท้าย ไปรอพบผู้ชนะระหว่าง อมเรศ อวยพร จากยะลา มืออันดับ 57 ของไทย กับ ณัฐวุฒิ วัฒนผลิน จากกรุงเทพฯ มืออันดับ 84 ของไทย
       ด้าน ชญานนท์ แก้วสุทอ นักหวดจากสระบุรี วัย 27 ปี เต็ง 10 ของรายการ มืออันดับ 28 ของไทย ที่ได้ไวลด์การ์ดหรือสิทธิพิเศษเข้าร่วมการแข่งขัน ยังอยู่ในเส้นทางการชิงชัยต่อไป หลังจากในรอบ 64 คน โชว์การหวดที่เฉียบขาด เอาชนะ ทศดล รุ่งสว่าง จากกรุงเทพฯ อายุ 35 ปี มืออันดับ 149 ของไทย ได้ 2-0 เซต 6-1 และ 6-2 ชญานนท์ ควงแร็กเกตคู่ใจเข้าไปลุ้นต่อในรอบ 32 คนสุดท้าย พบกับ มุ่งมั่น โอมอารักษ์ จากนครศรีธรรมราช มือ 45 ของไทย ที่เข้ารอบด้วยการชนะ กรวิชญ์ แสงจันทร์ จากเพชรบูรณ์ ด้วยสกอร์ 6-4, 4-3Ret. (รีไทร์) เนื่องจาก กรวิชญ์ ขอถอนตัวเพราะมีอาการป่วย
       ในส่วนผลการแข่งขันคู่อื่น ๆ ชายเดี่ยว รอบ 64 คน อกนิษฐ์ พุ่มจิตร (เพชรบุรี) ชนะ สิรวิชญ์ สุดเนตร (อำนาจเจริญ) 6-3, 6-2 ธนกร ศรีรัตน์ (กทม.) ชนะ จิรพงศ์ โรจนวาสี (นนทบุรี) 6-3, 6-3 อนพัช ทิมางกูร (กทม.) ชนะ พีรพิชญ์ วัตสัล (กทม.) 6-0, 6-0 คุณานันท์ พันธราธร (ปทุมธานี) ชนะ ปรัชญา ใบบ้ง (กทม.) 6-1, 6-0
       ณภัทร ฮวดเจริญ (นนทบุรี) ชนะ ศิรคุณ ควัฒน์กุล (กทม.) 6-0, 6-1 ศรัญพงศ์ บริสุทธิ์พงศ์ (นนทบุรี) ชนะ สิริวัฒน์ คะประสิทธิ์ (กทม.) 6-1, 6-2 เกรทกลอรี่ นิตยเมฆินทร์ (พิษณุโลก) ชนะ ธีรเมธ ฉิมอ้อย (ปทุมธานี) 6-2, 6-1 สิริพงศ์ คะประสิทธิ์ (กทม.) ชนะ ประทักษ์ สระสม (กทม.) 6-1, 6-1
       วงศ์วรัณ วงศ์เจริญ (สุราษฎร์ธานี) ชนะ บารมี ม่วงพลธรรม (ปทุมธานี) 6-4, 6-3 นฤบดี บุญวัฒน์ (นนทบุรี) ชนะ ชัยภัช พูนพล (กทม.) 6-1, 6-0 ชนน พูลสวัสดิ์ (กทม.) ชนะ แดนไทย ตาก้อง (ปทุมธานี) 6-0, 6-2 ทรงฤทธิ์เดวิด จั่นบุบผา (กทม.) ชนะ วิมาน สวงขันธ์ (อุดรธานี) 6-2, 3-0Ret.(เจ็บหลัง) ณัฏฐญุตม์ นิธิธนนนต์ (อุดรธานี) ชนะ ดานี่ บาราทท์ (ชลบุรี) 6-1, 6-4
       ขณะที่ผลการแข่งขันคู่อื่น ๆ ดูรายละเอียดได้ที่ https://www.tour.ltat.org/tournaments-factsheet-acceptance-MTIzOQ==.html</code></pre>
<!-- /wp:code -->

<!-- wp:image {"id":35928,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/02/88A5F1AF-0A8C-410F-B94B-4A7EAC5ED087-1024x683.jpeg" alt="" class="wp-image-35928"/></figure>
<!-- /wp:image -->