<p style="text-align: center;"><strong><span style="font-size: 14pt;">"สลักทิพย์"เจ๋ง!ซิวชัยเดี่ยว-คู่หวดยุโรปจูเนียร์ทัวร์ </span></strong></p>

ตามที่ 3 นักเทนนิสเยาวชนไทยได้เข้าร่วมโครงการ "ไอทีเอฟ เอเชียน โฟร์ทีน แอนด์ อันเดอร์ จีเอสดีเอฟ ทีม ทู ยูโรป 2019" ที่กรุงปารีส ประเทศฝรั่งเศส โดยมี "โค้ชเอม" น.ส.ไพรินทร์ ปัญจศิลป ผู้ฝึกสอนชาวไทย ที่ได้รับเลือกจาก สหพันธ์เทนนิสนานาชาติ (ไอทีเอฟ) เป็นผู้ดูแลนักเทนนิสในโครงการดังกล่าวนั้น ล่าสุด นักเทนนิสเยาวชนไทยได้ลงสนามทำการแข่งขันเทนนิส ยุโรป จูเนียร์ ทัวร์ รายการ "โอเพ่น เดอ เฌินส์ สต๊าด ฟรองเซ่ส์" เป็นรายการแรก เ<span class="text_exposed_show">มื่อคืนวันที่ 8 ก.ค. ตามเวลาประเทศไทย</span>
<div class="text_exposed_show">

ประเภทเยาวชนหญิงเดี่ยว รอบแรก (64คน) "หมิว" สลักทิพย์ อุ่นเมือง นักหวดดาวรุ่งไทย ซึ่งถูกจัดให้เป็นมือวางอันดับ 8 ของรายการ ปัจจุบันรั้งมืออันดับ 956 เยาวชนโลก ประเดิมสนามด้วยการเอาชนะ เดเลีย เกล์ลาร์ นักหวดเจ้าถิ่น 2-0 เซต สกอร์ 6-1, 6-0 ผ่านเข้ารอบสองได้สำเร็จ

นอกจากนี้ สลักทิพย์ ยังได้จับคู่กับ ลิม ซานหนิง จากมาเลเซีย คว้าชัยในประเภทเยาวชนหญิงคู่ รอบแรก ด้วยการเอาชนะ เอลิซาเบธ ดูแนช จากสหรัฐอเมริกา และ วาเลรี่ โกเมซ คู่หวดจากสหรัฐอเมริกา ได้ 2-0 เซต 6-3 และ 6-2

ขณะที่ประเภทเยาวชนชายเดี่ยว รอบแรก "น็อต" ศุภวัฒน์ แซ่อุ้ย นักเทนนิสเยาวชนไทย ปราชัยให้แก่ อาร์เธอร์ เกอา จากฝรั่งเศส 0-2 เซต 0-6, 6-7(3-7)

</div>
<img class="alignnone size-full wp-image-22036" src="https://www.bucket.cloudaccess9.com/ltatorg/2019/07/65970770_2450277414995212_8339130079829295104_n.jpg" alt="" width="720" height="960" />

&nbsp;